
Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηθεί το ΚΚΕ” 

ΠΡΟΒΟΚΑΤΣΙΑ ΤΟ 

ΑΖΦΑΛΙΕΤΙΚΟ 


να ανεβάσουν τον συν στην εξουσία 
Για να εμποδίσουν την ανάπτυξη 




Τ ο ασφαλιστικό είναι ένα υπαρκτό πρόβλημα. Όμως το 
να προτείνεται η πιο εξοργιστική, αντιλαϊκή και 
επιπόλαια λύση του και μάλιστα εφτά χρόνια πριν 
αρχίσει ουσιαστικά να εφαρμόζεται κάτι τέτοιο δεν έχει να 
κάνει με το πρόβλημα. 


Εδώ έχουμε να κάνουμε με μια 
προβοκάτσια. Μια προβοκάτσια 
που έστησε η ρωσόδουλη κλίκα 
του ΠΑΣΟΚ με επικεφαλής τους 
Σημίτη - Λαλιώτη για να πετύ- 
χουν τρεις αλληλένδετους στόχους. 
Ο πρώτος ήταν να σύρουν στην 
προβοκάτσια τον Παπαντωνίου 
μοναδικό εκφραστή, αν και δειλό 


και ασυνεπή, της εμποροβιομηχα- 
νικής αστικής τάξης μέσα στην 
κυβέρνηση και να τον απομονώ¬ 
σουν παραπέρα. Ο δεύτερος να φο¬ 
ρολογήσουν την μεγάλη βιομηχα¬ 
νία για να δυναμώσουν την επι¬ 
χείρηση κατεδάφισης που έχουν ε¬ 
ξαπολύσει ενάντιά της τον τελευ¬ 
ταίο χρόνο. Ο τρίτος να αποδυνα¬ 


μώσουν πολιτικά το ίδιο το ΠΑ¬ 
ΣΟΚ έτσι ώστε να το υποχρεώ¬ 
σουν να υποταχθεί στην γραμμή 
της συγκυβέρνησης με τον ΣΥΝ, 
ή αλλιώς στη γραμμή της “διεύ¬ 
ρυνσης του εκσυγχρονιστικού εγ¬ 
χειρήματος” όπως ονομάζουν την 
μαζική είσοδο των κνιτών του 
ΣΥΝ στον κρατικό μηχανισμό. 

Δεν είναι η πρώτη φορά που η 
ρωσόδουλη ηγεσία του ΠΑΣΟΚ 
προβοκάρει το ίδιο το κόμμα της. 
Σε αυτή τη μέθοδο έχει διαπρέψει 
ο γενάρχης της προβοκάτσιας Α. 
Παπανδρέου. Δύο περιπτώσεις εί¬ 


ναι χαρακτηριστικές. Η πρώτη με 
την γνωστή κάθαρση του '89 στη 
διάρκεια της οποίας ο Α. Παπαν¬ 
δρέου ενέπλεξε σε σκάνδαλα τα 
πιο κοντινά του προς “εξόντωση” 
στελέχη, κυρίως τον Κουτσόγιωρ- 
γα, και στη συνέχεια εξαπέλυσε 
επίθεση ενάντιά τους μέσα από 
τους ανθρώπους του στο ίδιο το 
ΠΑΣΟΚ . Θυμόμαστε πως ο υιός 
Γ. Παπανδρέου έφερε στο φως το 
σκάνδαλο Κουτσόγιωργα με τους 
λογαριασμούς της Μέρυλ Λίντς 
και πως επικεφαλής της “κάθαρ¬ 
σης” μέσα από το ΠΑΣΟΚ ήταν 


τότε οι Σημίτης - Λαλιώτης. Η 
προβοκάτσια της “κάθαρσης” συ¬ 
μπληρώθηκε με την χρήση ενός α¬ 
νυπόληπτου γύναιου ονόματι Λιά- 
νη γύρω από το οποίο ο προβοκά¬ 
τορας στοίχησε την πολιτική τά¬ 
ση των εθνικιστών που ήθελε να 
την παραμερίσει από τη διαδοχή 
του και τη βύθισε μαζί με το γύ¬ 
ναιο. 

Και στις δύο αυτές περιπτώσεις 
ο Α. Παπανδρέου χτύπησε και τον 
εαυτό του για να χτυπήσει τους 

συνέχεια στη σελ. 6 


ΜΕ ΑΠΟΦΑΣΗ ΤΟΥ ΣτΕ 


ΟΙ ΣΑΜΠΟΤΑΡΙΣΤΕΣ 
ΚΛΕΙΝΟΥΝ ΤΗΝ ΤνΧ 


ΑΡΝΗΤΙΚΟ ΤΟ ΚΟΙΝΟ 
ΑΝΑΚΟΙΝΩΘΕΝ ΠΟΥ 
ΥΠΕΓΡΑΨΑΝ ΟΥΡΑΝΙΟ ΤΟΞΟ 
ΚΑΙ ΤΟΥΡΚΙΚΗ ΜΕΙΟΝΟΤΙΚΗ 
ΚΙΝΗΣΗ 

Σελ.8 


ΕΡΓΑΖΟΜΕΝΟΙ ΑΝΤΙΣΤΑΘΕΙΤΕ ΤΩΡΑ ΜΕ ΣΚΛΗΡΟ ΑΓΩΝΑ 
ΠΡΟΣΟΧΗ ΣΤΟΥΣ ΣΥΜΒΙΒΑΣΤΕΣ 


Μετά από χρόνια αναβολών και αφού πρώτος έσυρε το 
χορό ο αρχισαμποταριστής Λαλιώτης ήρθε τώρα το ΣτΕ 
να δώσει ένα ακόμη χτύπημα όχι μόνο στο εργοστάσιο 
χρυσού στη Χαλκιδική ειδικά, αλλά γενικά στη βιομηχα¬ 
νία αυτής της χώρας. Όχι μόνο στη βαριά της βιομηχανία 
αλλά, και αυτό είναι εξαιρετικά σημαντικό, στην προο¬ 
πτική ξένων επενδύσεων σε μια εποχή όπου η Ελλάδα έ¬ 
χει το μεγαλύτερο ποσοστό ανεργίας στην ΕΕ. Το ελλη¬ 
νικό κράτος γίνεται έτσι αφερέγγυο στα μάτια κάθε ε¬ 
ταιρείας που θα ήθελε να επενδύσει εδώ, αφού το ίδιο εί¬ 
χε εγγυηθεί, βάζοντας σαν όρο πώλησης των μεταλλείων 
της Κασσάνδρας, την εγκατάσταση και λειτουργία του 
εργοστάσιου χρυσού. 

Το 1995 η καναδική ΤνΧ αγοράζει τα μεταλλεία όταν 
υπουργός βιομηχανίας ήταν ο Σημίτης. Το εργοστάσιο 
χρυσού ήταν μονόδρομος όχι μόνο γιατί θα μείωνε τη μό¬ 
λυνση στην περιοχή, που προκαλείται από τα συσσωρευ- 
μένα μεταλλεύματα αρσενοπυρίτη που βρίσκονται αποθη- 


κευμένα στο ύπαιθρο και είναι εκτεθειμένα στις καιρικές 
συνθήκες, αλλά και γιατί αυτή η επένδυση θα έκανε βιώ¬ 
σιμη τη λειτουργία των ήδη υπαρχόντων μεταλλείων 
ψευδαργύρου και μολύβδου. Από τότε μέχρι σήμερα ο Λα¬ 
λιώτης αναβάλει συνέχεια την υπογραφή της μελέτης 
περιβαλλοντικών επιπτώσεων και το ψευτοΚΚΕ μαζί με 
τον παλιό φασίστα Μήτσου οργανώνει ένα ολιγάριθμο κί¬ 
νημα ενάντια στην επένδυση. Αυτό το αντιδραστικό κίνη¬ 
μα έχοντας την υποστήριξη όλου του αντιβιομηχανικού 
μεσαίωνα και των ρωσόφιλων είναι το άλλοθι εκείνο όχι 
μόνο για τον αρχισαμποταριστή, αλλά και για το ΣτΕ να 
καθυστερούν την πιο μεγάλη ξένη επένδυση την Ελλάδα 
με αποτέλεσμα τη ΤνΧ να αιμορραγεί συνέχεια με κίν¬ 
δυνο την οικονομική της κατάρρευση. Στο τέλος και μη 
έχοντας άλλα πια επιχειρήματα ο γενικός γραμματέας 
του ΥΠΕΧΩΔΕ (και όχι ο ίδιος ο Λαλιώτης) υπογράφει 
τη μελέτη, και αφήνει για τη βρωμοδουλειά το ΣτΕ. 


Η ΤΑΚΤΙΚΗ ΤΟΥ ΣτΕ 

Αλλά μετά ήρθε η σειρά του ΣτΕ. Αυτό μετά από ανα¬ 
βολές επί αναβολών, στις αρχές του Γενάρη εκδίκασε την 
υπόθεση χωρίς βέβαια να βγάλει και την απόφαση. Αυτή 
η απόφαση δεν έχει ακόμη εκδοθεί αλλά “διέρρευσε” στη 
δημοσιότητα τον Απρίλη. Γράφτηκε σχετικά: “Σε διάσκε¬ 
ψη της Ολομέλειας του Ανώτατου Αικαστηρίου που 
πραγματοποιήθηκε υπό την προεδρία του Χρ. Γεραρη. οι 
δικαστές, σύμφωνα με πληροφορίες, αποφάνθηκανμε αυ¬ 
ξημένη πλειοψηφία ότι είναι πολύ μικρή η ωφέλεια που 
θα έχει η εθνική οικονομία από την εκμετάλλευση της 
μονάδας χρυσού σε σχέση με την τεράστια καταστροφή 
που προοιωνίζεται για το περιβάλλον. Η εγκατάσταση 
του εργοστασίου εγκυμονεί σοβαρότατους κινδύνους, γι’ 
αυτό και πρέπει να ακυρωθούν οι αποφάσεις των συναρ- 

συνέχεια στη σελ. 10 







Σελίδα 2 


ΝΕΑ ΑΝΑΤΟΛΗ 


ΤΡΙΤΗ 8 ΜΑΗ 2001 


ΔΥΝΑΜΙΚΗ ΠΑΡΟΥΣΙΑ 
ΛΙΠΑΣΜΑΤΩΝ ΚΑΙ ΟΑΚΚΕ 
ΤΗΝ ΠΡΩΤΟΜΑΓΙΑ 


Οι απολυμένοι των Λιπασμάτων 
και οι εργαζόμενοι της Ζώνης μαζί 
με τους συντρόφους της ΟΑΚΚΕ 
έκαναν μία δυναμική παρουσία 
στην πρωτομαγιάτικη συγκέντρω¬ 
ση της ΓΣΕΕ και κατάγγειλαν 
την πολιτική του γκρεμίσματος 
της βιομηχανίας που ακολουθεί η 
κυβέρνηση. 

ΠΡΩΤΟΜΑΓΙΑ ΚΑΙ 
ΑΣΦΑΛΙΣΤΙΚΟ 

Οι χωριστές συγκεντρώσεις 
ΓΣΕΕ-ΠΑΜΕ για την Πρωτομα¬ 
γιά έγιναν στον απόηχο του ασφα¬ 
λιστικού και είχαν στο επίκεντρο 
τους το ίδιο θέμα. Οι παλινωδίες 
της κυβέρνησης σε σχέση με τα 
περίφημα μέτρα Γιαννίτση που 
ανακοινώθηκαν για να εφαρμο¬ 
στούν τάχα επτά χρόνια μετά και 
που πάρθηκαν πίσω μέσα σε μια 
νύχτα, είχαν ήδη κρατήσει μακριά 
από την Πρωτομαγιά τον πλατύ 
κόσμο που κατέβηκε στην πορεία 
του ασφαλιστικού, γιατί όλοι κα¬ 
ταλάβαιναν ότι κάτι βρώμικο υ¬ 
πήρχε πίσω απ’ όλη αυτή την πα¬ 
ράξενη ιστορία. 

Έτσι τόσο η πρωτομαγιάτικη 
συγκέντρωση της ΓΣΕΕ όσο και 
η αντίστοιχη συγκέντρωση του 
ΠΑΜΕ δεν είχαν καμία σχέση α¬ 
πό άποψη μαζικότητας με εκείνη 
την πορεία. 

Το παιχνίδι με το ασφαλιστικό 
έμπνευσης Σημίτη-Λαλιώτη έγι¬ 
νε για δύο λόγους: ο ένας ήταν το 
παραπέρα χτύπημα της βιομηχα¬ 
νίας που προωθήθηκε με το σύν¬ 
θημα: Να πληρώσουν οι επιχειρή¬ 


σεις εντάσεως κεφαλαίου με αύ¬ 
ξηση της φορολογίας, και ο δεύ¬ 
τερος, ο πιο στρατηγικός, να απο¬ 
δυναμωθεί η δύναμη του ΠΑΣΟΚ 
στο λαό ώστε να αισθανθούν τα 
στελέχη του την απειλή της πτώ¬ 
σης από την εξουσία και να δε¬ 
χθούν την είσοδο του ΣΥΝ στην 
κυβέρνηση. Πρόκειται για ένα σχέ¬ 
διο που το προωθούν με επιμονή 
εδώ και πολλούς μήνες οι Σημΐ- 
της-Λαλιώτης-Σκανδαλίδης, αλ¬ 
λά δεν το έχουν επιτύχει μέχρι σή¬ 
μερα γιατί αντιδρούν τα λεγάμε¬ 
να “ιστορικά” στελέχη. 

Αυτό όμως είναι ένα θέμα που 
αφορά τις φράξιες μέσα στο ΠΑ¬ 
ΣΟΚ και τους συσχετισμούς μέσα 
στις καθεστωτικές δυνάμεις, και 
σαν τέτοιο δεν έγινε κατανοητό. 
Το σύνθημα που πέρασε στον πλα¬ 
τύ κόσμο με το ασφαλιστικό ήταν: 
Να πληρώσει η ολιγαρχία. Έτσι 
μέσα από τη δημαγωγία του κα¬ 
θεστώτος δημιουργήθηκε ένα μα¬ 
ζικό ρεύμα ενάντια στη βιομηχα¬ 
νία και τις σύγχρονες επιχειρήσεις 
γενικά, που χωρίς να έχει συνεί¬ 
δηση ότι η αύξηση της φορολογί¬ 
ας θα οδηγήσει στο γκρέμισμα κι 
άλλων βιομηχανιών και στην πεί¬ 
να, ακολούθησε τη ΓΣΕΕ και το 
ΠΑΜΕ. 

Ταυτόχρονα η αποδυνάμωση του 
ΠΑΣΟΚ ενίσχυσε το ΠΑΜΕ, το 
συνδικαλιστικό μέτωπο του ψευ- 
τοΚΚΕ που έχει τεθεί επικεφαλής 
του βιομηχανικού σαμποτάζ, γεγο¬ 
νός που αποδείχτηκε από τον ε¬ 
ντυπωσιακό όγκο των δυνάμεων 
του στη συγκέντρωση της Πρω¬ 


τομαγιάς, σε σχέση με τον αντί¬ 
στοιχο όγκο της ΓΣΕΕ. 

Ενισχύθηκαν δηλαδή από την 
προβοκάτσια του ασφαλιστικού και 
τα δύο κόμματα που κατεξοχήν έ¬ 
χουν δουλέψει για την κατεδάφι¬ 
ση της βιομηχανίας: ο ΣΥΝ, γιατί 
άνοιξε παραπέρα γι’ αυτό το κόμ¬ 
μα ο δρόμος προς την εξουσία, και 
το ψευτοΚΚΕ που εμφανίζεται σα 
σωτήρας της εργατικής τάξης από 
τη “λαίλαπα” του ασφαλιστικού. 

Από την άλλη, στο μπλοκ της 
ΓΣΕΕ βρίσκονταν οι περισσότεροι 
μη σοσιαλφασίστες συνδικαλιστές 
που δεν συμμετέχουν στην πολιτι¬ 
κή της κατεδάφισης, αλλά είναι 
μέσα στα δύο μεγάλα κόμματα. Η 
συμμετοχή της ΟΑΚΚΕ μαζί με 
τους απολυμένους των Λιπασμά¬ 
των και τον ΕΡΓΑΣ αποσκοπού¬ 
σε στο να διαφωτίσει αυτούς τους 
συνδικαλιστές για τα καταστρο¬ 
φικά σχέδια του καθεστώτος και 
την αληθινή αιτία της σημερινής 
κρίσης και να αποδοκιμάσει τη 
ΓΣΕΕ και την κεντρική αντεργα- 
τική της γραμμή, δημιουργώντας 
ζήτημα για την εγκατάλειψη από 
τη ΓΣΕΕ του αγώνα των Λιπα¬ 
σμάτων. 

Η ΠΑΡΟΥΣΙΑ ΤΟΥ 
ΚΟΙΝΟΥ ΜΠΛΟΚ ΣΤΗ 
ΣΥΓΚΕΝΤΡΩΣΗ 

Επικεφαλής του μπλοκ το οποίο 
αποτελούνταν από 100 περίπου ά¬ 
τομα ήταν η Επιτροπή Αγώνα των 
Λιπασμάτων, που αποτελούσε και 
το κύριο σώμα του, με δύο πανό 
που έγραφαν: “Αποκατάσταση 


Τώρα” και “Να μην κλείσει άλ¬ 
λη βιομηχανία στον Πειραιά” 

και ακολουθούσαν η ΟΑΚΚΕ μαζί 
με τον ΕΡΓΑΣ με κοινό πανό με 
σύνθημα: “Κλείσανε τα λιπά¬ 
σματα, Θέλουν να κλείσουν Πε¬ 
τρόλα και ΤνΧ, ΟΧΙ ΣΤΟ ΒΙΟ¬ 
ΜΗΧΑΝΙΚΟ ΣΑΜΠΟΤΑΖ”. 

Ήταν το μοναδικό μπλοκ στη 
συγκέντρωση που υπεράσπιζε τη 
βιομηχανία και στο οποίο συμμε¬ 
τείχαν εργάτες, που έχουν δώσει 
και δίνουν έναν αγώνα για να διεκ- 
δικήσουν το δίκιο τους από τους 
κατεδαφιστές, για να μη γκρεμι¬ 
στούν άλλα εργοστάσια και για να 
διασώσουν την περηφάνια και την 
αξιοπρέπεια της τάξης τους. 

Φωνάχτηκαν συνθήματα: “Κλεΐ- 
σαν, κλείσαν τα Λιπάσματα, γε¬ 
μίσανε τον Πειραιά, ανέργους και 
χαλάσματα”, “Όπου και να πας ό¬ 
που και να κρυφτείς, Λαλιώτη τα 
Λιπάσματα μπροστά σου θα τα 
βρεις”, “Εδώ και τώρα αποκατά¬ 
σταση”, “Θέλουμε δουλειά και ό¬ 
χι ανεργία, όχι άλλο χτύπημα στη 
βιομηχανία”, “Μετά τα Λιπάσμα¬ 
τα, ΤνΧ, Πετρόλα, δεν θα σας α- 
φήσουμε να τα γκρεμίσετε όλα”, 
“Μας έκλεισες Λαλιώτη χωρίς 
καμιά αιτία, όχι άλλο χτύπημα στη 
βιομηχανία”, “Λέτε τώρα ότι α- 
δειάσαν τα ταμεία, την ώρα που 
γκρεμίζετε τη βιομηχανία”. 

Τα συνθήματα αυτά φωνάχτη¬ 
καν σε όλη τη διάρκεια των ομι¬ 
λιών που αγνόησαν επιδεικτικά 
την παρουσία της Επιτροπής Α¬ 
γώνα των Λιπασμάτων ακολουθώ¬ 
ντας τη γραμμή της απομόνωσης. 


ΛΙΠΑΣΜΑΤΑ: 


ΔΙΑΜΑΡΤΥΡΙΑ ΣΤΟ ΓΡΑΦΕΙΟ ΤΟΥ 
ΛΑΛΙΩΤΗ ΣΤΗ ΝΙΚΑΙΑ 


Τ ην Τετάρτη 25 Απρίλη η Επιτροπή Αγώνα των Λίπασμά 
των πραγματοποίησε συγκέντρωση διαμαρτυρίας έξω από 
το πολιτικό γραφείο του Λαλιώτη στη Νίκαια. 

Οι συγκεντρωμένοι σήκωσαν το πανό τους με σύνθημα: “ Αποκατά¬ 
σταση τώρα” και μοίρασαν προκήρυξη διαμαρτυρίας. Ταυτόχρονα με 
ντουντούκα ενημέρωσαν το λαό της περιοχής για τους λόγους που βρί¬ 
σκονταν εκεί και κατάγγειλαν το Λαλιώτη για το κλείσιμο του εργο¬ 
στασίου και για το ότι αρνείται να τους αποκαταστήσει. 

Αντιπροσωπεία της Επιτροπής Αγώνα ανέβηκε στο πολιτικό γραφείο 
του στενού συνεργάτη του Λαλιώτη, Κασκαμπά για να επιδώσει ψήφι¬ 
σμα διαμαρτυρίας με αίτημα την άμεση κατάθεση νομοθετικής τροπο¬ 
λογίας για την αποκατάσταση των απολυμένων. 

Λίγη ώρα μετά, εμφανίστηκαν αστυνομικές δυνάμεις και με εντολή 
του Κασκαμπά μπήκαν φύλακες στην πόρτα της εισόδου και έκαναν 
έλεγχο σε όσους ήθελαν να μπουν, γεγονός που έδειξε καταρχήν πόσο 
θορυβήθηκε ο άνθρωπος του Λαλιώτη από την παρουσία των συγκε¬ 
ντρωμένων. 

Ένα συνεργείο από το τηλεοπτικό κανάλι δΕΛΕΝ που έχει σταθεί 
πάντα δίπλα στους ανέργους, ήρθε για να καλύψει το γεγονός. Όταν το 
συνεργείο θέλησε να ανέβει στο γραφείο που βρισκόταν η αντιπροσω¬ 
πεία, με εντολή Κασκαμπά απαγορεύτηκε η είσοδος και σ’ αυτούς! Οι 


συγκεντρωμένοι διαμαρτυρήθηκαν και φο'ίναξαν το σύνθημα “Ανοίξτε 
την πόρτα στα κανάλια”. Ωστόσο, αυτό ποτέ δεν έγινε. 

Όμως κάτω από την πίεση της παρουσίας της τηλεόρασης και των 
συνθημάτων των συγκεντρωμένων, ο Κασκαμπάς που αρχικά θέλησε 
να αποφύγει τη συνάντηση, δέχτηκε την αντιπροσωπεία. 

Στη συνάντηση αυτή, η αντιπροσωπεία είχε την ευκαιρία να διαπι¬ 
στώσει αφενός ότι ο Λαλιώτης συνεχίζει τη δημαγωγία του με νομο¬ 
σχέδια που τάχα είναι έτοιμα να κατατεθούν, και αφετέρου ότι έχει 
ιδιαίτερα ενοχληθεί από τις έντονες καταγγελίες, τις συγκεντρώσεις, 
τις διαμαρτυρίες, τις προκηρύξεις και τις αφΐσες της Επιτροπής Αγώ¬ 
να και ότι βρίσκεται σε δεινή θέση. Αυτή τη θέση ήρθε να κάνει ακόμα 
πιο δύσκολη η ανοιχτή καταγγελία στο ίδιο το κέντρο της πολιτικής 
του δραστηριότητας. 

Το σφυροκόπημα του Λαλιώτη από τους Λιπασματιώτες θα συνεχι¬ 
στεί και είναι βέβαιο ότι όσο περισσότερο αποκαλύπτονται τα εγκλή¬ 
ματα του στο λαό, τόσο περισσότερο θα αδυνατίζει η θέση του και θα 
αναγκάζεται σε υποχωρήσεις, ο ίδιος και η κυβέρνηση. 

Ένα πρώτο δείγμα τέτοιων υποχωρήσεων ήταν και η αλλαγή του 
νόμου για τις ομαδικές απολύσεις με τροποποίηση που υποχρεώνει σε 
διαβουλεύσεις στην περίπτωση κλεισίματος της επιχείρησης. 


Ωστόσο το μπλοκ μας βρισκόταν 
ακριβώς κάτω από την εξέδρα 
των ομιλητών με αποτέλεσμα να 
μην ακούγονται τα συνθήματα μας 
από τα δυνατά μεγάφωνα. Μάλι¬ 
στα, για να σπάσει αυτό το καθε¬ 
στώς της σιωπής γύρω από το θέ¬ 
μα των Λιπασμάτων, ένας πρώην 
εργαζόμενος πρότεινε το σύνθημα 
“Λιπάσματα”, “Λιπάσματα” επα¬ 
ναλαμβανόμενο να φωνάζεται 
διαρκώς σε κάθε διακοπή και α¬ 
νάσα του ομιλητή. Πραγματικά, α¬ 
κούστηκε η κραυγή αυτή με τρο¬ 
μερή δύναμη και όλοι κατάλαβαν 
ότι το πραγματικό εργατικό κίνη¬ 
μα δεν εκπροσωπείται στην εξέ¬ 
δρα, αλλά εκεί που οι πρώην ερ¬ 
γαζόμενοι βγάζουν την κραυγή της 
διαμαρτυρίας ενάντια στο έγκλη¬ 
μα που διέπραξε το καθεστώς ε¬ 
ναντίον τους. Η απήχηση αυτή φά¬ 
νηκε όταν μας πλησίασαν οι εκ¬ 
πρόσωποι σωματείων, ανάμεσά 
τους και οι εκπρόσωποι της Ο¬ 
μοσπονδίας Χημικών Βιομηχανι¬ 
ών οι οποίοι αν και παλαιότερα εί¬ 
χαν υποστηρίξει τον Τσιρμούλα, 
τώρα μας δήλωσαν ότι μετάνιω- 
σαν γι’ αυτή τους τη στάση και 
ότι είναι στο πλευρό μας. Μας ζή¬ 
τησαν μάλιστα την αφίσα καταγ¬ 
γελίας του Τσιρμούλα για να τη 
στείλουν σε όλα τα σωματεία που 
υπάγονται στην Ομοσπονδία. 

Μετά το τέλος των ομιλιών το 
μπλοκ παρατάχτηκε στη νησίδα 
που διαχωρίζει την άνοδο και την 
κάθοδο έξω από το Πολυτεχνείο 
ώστε να ακουστεί η διαμαρτυρία 

συνέχεια στη σελ. 12 


Παρακαλούμε τους 
αναγνώστες μας 
να στέλνουν 
τα γράμματά τους 
στην Τ. Θυρίδα 8371, 
Τ.Κ. 10010 

Για τις οικονομικές σας 
ενισχύσεις 
χρησιμοποιήστε 
το νέο λογαριασμό μας 
στην Εθνική Τράπεζα: 
160/764962-29 
ή την Τ.Θ. 8371 
Τ.Κ. 10010 
στο όνομα 
Κ. Κούτελος 


ΝΕΑ ΑΝΑΤΟΛΗ 

15ήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κώστας Κούτελος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ΠΩΣ ΕΠΝΙΞΑΝ 
ΤΟ ΚΙΝΗΜΑ ΤΩΝ ΡΜ 

ή ο άθλιος χαρακτήρας της αστικής τάξης 


Στις 27 Μάρτη οι υπουργοί Με¬ 
ταφορών Βερελής, Δημόσιας Τά¬ 
ξης Χρυσοχοίδης και Τύπου Ρέπ- 
πας μέσα σε μια νύχτα φίμωσαν 
66 ραδιοφωνικούς σταθμούς και 
πέταξαν στο δρόμο 2.000 εργαζό¬ 
μενους εφαρμόζοντας την “τάξη 
και την πειθαρχία στα ΡΜ” που 
είχε αποφασίσει προηγούμενα το 
διακομματικό Εθνικό Συμβούλιο 
Ραδιοτηλεόρασης (ΕΣΡ), δηλ. το 
τετρακομματικό καθεστώς. Αυτή 
η φασιστική στη σύλληψη και 
στην εκτέλεση της πράξη πέτυχε 
αστραπιαία γιατί είχε τη γενική 
συμφωνία όλων των κομμάτων που 
θέλουν να μετατρέψουν την Ελ¬ 
λάδα σε καθεστώς τύπου Λευκο¬ 
ρωσίας και Ρωσίας με ανάλογα 
ΜΜΕ. 

Οι εκκαθαριστές των ΡΜ είχαν 
προβλέψει βέβαια τις αντιδράσεις 
της κίνησης τους και φρόντισαν 
ώστε να είναι τέτοιες που να α- 
πορροφηθούν γρήγορα. Αρχικά υ¬ 
πήρξαν οι καταγγελίες Ρΐζου που 
του έκλεισαν το ραδιοφωνικό 
σταθμό “Λάμψη” και του ομίλου 
Άλφα, που του έκλεισαν δύο σταθ¬ 
μούς τον “Πόλις” και τον “Άλφα 
Σπορ”. Μετά από αυτές τις καταγ¬ 
γελίες βγήκε μια ομάδα εθνικι- 
στών της ΝΑ να διαμαρτυρηθεί 
και αργότερα μια ομάδα εθνικι- 
στών του ΠΑΣΟΚ, ενώ ο ακροδε¬ 
ξιάς φιλοναζιστής Καρατζαφέρης 
ήταν αυτός που φώναζε πιο φανα¬ 
τικά απ’ όλους για δημοκρατία. Ό¬ 
λοι οι δημοκράτες, αστοί φιλελεύ¬ 
θεροι, “προοδευτικοί” και “αριστε¬ 
ροί” με τη σιωπή τους ή στην κα¬ 
λύτερη περίπτωση με τους ψιθύ¬ 
ρους τους συντάχθηκαν με τον φα¬ 
σισμό. 

Το έγκλημα με ελάχιστες εξαι¬ 
ρέσεις θάφτηκε από τα υπόλοιπα 
ΜΜΕ. Για την “αριστερά” των ρα¬ 
διοφωνικών σταθμών που ήταν ο 
Ατλαντίς (σε όλες τις διαφημίσεις 
του έβγαινε με το σήμα του αναρ¬ 
χισμού), ταίριαζε ο τροβαδούρος 
του ψευτοΚΚΕ, Παπακωνσταντί¬ 
νου που με μια συναυλία στο κέ¬ 
ντρο που τραγουδάει εκτόνωσε το 
θυμό της νεολαίας που άκουγε το 
σταθμό. Αυτή ήταν η μόνη εν θερ- 
μώ διαμαρτυρία που συγκέντρω¬ 
σε τόσο κόσμο ώστε να κλείσει 
κάποια στιγμή η Λεωφ. Αλεξάν¬ 
δρας αλλά φυσικά πέρασε στην α- 
φάνεια από τις κάμερες. 

Μια συναυλία που είχε εξαγγελ¬ 
θεί στο Σύνταγμα από τους 
“κομμένους” σταθμούς στις 7 Α¬ 
πρίλη αναβλήθηκε “για μετά το 
Πάσχα”. Αυτό ήταν και το πρώτο 
μεγάλο δείγμα για τα όρια που εί¬ 
χε η αντίσταση των ιδιοκτητών 
των ραδιοφωνικών σταθμών (Ρ/Σ). 
Σαν αστική τάξη αυτοί δεν τόλ¬ 
μησαν να στηριχθούν ούτε στους 
πρώην εργαζόμενους ούτε στους α¬ 
κροατές τους. Κι αυτό είχε φανεί 
λίγο πριν όταν όλο το ζήτημα είχε 
περιοριστεί στην προσωρινή άδεια 
λειτουργίας 8 Ρ/Σ και όχι στα κρι¬ 
τήρια και τη μέθοδο με τα οποία 
επιλέχτηκαν οι μόνιμοι 20 σταθ¬ 


μοί και φιμώθηκαν 66. 

Μ’ αυτό τον ελιγμό, δηλαδή με 
την καταγγελία μόνο για τα κριτή¬ 
ρια με τα οποία επιλέχτηκαν οι 8, 
το ψευτοΚΚΕ και ο ΣΥΝ έβγαλαν 
την ουρά τους απ’ έξω και οι φι¬ 
μωμένοι στριμώχτηκαν για να χω- 
ρέσουν αυτοί στους 8 που θα πά¬ 
ρουν μόνιμη άδεια και όχι κάποιοι 
άλλοι. Στις 6 Απρίλη οι εκπρόσω¬ 
ποι των ιδιοκτητών Δημ. Ρΐζος 
(Λάμψη ΡΜ) και Τσοτσορός (Πό¬ 
λις και Άλφα Σπορ) πήγαν στην 
Επιτροπή Τεχνολογίας στη Βου¬ 
λή και κάθησαν ο ένας εκ δεξιών 
και ο άλλος εξ αριστερών της γυ¬ 
ναίκας του Κόκκαλη (Ρΐαδίι) που 
είναι πρόεδρος της Ένωσης Ιδιο¬ 
κτητών Ιδιωτικών Ραδιοσταθμών 
Αττικής (ΕΙΙΡΑ). Όλο το ζήτημα 
ήταν να βγει πόρισμα ότι χωράνε 
τόσες συχνότητες στα ΡΜ ώστε 
να βολευτούν οι “διαμαρτυρόμε- 
νοι” και να θαφτεί το έγκλημα. Η 
Βουλή όρισε μια επιτροπή που θα 
αποφανθεί για τις συχνότητες και 
εκεί εξαντλήθηκαν οι αντιδράσεις 
των βουλευτών της ΝΑ και του 
ΠΑΣΟΚ και φυσικά κανείς τους 
δεν ζήτησε τη διαγραφή των με¬ 
λών που έχουν οριστεί απ’ τα κόμ¬ 
ματα τους στο ΕΣΡ. 

Πραγματικά όλοι αυτοί μαζί με 
την Ελ. Κόκκαλη έταξαν στους Ρί- 
ζο, Τσοτσορό, Μαστοράκη κ.α. ότι 
αν δεν φώναζαν και δεν είχαν α¬ 
κραίες αντιδράσεις θα βολεύονταν 
στο μέλλον και ίσως χωρίς μεγά¬ 
λη προσπάθεια τους έπεισαν. Πα¬ 
ράλληλα βγήκαν διαμαρτυρόμενα 
και τα ίδια τα μέλη του ΕΣΡ που 
πήραν τις αποφάσεις (!), σε σχέση 
πάντα με την επιλογή των 8, και 
υπήρξε μάλιστα και παραίτηση του 
αντιπροέδρου Αρβανίτη (ΠΑΣΟΚ). 

Απ’ την πρώτη στιγμή οι ιδιο¬ 
κτήτες των σταθμών δοκίμασαν τη 
συνδιαλλαγή, το παζάρεμα με την 
πολιτική εξουσία, και μάλιστα με 
τη βαθιά πολιτική εξουσία που εκ¬ 
προσωπεί ο καγκεμπίτης Κόκκα- 
λης. Ξέρουν καλά άλλωστε που 
βρίσκεται η κυρίαρχη ταξική δύ¬ 
ναμη και όπως όλοι οι όμοιοι τους 
θέλουν να λύνουν τα ζητήματα με 
οποιονδήποτε τρόπο μέσα στα 
πλαίσια της τάξης τους. Έτσι έ¬ 
πεσαν κατευθείαν στην παγίδα που 
τους έστησε το καθεστώς. 

Το ότι η γραμμή του πολιτικού 
καθεστώτος ήταν ο καθησυχασμός 
και τα ανταλλάγματα φάνηκε α¬ 
πό την απόφαση του Συμβουλίου 
της Επικράτειας όπου είχαν προ- 
σφύγει σχεδόν και οι 66 σταθμοί 
για την αναστολή της απόφασης 
λειτουργίας τους. Η κρίση του ΣτΕ 
για τις προσφυγές των Ρ/Σ Πό¬ 
λις, Άλφα Σπορ, Κάρμα και Ατλα¬ 
ντίς είχε δύο σκέλη: από τη μια 
αναγνώρισε ότι οι πράξεις του ΕΣ¬ 
Ρ έχουν πλημμελή αιτιολογία για¬ 
τί δεν περιγράφουν με σαφήνεια 
και δεν εξειδικεύουν τα κριτήρια 
που πάρθηκαν υπόψη για να λά¬ 
βουν άδεια οι 8 προσωρινοί σταθ¬ 
μοί. Το ίδιο ισχύει και για τους λό¬ 
γους για τους οποίους θεώρησε το 


ΕΣΡ ότι τα κριτήρια αυτά πληρού- 
νται από τους επιλεγμένους 8 σταθ¬ 
μούς και όχι από τους υπόλοιπους 
νομΐμως λειτουργούντες σταθ¬ 
μούς. Αλλά από την άλλη, και αυ¬ 
τό ήταν το βασικό, δέχτηκε τη σο¬ 
βαρότητα των λόγων που επικα¬ 
λέστηκε η Πολιτεία για τον κα¬ 
θορισμό 28 συχνοτήτων ώστε να 
διασφαλιστεί η “σωστή και ασφα¬ 
λής λειτουργία του αεροδρομίου 
στα Σπάτα ”και αποφάσισε ότι απ’ 
τα στοιχεία που κατέθεσαν οι συ¬ 
γκεκριμένοι ραδιοσταθμοί δεν προ¬ 
κύπτει με σαφήνεια ότι η αναστο¬ 
λή εκτέλεσης της απόφασης δεν 
θα προκαλέσει προβλήματα στο α¬ 
εροδρόμιο και στην ασφάλεια των 
πτήσεων. Μάλιστα κι αυτή του η 
απόφαση στηρίχτηκε στην λεγά¬ 
μενη αρχή “της προστασίας του 
δημόσιου συμφέροντος”. Πρόκειται 
για την ίδια αρχή με τη οποία το 
Ε' τμήμα του ΣτΕ κατεδαφίζει ό¬ 
λη τη βαριά βιομηχανία και έχει 
αναδειχτεΐ σε πρωταθλητή ενά¬ 
ντια στη ανάπτυξη της χώρας. Με 
λίγα λόγια η απόφαση αυτή του 
ΣτΕ ήταν η γραμμή του ψευτοΚ¬ 
ΚΕ και του ΣΥΝ από την πρώτη 
στιγμή. 

Ταυτόχρονα, φροντίζουν να επι¬ 
σπεύσουν στα γρήγορα όλες τις η¬ 
μερομηνίες για να λήξει το ζήτη- 
μαΠροετοίμασαν να δώσουν τις 8 
υπόλοιπες άδειες που τώρα είναι 
προσωρινές με διαγωνισμό ανάμε¬ 
σα σε 45υποψήφιους σταθμούς ε¬ 
νώ μετατέθηκε και ο δεύτερος γύ¬ 
ρος της απόφασης του Συμβουλί¬ 
ου της Επικράτειας από 18 Σε¬ 
πτέμβρη για τις 29 Μάη, δηλ. στο 
τέλος του μήνα. Θέλουν οπωσδή¬ 
ποτε να τελειώνουν στα γρήγορα 
γιατί ακολουθούν οι έξι άδειες για 
τηλεοπτικούς σταθμούς πανελλα¬ 
δικής εμβέλειας. 

Αν ωστόσο οι ιδιοκτήτες πούλη¬ 
σαν και τους εργαζόμενους και 
τους ακροατές και τη δημοκρατία 
μια πρώτη αντίσταση που συνεχί¬ 
ζεται δημιουργήθηκε μέσα από το 
Ίντερνετ για την υπεράσπιση της 
ελεύθερης ραδιοφωνίας που απο¬ 
τελεί ένα χώρο επικοινωνίας,ζύ¬ 
μωσης ιδεών και διαμαρτυρίας. 
Αλλά αυτοί οι δημοκράτες άπει¬ 
ροι πολιτικά δεν κατάφεραν να ορ¬ 
γανώσουν τον κόσμο. Παρ’ όλα αυ¬ 
τά υπάρχουν κι αυτό το φασιστικό 
χτύπημα δίνει πείρα και οργή ιδί¬ 
ως σ' ένα κομμάτι της νεολαίας 
που απ' τη φύση του αντιστέκεται 
στο φασισμό. Η ψευτοδημοκρατι- 
κή κυβέρνηση Σημίτη, ο ΣΥΝ, το 
ψευτοΚΚΕ και η ΝΑ του Καρα¬ 
μανλή ήξεραν ποιους χτυπούσαν ό¬ 
ταν έκλειναν τους σταθμούς. Άλ¬ 
λωστε τη γραμμή την είχαν ρίξει 
από παλιά οι κνίτες σε μια ανοι¬ 
χτή συζήτηση που είχε κάνει το 
ενιαίο τότε ψευτοΚΚΕ το 1986 στο 
Πολυτεχνείο με θέμα “για μια δη¬ 
μοκρατική ραδιοτηλεόραση”. 

Εκεί ο Χρ. Παππάς στέλεχος του 
Γραφείου Τύπου της ΚΕ του ψευ¬ 
τοΚΚΕ είχε πει: “Ο κοινωνικός ρό¬ 
λος. που καλείται να παίξει η Ρα¬ 


διοτηλεόραση, δηλαδή, να προσφέ¬ 
ρει αντικειμενική ενημέρωση, μόρ¬ 
φωση, αναψυχή και διασκέδαση 
και να συμβάλλει στην πολιτιστι¬ 
κή ανάπτυξη της χώρας μας, είναι 
ασυμβίβαστος με οποιοσδήποτε 
μορφής παράδοση των ραδιοτηλε¬ 
οπτικών μέσων στη λεγάμενη ι¬ 
διωτική πρωτοβουλία. Είτε αυτή 
είναι ελεύθερη δημιουργία ιδιω¬ 
τικών ραδιοτηλεοπτικών σταθμών 
είτε παραχώρηση χρόνου εκπο¬ 
μπών σε ιδιώτες” (“Για μια δημο¬ 
κρατική Ραδιοτηλεόραση, υλικά 
της ανοιχτής συζήτησης, Μάρτης 
1986”, εκδ. Σύγχρονη Εποχή, σελ. 
55). Σήμερα οι συνθήκες έχουν αλ¬ 
λάξει και επιτρέπονται οι ιδιώτες 


της νέας ολιγαρχίας όπως ο 
πράκτορας της ΚΟΒ και της Στά- 
ζι Κόκκαλης, αλλά η φασιστική 
εκκαθάριση έχει αρχίσει. Ένας 
σημερινός "προοδευτικός" και τό¬ 
τε μέλος της ΚΕ του ψευτοΚΚΕ, ο 
Μΐμης Ανδρουλάκης έλεγε: “Η 
Ραδιοτηλεόραση πρέπει να είναι 
αυτοτελής θεσμός από την κυβερ¬ 
νητική εξουσία. Θεσμός με δική 
του υπόσταση και λειτουργική α¬ 
νεξαρτησία. Προτείνουμε δηλαδή, 
έναν αυτοτελή, αυτοδιοικούμενο, 
δημόσιο και κοινωνικό θεσμό που 
θα υπάγεται διπλά στον έλεγχο 
της εθνικής αντιπροσωπίας, το α¬ 
νώτερο όργανο, δηλαδή, της λαϊ¬ 
κής κυριαρχίας, και ταυτόχρονα 
στον κοινωνικό έλεγχο, στην κοι¬ 
νωνική συμμετοχή”(στο ίδιο σελ. 
13). Τότε ήταν η Βουλή και το “λα¬ 
ϊκό κίνημα ή κοινωνικός έλεγχος”, 
δηλ. πάλι οι κνίτες, τώρα είναι δια¬ 
κομματικά όργανα. 


Η ΕΠΙΣΚΕΨΗ 
ΣΚΑΝΔΑΛΙΔΗ ΣΤΟ 
ΛΙΒΑΝΟ 

Η Ελλάδα αποδεικνύεται σαν το πιο προωθημένο εργαλείο της 
ρώσικης διπλωματίας όχι μόνο στα Βαλκάνια, αλλά και στο χώρο 
της Μέσης Ανατολής και αλλού. Στις 20 Απρίλη, αντιπροσωπεία 
του ΠΑΣΟΚ αποτελούμενη από τους Σκανδαλίδη, Αυγερινό και Δ. 
Καρύδη επισκέφτηκε τη Συρία και το Λίβανο για να συνομιλήσει με 
τα κυβερνώντα κόμματα, το “Κ”Κ Λιβάνου, τον πατριάρχη Αντιόχει¬ 
ας κι εκπροσώπους της ελληνικής κοινότητας. 

Ο πρόεδρος του Λιβάνου, Λαχούντ, μιας χώρας που βρίσκεται υπό 
συριακή κατοχή, ζήτησε από τους αντιπροσώπους, εκ των οποίων οι 
δύο πρώτοι ασκούν συνειδητά τη ρώσικη πολιτική, “τη διαμεσολά- 
βηση της Ελλάδας, προκειμένου να παίξει πιο ενεργό πολιτικό ρόλο 
η Ε.Ε. στην επίλυση του προβλήματος της Μέσης Ανατολής ” 
(Ελευθεροτυπία, 24-4). Ο Ε. Λαχούντ δήλωσε επί λέξει: “Η στάση 
της Ευρωπαϊκής Ένωσης απέναντι στο πρόβλημα της Μέσης 
Ανατολής είναι άτολμη και ελλιπής. Πρέπει να παίξει πιο ενεργό 
ρόλο στην περιοχή και μόνον η Ελλάδα είναι η χώρα που μπορεί να 
την πείσει να το κάνει” (στο ίδιο). Οι ηγέτες των παραπάνω κομμά¬ 
των ζήτησαν από τους έλληνες συνομιλητές τους την ίδια χάρη ενώ 
ο πρόεδρος του σοσιαλιστικού κόμματος, Βαλίντ Τζουμπλάτ, ζήτησε 
τη μεσολάβηση του ΠΑΣΟΚ κατά τη Διάσκεψη της Σοσιαλιστικής 
Διεθνούς, που θα γίνει τον Ιούνη, ώστε να συζητηθεί το μεσανατολι¬ 
κό. Απ’ τη μεριά του ο Σκανδαλίδης υποσχέθηκε “ότι η προσπάθεια 
της Ελλάδας να πείσει την Ευρώπη για πιο ενεργή συμμετοχή της 
στη Μ. Ανατολή είναι μόνιμη πολιτική της και θα ενταθεί το 
επόμενο διάστημα”. 

Πολλά κράτη του τρίτου κόσμου ζητούν μια πιο στενή συνεργασία 
με την Ευρώπη, που θα τα βοηθήσει ν’ αναπτυχθούν οικονομικά, 
τεχνολογικά κτλ. μα και ν’ αναπτύξουν πολιτικούς δεσμούς μαζί 
της. Αρκετά ανατολικού τύπου φασιστικά κράτη ζητούν επίσης, στα 
πλαίσια της ευρω-ρωσικής συμμαχίας, συνεργασία με την Ε.Ε. Ο 
ρόλος που ανέθεσε η ΚΟΒ στην Ελλάδα είναι ρόλος μεσολαβητή, 
ώστε η προσέγγιση της Ευρώπης μ’ αυτά τα κράτη να γίνεται με 
ρώσικους όρους. Στόχος αυτής της τακτικής είναι τα οφέλη από 
τέτοιες προσεγγίσεις να τα καρπώνεται όχι η Ευρώπη αλλά ο 
ρωσοκινεζικός χιτλερικός άξονας. Η συνεργασία με την Ευρώπη 
πρέπει, λοιπόν, να περνάει από την Ελλάδα. 

Ακόμη, η χώρα μας συντονίζει κινήσεις για την ισχυροποίηση του 
άξονα. Έτσι, ήταν ο Γ. Παπανδρέου, ο άνθρωπος που η ΚΟΒ προορί¬ 
ζει για πρωθυπουργό της Ελλάδας, που συναντήθηκε το Μάρτη με 
τον αρμένιο και τον ιρανό ομόλογο του για την προώθηση αγωγού 
φυσικού αερίου που θα συνδέει τις δύο χώρες. Σημειώνουμε ότι η 
Ελλάδα έχει ήδη χρηματοδοτήσει την προκαταρκτική μελέτη 
κατασκευής του αγωγού. Οι υπουργοί υπόγραψαν, τέλος, μνημόνιο 
οικονομικής και τεχνολογικής συνεργασίας (Ελευθεροτυπία, 9-3). Η 
συνάντηση αποκάλυψε τον πραγματικό πολιτικό χαρακτήρα του Γ. 
Παπανδρέου αφού όσοι παρασύρθηκαν από τη φιλοτούρκικη πολιτική 
του καλούνται τώρα να εξηγήσουν τους δεσμούς που προάγει αυτός 
ο καγκεμπίτης με τους χειρότερους εχθρούς της γειτονικής χώρας. 

ΝΕΑ ΑΝΑΤΟΛΗ 


ΤΡΙΤΗ 8 ΜΑΗ 2001 


Η ΔΕΥΤΕΡΗ ΚΑΜΠΑΝΙΑ ΤΗΣ ΟΑΚΚΕ 

ΣΤΗΝ ΕΛΕΥΣΙΝΑ 

πιο ευνοϊκή ατμόσφαιρα από την πρώτη φορά 


Σ τις 8 του Απρίλη η ΟΑΚΚΕ συνέχισε την καμπάνια της στην πόλη της Ελευσίνας 
για την ενημέρωση του λαού γύρω από τα σχέδια των κατεδαφιστών της βιομη¬ 
χανίας που εμποδίζουν τον εκσυγχρονισμό του διυλιστηρίου της Πετρόλα τώρα και στη 
συνέχεια σχεδιάζουν να κλείσουν όλη τη βαριά βιομηχανία του Θριάσιου. Η καμπάνια 
αυτή περιελάμβανε αφισοκόλληση και μοίρασμα προκήρυξης στα σπίτια, στα μαγαζιά 
και στα καφενεία της πόλης. 

Όπως είχαμε διαπιστώσει και στην πρώτη μας εξόρμηση εκεί οι κατεδαφιστές κάθε 
άλλο παρά την υποστήριξη του λαού έχουν. Είναι χαρακτηριστικό το γεγονός ότι σε 
κάποιο καφενείο, στο οποίο συχνάζουν από ότι φάνηκε μέλη της “επιτροπής κατά των 
επεκτάσεων της Πετρόλα”, που έγινε μια έντονη αντιπαράθεση και κράτησε λίγη ώρα, 
εμφανίστηκε ο πρόεδρος αυτής της “επιτροπής” και αντί να δο'ισει τη μάχη για τις 
απόψεις του, προσπαθούσε να κρατήσει μακριά μας όσους ανθρώπους συζητούσαν εκείνη 
την ώρα μαζί μας και είτε συμφωνούσαν είτε διαφωνούσαν με τις θέσεις μας. Η αδυνα¬ 
μία του να αντιπαρατεθεί με επιχειρήματα στις θέσεις της ΟΑΚΚΕ ήταν εμφανέστατη. 
Πραγματικά κάποιος άνθρωπος που πιστεύει ότι έχει δίκιο στις απόψεις του κάθεται να 

ΟΧΙ ΣΤΗΝ ΑΠΟΒΙΟΜΗΧΑΝΙΣΗ 
Πως μεθοδεύεται το κλείσιμο της Πετρόλα 

Πριν από 5 μήνες η ΟΑΚΚΕ κόλλησε αφίσες και μοίρασε 
προκηρύξεις στο Θριάσιο υποστηρίζοντας τη θέση ότι η 
νέα εγκατάσταση της Πετρόλα πρέπει να γίνει. 

Τότε τα μέλη της συναντήσανε αρχικά την απειλή βίας 
από τους επικεφαλής της κίνησης κατά της επένδυσης και 
ύστερα τον πόλεμο λάσπης ότι είναι άνθρωποι του Λάτση. 

Πρόκειται για τον ίδιο πόλεμο που αντιμετώπιζαν από τους 
εχθρούς της βιομηχανίας όταν υπεράσπιζαν το εργοστάσιο 
χρυσού ση Χαλκιδική ή τα Λιπάσματα στον Πειραιά. 

Όμως, όπως κάθε τι που έχει μέσα του την αλήθεια, εκεί¬ 
νη η τοποθέτηση της ΟΑΚΚΕ είχε μια καταλυτική επίδρα¬ 
ση. Γιατί έσπασε το μονοπώλιο της μοναδικής σκέψης που 
προσπαθούσε με ιδεολογική τρομοκρατία να επιβληθεί ως 
τότε πάνω στην πόλη και επέτρεψε να εκφραστούν και 
άλλες απόψεις και να γίνουν ευρύτερες συζητήσεις. Το α¬ 
ποτέλεσμα ήταν ότι άρχισαν να κερδίζουν έδαφος τα επι¬ 
χειρήματα υπέρ της επένδυσης. Είναι φανερό ότι σε μια 
περίοδο ανεργίας ένα τεράστιο έργο (το 1/3 του αεροδρομί¬ 
ου των Σπάτων) που θα απασχολούσε για την κατασκευή 
του 1200 ανθρώπους για 3-4 χρόνια και ύστερα ένα μόνιμο 
προσωπικό εκατοντάδων εργαζομένων δεν θα ήταν μόνο 
σε όφελος του καπιταλιστή αλλά και του λαού στην περιο¬ 
χή. Από την άλλη το φόβητρο περί μόλυνσης διαλύεται 
μπροστά στο γεγονός ότι η νέα επένδυση, σαν πολύ πιο 
σύγχρονη και επειδή θα δουλεύει με φυσικό αέριο, θα πα¬ 
ράγει πολύ μικρότερη μόλυνση από ότι η σημερινή. Ανάλο¬ 
γα ισχύουν για το φόβητρο της έκρηξης, ενώ απέναντι στο 
έσχατο επιχείρημα ότι η βιομηχανία θα χαλάσει τα τουρι¬ 
στικά αξιοθέατα η απάντηση γι’ αυτό βρίσκεται στη Βενε¬ 
τία όπου ελάχιστα χιλιόμετρα μακριά από τις γόνδολες χτυ¬ 
πάει η καρδιά μια πανίσχυρης βιομηχανικής περιοχής. Τέ¬ 
λος και το πιο σημαντικό είναι ότι το εργοστάσιο αυτό θα 
κλείσει υποχρεωτικά επειδή τα καύσιμα που θα παράγει 
θα είναι ακατάλληλα σύμφωνα με τους νέους κανονισμούς 
της Ε.Ε για την αντιρρύπανση. 

Αντιβιομηχανικά επιχειρήματα δεν χρησιμοποιούνται μόνο 
στο Θριάσιο αλλά παντού στην Ελλάδα. Και ενάντια στην 
ΤνΧ (Χρυσός Χαλκιδικής) και στα Λιπάσματα του Πει¬ 
ραιά και στην ΑΓΕΤ της Χαλκίδας, και στα Φωσφορικά 
Καβάλας οι κατεδαφιστές της βιομηχανίας επικαλούνται 
τη μόλυνση, τις αρχαιότητες και τον τουρισμό και υπόσχο¬ 
νται στους κατόχους γης και σπιτιών νέα εισοδήματα, ι¬ 
διαίτερα αυξημένη γαιοπρόσοδο (σπίτια, οικόπεδα), και πιο 
εύκολη ζωή. 

Η αλήθεια είναι ότι όπου έχουν κλείσει εργοστάσια έρ¬ 
χεται ο μαρασμός και η φτώχεια και τελικά η πτώση των 
τιμών της γης. Όσο για τον τουρισμό, αυτός αναπληρώνει 
τις απώλειες από την αποβιομηχάνιση μόνο στα μέρη ι¬ 
διαίτερου φυσικού κάλλους, ενώ πάντα είναι επισφαλής. 

Με λίγους πυροβολισμούς, τόσο πιθανούς στα εύφλεκτα Βαλ¬ 
κάνια, οι τουρίστες εξαφανίζονται σαν τρομαγμένα πουλιά. 

Αυτές οι σκέψεις κατά τη γνώμη μας απασχολούν όλο και 
πιο έντονα το λαό της Ελευσίνας και τον έχουν οδηγήσει 
στο να απέχει όλο και περισσότερο από τις όλο και πιο 
αδύναμες κινητοποιήσεις που προσπαθούν να εμποδίσουν 
την επένδυση. 

Αυτό όμως δεν σημαίνει ότι η επένδυση θα γίνει. Αντίθε¬ 
τα από όσα ισχυρίζονται οι κατεδαφιστές η μεγαλύτερη 
πολιτική ισχύς στην Ελλάδα δεν βρίσκεται στους βιομήχα- 
νους αλλά στους κατεδαφιστές της βιομηχανίας, βασικά 


δίνει τη μάχη του με τα επιχειρήματά του μπροστά στο λαό. Αυτός κάθε άλλο! Άλλωστε 
και τη προηγούμενη φορά όταν πάλι κολλούσαμε την αφίσα μας για την υπεράσπιση 
της βιομηχανίας αυτός ξέσπασε σε τραμπουκισμούς ενάντιά μας μαζί με το μέλος του 
ψευτοΚΚΕ Χοραζάνη. 

Αυτό που διαπιστώσαμε για μιαν ακόμη φορά είναι ότι ο λαός της Ελευσίνας είναι 
απληροφόρητος σε μεγάλο βαθμό και ότι είναι καθήκον όλων των φίλων της βιομηχανί¬ 
ας, αλλά και του σωματείου των εργαζομένων στο διυλιστήριο της Πετρόλα να ενημε¬ 
ρώσουν το λαό για το εξαιρετικής σημασίας ζήτημα να πραγματοποιηθεί αυτή η 
επένδυση, γιατί όχι μόνο θα μειώσει δραστικά τη μόλυνση στην περιοχή αλλά και γιατί 
θα δημιουργήσει νέες θέσεις εργασίας σε μια περιοχή με τα μεγαλύτερα ποσοστά 
ανεργίας στην χώρα. 

Δημοσιεύουμε παρακάτω το πρώτο μέρος της προκήρυξης αφού το δεύτερο αφορά την 
επιστημονική απάντηση στους κατεδαφιστές της βιομηχανίας γύρω από το ζήτημα της 
μόλυνσης και των ατυχημάτων το οποίο έχουμε δημοσιεύσει παλιότερα στη Νέα 
Ανατολή. 


της μεγάλης. Πρόκειται για την ηγετική ομάδα Σημίτη- 
Λαλιώτη στο ΠΑΣΟΚ για τη φράξια Καραμανλή μέσα στη 
ΝΑ, και κυρίως για τα δύο ανοιχτά αντιβιομηχανικά κόμ¬ 
ματα το ψευτοΚΚΕ και τον ΣΥΝ. Αυτοί όλοι μαζί κάνουν 
μια ειδική διανομή ρόλων για να πετύχουν τον κοινό τους 
στόχο και χρησιμοποιούν μια αλάνθαστη μέθοδο για να κλεί¬ 
νουν τα εργοστάσια.. Πιο ειδικά: 

Το ψευτοΚΚΕ και ο ΣΥΝ παίρνουν ανοιχτά την πολιτική 
ευθύνη της κατεδάφισης και οργανώνουν τις κινητοποιή¬ 
σεις του λαού “από τα κάτω”. Ταυτόχρονα η ηγεσία του 
ΠΑΣΟΚ και της ΝΑ, δίνουν γραμμή στους τοπικούς βου¬ 
λευτές, τους δημάρχους τους κ.λπ να κινηθούν επίσης “από 
τα κάτω” ενάντια στη βιομηχανία και να διαμορφώσουν 
μια κατάλληλη κοινή γνώμη. Αλλά την ίδια στιγμή οι ί¬ 
διες ηγεσίες του ΠΑΣΟΚ και της ΝΑ εμφανίζονται επίση¬ 
μα φιλικές προς την επένδυση. Αυτό το κάνουν για να μην 
έρθουν σε μια μετωπική ρήξη με το μεγάλο βιομηχανικό 
κεφάλαιο που έχει ακόμα μια σημαντική οικονομική και 
πολιτική ισχύ και θα μπορούσε να ανοίξει ρήγματα στα 
κόμματά τους και επιπλέον για να καθησυχάζουν και τους 
εργάτες του εργοστασίου ώσπου να ακυρωθεί η επένδυση. 

Στο μεταξύ την κρίσιμη δουλειά την αναθέτουν στο δοκι¬ 
μασμένο εργαλείο τους που έχει ειδικά εκκαθαριστεί και 
τροχιστεί γι’ αυτό το στόχο και λέγεται Ε' Τμήμα του Συμ¬ 
βουλίου της Επικράτειας. Ο οργανωτικός και ιδεολογικός 
ηγέτης αυτού του εργαλείου ήταν και είναι ακόμα, παρά 
την “αποστρατεία του” ο παλιός χουντικός και τώρα στέ¬ 
λεχος του ψευτοΚΚΕ Δεκλερής. 

Το Ε' Τμήμα είναι ειδικευμένο στο να βγάζει αντιανα- 
πτυξιακές αποφάσεις σε όλα τα επίπεδα επικαλούμενο το 
επιχείρημα των “λαϊκών κινητοποιήσεων” (πέρα από τα 
γνωστά περιβαλλοντικά και τουριστικο-αρχαιολογικά επι¬ 
χειρήματα καθώς και τους καταστροφικούς νόμους σαν το 
νόμο 84/84 και το άρθρο 24 του Συντάγματος). Αυτές οι 
“κινητοποιήσεις” δεν χρειάζεται σώνει και καλά να είναι 
ούτε πάνδημες, ούτε μαζικές, ούτε ενθουσιώδεις, ούτε καν 
αποδεκτές από την πλειοψηφία ενός πληθυσμού. Πρέπει 
μόνο να υπάρχουν για να χρησιμοποιούνται από το Ε' Τμή¬ 
μα του ΣτΕ σαν η “θέληση του λαού” στην οποία οι τάχα 
δημοκράτες δικαστές οφείλουν να υποκύψουν. 

Γι’ αυτό το λόγο οι κατεδαφιστές, δεν καταβάλλουν μόνο 
προσπάθεια για να είναι μαζικές οι δικές τους συγκεντρώ¬ 
σεις αλλά καταβάλουν ακόμη περισσότερες για να μην υ¬ 
πάρξει ποτέ μια οποιαδήποτε κινητοποίηση εκείνων που 
θέλουν την ανάπτυξη και την βιομηχανία. 

Από την άλλη μεριά οι κατεδαφιστές για να καθησυχά¬ 
ζουν αυτούς που θέλουν την επένδυση, τους λένε ότι το 
οποιοδήποτε έργο τελικά θα γίνει γιατί έτσι θέλει το κε¬ 
φάλαιο που τάχα είναι παντοδύναμο, οπότε δεν έχει νόημα 
καμία κινητοποίηση υπέρ του έργου. Όμως το κεφάλαιο 
γενικά, όχι μόνο δεν είναι σύσσωμο υπέρ μιας επένδυσης 
που κάνει ένας από τους κεφαλαιοκράτες, αλλά αντίθετα 
οι υπόλοιποι κεφαλαιοκράτες βλέπουν τον συγκεκριμένο 
σαν ανταγωνιστή και προτιμούν να αποτύχει. 

Στην περίπτωση μάλιστα της χώρας μας, το πάνω χέρι 
μέσα στο κεφάλαιο το έχουν εκείνα τα νέα τμήματά του 
που έχουν σχέση με την διείσδυση στις αγορές της πρώην 
ΕΣΣΔ και της ανατολικής Ευρώπης και που συγκρούονται 
για την πολιτική εξουσία με το δυτικόφιλο κεφάλαιο. Επι¬ 
κεφαλής του φιλο-ανατολικού κεφάλαιου είναι ο πρώην πρά¬ 
κτορας της Στάζι και της Κ.Ο.Β, Κόκκαλης και δίπλα του 
οι Μυτιληναίος, Αποστολόπουλος, Μπόμπολας κ.λπ. Αυτό 


το κεφάλαιο θέλει πάνω απ’ όλα καλές σχέσεις με τη Ρω¬ 
σία. Οι κατεδαφιστές είναι με τη Ρωσία. Γι’ αυτό το λόγο 
είναι μονόπλευρα αντιδυτικοΐ και γι’ αυτό δεν τα βάζουν 
ποτέ ουσιαστικά με τον Κόκκαλη παρόλο που αυτός γιγα¬ 
ντώνεται αστραπιαία κατακλέβοντας το δημόσιο. 

Μήπως όμως έχουν δίκιο οι κατεδαφιστές όταν λένε ότι 
ο Λάτσης είναι τόσο δυνατός, ώστε να μπορεί αυτός να 
επιβάλλει τελικά τη θέλησή του στο κράτος; 

Μα αν ο Λάτσης ήταν τόσο δυνατός τότε το ΠΑΣΟΚ και 
η ΝΑ καθώς και ο Τύπος και τα κανάλια που αυτά τα δύο 
κόμματα ελέγχουν, θα είχαν δημιουργήσει ένα προπαγαν¬ 
διστικό ρεύμα υπέρ της επένδυσης. Όμως όχι μόνο αυτά τα 
κόμματα και τα ΜΜΕ δεν έφτιαξαν κανένα ρεύμα υπέρ της 
επένδυσης, αλλά αντίθετα το Χρηματιστήριο, δηλαδή η κυ¬ 
βέρνηση που το ελέγχει, υποχρέωσε το Λάτση να βάλει 
μέσα στο κείμενο της εισαγωγής του στο Χρηματιστήριο, 
κατά πρωτοφανή τρόπο τις θέσεις της “Επιτροπής Αγώ¬ 
να” παρ’ όλο που η “Επιτροπή Αγώνα” δεν έγινε ποτέ γνω¬ 
στή έξω από την Ελευσίνα και δεν έχει έτσι κανένα γενικό 
πολιτικό βάρος, ώστε να υποχρεώνει μια κυβέρνηση σε τέ¬ 
τοιες πρωτοτυπίες. Αποδείχτηκε απλά εδώ ότι ο ΣΥΝ και 
το ψευτοΚΚΕ έχουν περισσότερη δύναμη σ’ αυτή την κυ¬ 
βέρνηση παρά ο Λάτσης. Το ερώτημα που μπορεί να βάλει 
κανείς εδώ είναι το εξής: Και γιατί ο Λάτσης με όση πολι¬ 
τική δύναμη έχει δεν συγκρούεται με την κυβέρνηση για 
να γίνει η επένδυση και δεν αντιστέκεται σε αυτές τις 
μεθοδεύσεις; Μα δεν το κάνει γιατί δεν θέλει ρήξη με τού¬ 
το δω το πολιτικό καθεστώς όπως δεν θέλει ρήξη κανένας 
κεφαλαιοκράτης όσο και να θίγεται σε επιμέρους ζητήμα¬ 
τα. Ειδικά το συγκρότημα Λάτση έχει δεσμούς με αυτή την 
κυβέρνηση και διευκολύνσεις από αυτήν και στις τραπεζι¬ 
κές του επεκτάσεις και στα σχέδια τα σχετικά με τους 
αγωγούς πετρελαίου. Αυτός είναι και λόγος που η Πετρό¬ 
λα έχει ετοιμαστεί και για την περίπτωση που θα ακυρω¬ 
θεί η επένδυση και το αναφέρει αυτό επίσημα στους μετό¬ 
χους της (στο ενημερωτικό δελτίο για την εισαγωγή της 
Πετρόλα στο ΧΑΑ). 

Αντίθετα από όσα ισχυρίζονται οι εχθροί της επένδυσης 
δεν είναι ο βιομήχανος που μπορεί να παλέψει σκληρά για 
να γίνει η επένδυση, αλλά μόνο εκείνοι που είναι διατεθει¬ 
μένοι να συγκρουστούν βαθιά με τούτη δω τη σάπια κυβέρ¬ 
νηση και όλο το πολιτικό καθεστώς που τη στηρίζει. Αυτοί 
που έχουν λόγους σκληρής πάλης είναι οι εργάτες που θα 
χάσουν τη δουλειά τους επειδή αν δεν γίνει η επένδυση η 
Πετρόλα θα κλείσει, καθώς θα είναι ακατάλληλος σε λίγα 
χρόνια ο τύπος του καυσίμου που παράγει με τις σημερινές 
της εγκαταστάσεις. Είναι επίσης όλοι οι άνεργοι που περι¬ 
μένουν μάταια τόσο καιρό δουλειά σε όλο το θριάσιο και 
σε όλο το λεκανοπέδιο. Είναι όλοι όσοι συντρίβονται από 
το χαμηλό μεροκάματο το οποίο οφείλεται στο ότι μόνο η 
βιοτεχνία και η μικρή βιομηχανία αναπτύσσονται ενώ η 
μεγάλη που εξασφαλίζει μεγάλα μεροκάματα (λόγω μεγά¬ 
λης παραγωγικότητας της εργασίας), εμποδίζεται συστη¬ 
ματικά και συρρικνώνεται. Είναι πάνω απ’ όλα οι υπερα¬ 
σπιστές της νέας αναπτυγμένης κοινωνίας του εργαζόμε¬ 
νου λαού, αυτοί που μπορούν να δώσουν σκληρή πάλη γι’ 
αυτήν την επένδυση. 

Το ελληνικό κεφάλαιο μεταπρατικό από την ιστορία του, 
αλλά και ευέλικτο και διεθνές όπως κάθε κεφάλαιο μπορεί 
να μεταφερθεί οπουδήποτε στον κόσμο και να εξασφαλίσει 

συνέχεια στη σελ. 5 

ΟΧΙ ΣΤΗ ΒΡΩΜΙΚΗ 
ΑΝΑΘΕΩΡΗΣΗ ΤΟΥ 84/84 

Το νέο σχέδιο νόμου χειρότερο από τον παλιό νόμο 


Η αναθεώρηση του βιομηχανο- 
κτόνου π.δ. 84/84 που ετοιμάζει η 
κυβέρνηση Σημίτη όχι μόνο δεν 
πρόκειται να ανοίξει το δρόμο στην 
ανάπτυξη της μεγάλης βιομηχα¬ 
νίας, αλλά αντίθετα θα οδηγήσει 
στην αποδυνάμωσή της. 

Το π.δ. 84/84 που θέσπισε ο Α. 
Παπανδρέου χρησιμοποιήθηκε για 
το χτύπημα της ανάπτυξης και εκ¬ 
συγχρονισμού των μεγάλων βιο¬ 
μηχανικών μονάδων στην περιο¬ 
χή της Αττικής που συγκεντρώ¬ 
νει το 40% της βιομηχανικής δρα¬ 
στηριότητας της χώρας. Εφαρμό¬ 
στηκε στα πλαίσια της αντι-βιο- 
μηχανικής πολιτικής της κυβέρ¬ 
νησης Παπανδρέου που με τη μέ¬ 
θοδο των κρατικοποιήσεων και της 
πιστωτικής ασφυξίας έκλεισε ή α¬ 
παξίωσε μεγάλες και ιστορικές 
βιομηχανίες. 

Ο στόχος του νόμου αυτού υπο¬ 
τίθεται ότι ήταν η προστασία του 
περιβάλλοντος. Ωστόσο, τα αποτε¬ 
λέσματα της εφαρμογής του ήταν 
καταστροφικά όχι μόνο για τη βιο¬ 
μηχανία αλλά και για το περιβάλ¬ 
λον. Έπρεπε να μεσολαβήσει έ¬ 
νας εξίσου καταστροφικός σεισμός 
τον Σεπτέμβρη του 1999 για να α¬ 
ποκαλυφθεί ότι τουλάχιστον 4.000 
επιχειρήσεις, βιοτεχνίες και βιο¬ 
μηχανικές μονάδες είχαν ιδρυθεί 
και λειτουργούσαν παράνομα αφού 
αυτός ήταν ο μόνος τρόπος να υ¬ 
πάρξει βιομηχανική δραστηριότη¬ 
τα κάτω από τα ασφυκτικά πλαί¬ 
σια του π.δ.84/84. Οι μονάδες αυ¬ 
τές στην πλειοψηφία τους εφόσον 
λειτουργούσαν παράνομα, ήταν και 
ανεξέλεγκτες σε σχέση με τις με¬ 
θόδους περιβαλλοντικής προστα¬ 
σίας που χρησιμοποιούσαν. Ταυτό¬ 
χρονα ήταν αδύνατο στις νόμιμες 
βιομηχανίες να ενσωματώσουν τις 
νέες “καθαρές τεχνολογίες” ελα- 
χιστοποίησης της ρύπανσης του 
περιβάλλοντος, αφού αυτό θα σή- 
μαινε εκσυγχρονισμό ο οποίος ε¬ 
πίσης απαγορευόταν. Με λίγα λό¬ 
για, ο νόμος αυτός δημιούργησε 
χάος και μεγαλύτερη μόλυνση. 

Η παταγώδης αποτυχία του νό¬ 
μου να εξυπηρετήσει το στόχο για 
τον οποίο υποτίθεται ότι θεσπίστη¬ 
κε και οι έντονες αντιδράσεις των 
βιομηχάνων ανάγκασαν την κυ¬ 
βέρνηση Σημίτη να προχωρήσει 
στην αναθεώρηση. Ιδιαίτερο ρόλο 
έπαιξε το γεγονός ότι οι επιχει¬ 
ρήσεις αποκλείονταν από τη 
συμμετοχή στα Κοινοτικά Προ¬ 
γράμματα. Τα κοινοτικά κονδύλια 
που δέσμευε η κυβέρνηση για τη 
βιομηχανία, λόγω των απαγορεύ¬ 
σεων του 84/84 δεν μπορούσαν να 
υλοποιηθούν με αποτέλεσμα να 
μην υπάρχει απορρόφηση. 

Κάτω από αυτές τις πιέσεις συ¬ 
ντάχθηκε τελικά ένα νομοσχέδιο 
που θεσπίζει τα νέα πλαίσια της 
βιομηχανικής δραστηριότητας 
στην Αττική, και από τη θέση του 


σε ισχύ θα καταργήσει το 84/84. 

Η αναθεώρηση όμως που προω¬ 
θεί η κυβέρνηση Σημίτη με αρχι¬ 
τέκτονα τον Λαλιώτη, εξυπηρετεί 
μόνο τις βιοτεχνίες και τις μικρές 
βιομηχανικές μονάδες. Αντίθετα, 
οι μεγάλες βιομηχανίες, οι μονά¬ 
δες “υψηλής όχλησης” όπως ονο¬ 
μάζονται, υποχρεώνονται σε μετε¬ 
γκατάσταση μέσα σε πέντε χρό¬ 
νια, χωρίς να εξασφαλίζονται ού¬ 
τε οι υποδομές, ούτε και τα κονδύ¬ 
λια για αυτή τη διαδικασία. Ταυ¬ 
τόχρονα, απαγορεύεται κάθε εκ¬ 
συγχρονισμός ή επέκτασή τους ό¬ 
ταν αυτό θα συνεπάγεται αύξηση 
της ιπποδύναμης. 

Είναι δεδομένο ότι οι μεγάλες 
βιομηχανίες επειδή οι εγκατα¬ 
στάσεις τους είναι εδαφοπαγεΐς 
δεν μπορούν να μετεγκατασταθούν. 
Δεν μπορείς να πάρεις ένα εργο¬ 
στάσιο με ογκώδη και ακριβό ε¬ 
ξοπλισμό και να το μεταφέρεις ο¬ 
λόκληρο “κάπου δίπλα”, έστω κι 
αν το κόστος καλυφθεί με κρατι¬ 
κή χρηματοδότηση και κοινοτικά 
κονδύλια. Συνεπώς για τις μεγά¬ 
λες βιομηχανίες η υποχρεωτική 
μετεγκατάσταση σημαίνει σε κά¬ 
θε περίπτωση κλείσιμο. 

Αλλά αν υποθέσουμε ότι η με¬ 
τεγκατάσταση για κάποιες βιομη¬ 
χανίες είναι δυνατή, το ερώτημα 
εδώ είναι που θα πάνε. Το σχέδιο 
υποτίθεται ότι περιλαμβάνει με¬ 
τεγκατάσταση μέσα στην Αττική 
σε οργανωμένους χώρους υποδο¬ 
χής επιχειρήσεων, τα λεγάμενα 
Βιοτεχνικά και Βιομηχανικά Πάρ¬ 
κα (ΒΙΟΠΑ και ΒΙΠΑ) και τις Βιο¬ 
μηχανικές και Επιχειρηματικές 
Περιοχές (ΒΕΠΕ). 

Ωστόσο δεν υπάρχει καν ακόμη 
πολεοδομικό σχέδιο για τους χώ¬ 
ρους που έχουν οριοθετηθεί εδώ και 
μια δεκαετία (Καθημερινή, 22/4/ 
2001). Οι συναρμόδιοι υπουργοί Α¬ 
νάπτυξης και Περιβάλλοντος δεν 
έχουν καν στοιχεία για τον αριθμό 
των οχλουσών βιομηχανιών της 
Αττικής. Αρα, δεν είναι σε θέση 
να προσδιορίσουν ούτε το κόστος 
για τον κρατικό προϋπολογισμό 
των κινήτρων μετεγκασταστάσε- 
ως των υψηλής οχλήσεως επιχει¬ 
ρήσεων, ούτε καν αν οι προτεινό- 
μενες βιομηχανικές περιοχές και 
βιομηχανικά πάρκα επαρκούν για 
να τις υποδεχθούν. 

Είναι συνεπώς αδύνατο να τεκ¬ 
μηριωθεί αν η προτεινόμενη λύση 
είναι οικονομικά και πρακτικά ε¬ 
φικτή. Στο μεταξύ δεν έχουν ολο¬ 
κληρωθεί οι εργασίες δημιουργί¬ 
ας της απαραίτητης υποδομής στα 
θεωρούμενα ως έτοιμα βιομηχανι¬ 
κά πάρκα στα Ανω Λιόσια και στο 
Σχιστό, ενώ δεν έχουν ξεκινήσει 
καν τα έργα για εκείνα που θα δη- 
μιουργηθούν στο Λαύριο, στη Με¬ 
ταμόρφωση και αλλού (Καθημερι¬ 
νή. 19/4). 

Σύμφωνα με τα επίσημα στοιχεία 


του υπουργείου Ανάπτυξης, από το 
1981 έχουν χωροθετηθεί στο νομό 
Αττικής 34 βιοτεχνικά πάρκα που 
προορίζονται για μετεγκατάστα¬ 
ση βιομηχανιών, αλλά και για ι¬ 
δρύσεις που προβλέπονται από το 
84/84. Όλες αυτές οι περιοχές ε¬ 
ξακολουθούν να παραμένουν χω¬ 
ρίς κανένα έργο βιομηχανικής υ¬ 
ποδομής, παρά την τεράστια ζή¬ 
τηση για μετεγκατάσταση από τις 
επιχειρήσεις (Καθημερινή, 5/4). 

Απ’ όλα τα παραπάνω προκύπτει 
ότι η μετεγκατάσταση εντός Ατ¬ 
τικής δεν θα είναι οπωσδήποτε δυ¬ 
νατή στο σύντομο διάστημα της 
πενταετίας. Συνεπώς δεν υπάρχει 
καμία θετική κατεύθυνση του νο¬ 
μοσχεδίου. Η κυβέρνηση αυτή δεν 
έχει κάνει τίποτα για να βοηθή¬ 
σει τη βιομηχανία και είναι μα¬ 
θηματικά σίγουρο ότι δεν θα προ¬ 
ωθήσει τη δημιουργία των απα¬ 
ραίτητων υποδομών ούτε θα εξα¬ 
σφαλίσει χρηματοδότηση και ανα¬ 
πτυξιακά κίνητρα για να είναι δυ¬ 
νατή η μετεγκατάσταση των βιο¬ 
μηχανιών. Αυτό το μαθηματικό α¬ 
ποτέλεσμα επαληθεύεται από το 
γεγονός ότι συναρμόδιος γι’ αυτή 
την υπόθεση είναι ο Λαλιώτης. 
Κάτω από αυτές τις συνθήκες η 
αναθεώρηση οδηγεί σε κάθε περί¬ 
πτωση τις μεγάλες βιομηχανίες 
στο οριστικό κλείσιμο. 

Το ίδιο καταστροφική είναι η α¬ 
παγόρευση αύξησης της ιπποδύ¬ 
ναμης για τις βιομηχανίες υψηλής 
όχλησης χωρίς καν να προβλέπε- 
ται εξαίρεση στην περίπτωση που 
η αύξηση απαιτείται για την εν¬ 
σωμάτωση αντιρρυπαντικών τε¬ 
χνολογιών. Η ίδια απαγόρευση ι¬ 
σχύει και για τις βιομηχανίες μέ¬ 
σης όχλησης που δεν βρίσκονται 
σε κάποια από τις οργανωμένες 
μονάδες υποδοχής ΒΙΟΠΑ, ΒΙΠΑ 
και ΒΙΠΕ, δηλαδή για τις περισ¬ 
σότερες βιομηχανίες μέσης όχλη¬ 
σης. 

Η αναθεώρηση του π.δ. 84/84 
δεν είναι παρά η ταφόπλακα 
των μεγάλων βιομηχανιών. Ο¬ 
ποιαδήποτε μετεγκατάσταση, εφό¬ 
σον αυτή επιβάλλεται λόγω της 
συγκέντρωσης πολλών βιομηχανι¬ 
κών μονάδων σε περιορισμένη ε¬ 
δαφική έκταση, θα πρέπει να γί¬ 
νει με σταδιακές διαδικασίες και 
με μακρόχρονη προοπτική, και μόνο 
αφού έχουν εξασφαλιστεί οι απα¬ 
ραίτητοι χώροι και υποδομές. Μό¬ 
νο τότε μπορεί με νόμο να επιβάλ¬ 
λεται υποχρεωτική μετεγκατά¬ 
σταση. Σήμερα πρέπει να κα- 
ταργηθεί αυτή η διάταξη, να 
μείνουν όλες οι βιομηχανίες 
στη θέση τους, και να τους ε- 
πιτραπεί η αύξηση της ιπποδύ¬ 
ναμης που απαιτείται για τον 
εκσυγχρονισμό με αντιρρυπα- 
ντικές τεχνολογίες και ε¬ 
ναρμόνιση στα ευρωπαϊκά δε¬ 
δομένα. 


Η κυβέρνηση με το νέο πλαίσιο 
δίνει τη δυνατότητα επιβίωσης, ε¬ 
πέκτασης και εκσυγχρονισμού κυ¬ 
ρίως για τις βιοτεχνίες, τα εργα¬ 
στήρια και γενικά τις βιομηχανί¬ 
ες χαμηλής όχλησης. Έτσι θα έ¬ 
χει μία βιτρίνα βιομηχανικής δρα¬ 
στηριότητας, και θα εμφανίζει 
πλαστούς δείκτες βιομηχανικής α¬ 
νάπτυξης. 

Στο έργο της κατεδάφισης της 
βιομηχανίας η κυβέρνηση Σημίτη 
έχει μαζί της όλο το πολιτικό κα¬ 
θεστώς. Η Νέα Δημοκρατία υπό 
την ηγεσία του Κ. Καραμανλή πο¬ 
τέ δεν έχει θέσει πολιτικό ζήτημα 
αποβιομηχάνισης, ούτε καν ασχο- 
λείται με το θέμα. Ο ΣΥΝ και το 
ψευτοΚΚΕ είναι οι επικεφαλής της 
κατεδάφισης. Το τελευταίο έχει 
βαλθεί τελευταία να δημαγωγεί ό¬ 
τι η αναθεώρηση του 84/84 φέρνει 
την πλήρη ασυδοσία των βιομη¬ 
χανιών και το θάνατο στην Αττι¬ 
κή. 

Είναι αδιαμφισβήτητο γεγονός 
που προκύπτει απ' όλες τις με¬ 
τρήσεις και τις έρευνες ότι η κύ¬ 
ρια πηγή μόλυνσης της Αττικής 


είναι τα αυτοκίνητα και όχι η βιο¬ 
μηχανία που συμμετέχει στη συ¬ 
νολική μόλυνση μ’ ένα ποσοστό 
λιγότερο από 15%. Το περίφημο νέ¬ 
φος δημιουργείται κυρίως από τους 
ρύπους των αυτοκινήτων. Η αντι¬ 
μετώπιση του προβλήματος βρί¬ 
σκεται στην κατασκευή ενός κα¬ 
λού συγκοινωνιακού δικτύου ικα¬ 
νού να αποτρέψει τους κατοίκους 
από τη χρήση του αυτοκινήτου μέ¬ 
σα στην πόλη. Αυτό καμία κυβέρ¬ 
νηση δεν το έχει φροντίσει μέχρι 
σήμερα. 

Το περαιτέρω χτύπημα της βιο¬ 
μηχανίας με το τάχα αναπτυξιακό 
αναθεωρημένο π.δ. 84/84 θα μεγα¬ 
λώσει την οικονομική κρίση και 
θα φέρει την περαιτέρω εξαθλίω¬ 
ση του λαού. Την ανάπτυξη και τις 
επενδύσεις, τις χιλιάδες θέσεις 
εργασίας και τα μεγάλα μεροκά¬ 
ματα εξασφαλίζουν μόνο οι μεγά¬ 
λες βιομηχανικές μονάδες. Είναι 
καθήκον της εργατικής τάξης να 
παλέψει ενάντια στην αποβιομη¬ 
χάνιση της χώρας, γιατί από το 
μέλλον της βιομηχανίας εξαρτά- 
ται και το μέλλον του λαού. 


Η ΚΑΜΠΑΝΙΑ 
ΣΤΗΝ ΕΛΕΥΣΙΝΑ... 

συνέχεια από τη σελ. 4 

στον ιδιοκτήτη του μια πάμπλουτη ζωή για πολλές γενιές. Εκείνος 
που πολύ δύσκολα μεταφέρεται και που θα μείνει να ζει μέσα στα 
κουφάρια της γκρεμισμένης βιομηχανίας είναι ο εργάτης του Θριά- 
σιου και της Αττικής και κάθε άνθρωπος του λαού που ζει από τη 
βιομηχανία. 

Τελικά αυτή η επένδυση πρέπει να γίνει υπόθεση όλου του εργαζό¬ 
μενου λαού αυτής της χώρας. Αυτοί που παριστάνουν τους μαρξιστές 
και είναι οι χειρότεροι μικροαστοί αντιδραστικοί ξεχνάνε ότι η πρώ¬ 
τη φράση του μαρξισμού είναι ότι το προλεταριάτο κληρονομεί από 
την αστική τάξη ένα μόνο πράγμα που όμως αποτελεί τη βάση της 
ισχύος και της ύπαρξής του: τη μεγάλη βιομηχανία. Χωρίς μεγάλη 
βιομηχανία δεν υπάρχει ούτε ταξική πάλη, ούτε πρόοδος. Οι μαρξι¬ 
στές ξέρουν ότι είναι άλλο πράγμα η καπιταλιστική χρήση του εργο¬ 
στάσιου και άλλο το ίδιο το εργοστάσιο. Το ίδιο το εργοστάσιο είναι 
στρατηγικό κτήμα του λαού. Όποιοι το γκρεμίζουν και όποιοι εμποδί¬ 
ζουν τον εκσυγχρονισμό του χτυπάνε το λαό στην καρδιά και στην 
τωρινή του ύπαρξη και στη μελλοντική. Εργάτες, εργαζόμενοι κάτοι¬ 
κοι του Θριάσιου που ζεΐτε άμεσα ή έμμεσα από την παραγωγή αυτής 
της βιομηχανικής καρδιάς της Ελλάδας, αντισταθείτε στους κατεδα- 
φιστές! Από την πλευρά μας δεν θα σταματήσουμε να λέμε την αλή¬ 
θεια γι’ αυτό το προσχεδιασμένο έγκλημα. Ήδη κάτω από τούτο δω 
το κείμενο παραθέτουμε όλα τα στοιχεία που συλλέξαμε από το Σω¬ 
ματείο των εργαζομένων στο εργοστάσιο και που ανατρέπουν όλη τη 
φιλολογία περί μόλυνσης και κινδύνων καταστροφής του Θριάσιου 
από τη νέα επένδυση. 


ΔΝ/ΕΗ ΤΗΣ ΟΑΚΚΕ ΣΤΟ ΙΝΤΕΡΝΕΤ 

ΠΡΟΒΟΚΑΤΣΙΑ ΤΟ ΑΣΦΑΛΙΣΤΙΚΟ 

εχθρούς του. Στην πραγματικότη¬ 
τα όμως ο ίδιος έμενε αλώβητος 
γιατί αυτόν τον στήριζε όλος ο 
κομματικός μηχανισμός, ενώ τους 
υπόλοιπους τους έδιναν στα σκυ¬ 
λιά και μέσα και έξω από το ΠΑ- 
ΣΟΚ. Θυμόμαστε δηλαδή πως πά¬ 
νω στην κάθαρση το κεντρικό 
σύνθημα για το ΠΑΣΟΚ ήταν έ¬ 
να: “να μην καταδικαστεί ο Α. Πα- 
πανδρέου από το Ειδικό Δικαστή¬ 
ριο”, ενώ για τους άλλους έλεγαν 
“θα αποφασίσει η δικαιοσύνη”. Με 
αυτή τη μέθοδο οι “εκτελεσθέ- 
ντες” φίλοι του Παπανδρέου ποτέ 
δεν τα έβαζαν με τον ίδιο, με 
αποτέλεσμα και το ΠΑΣΟΚ να εκ¬ 
καθαρίζεται και ο αρχηγός να μέ¬ 
νει ο ίδιος. 

Για να το πούμε πιο παραστατι¬ 
κά ο Παπανδρέου βούλιαξε στο 
πέλαγος μαζί με τους συντρόφους 
του, αλλά μόνον αυτός είχε φιά¬ 
λες οξυγόνου. 

Αυτή τη δοκιμασμένη μέθοδο ε¬ 
φάρμοσαν τώρα οι αγαπημένοι μα¬ 
θητές του Σημίτης - Λαλιώτης. 
Βάλανε τον Γιαννΐτση, δικό τους απ’ 
ότι φαίνεται, να προτείνει ένα έ¬ 
κτρωμα που το παρουσίασαν σαν 
προτάσεις της κυβέρνησης Αμέσως 
το υποστήριξε, δηλαδή το έχαψε, ο 
βασικός προς εξόντωση Παπαντω- 
νΐου και από κοντά του ο Παπαδό- 
πουλος, ο Γείτονας, ο Πρωτόπαπ- 
πας, ο Σπυρόπουλος και μια χούφτα 
άλλοι. Η επίσης προς εξόντωση Β. 
Παπανδρέου, το πήρε έγκαιρα είδη¬ 
ση και πέρασε με την “εξέγερση” 
εναντίον του ασφαλιστικού, όπως 
πέρασε και ο παθών πλέον Πάγκα¬ 
λος. Στη συνέχεια ο Σημίτης πήρε 
πίσω τα πάντα και μετέτρεψε όλο 
το ΠΑΣΟΚ σε ΓΣΕΕ. 

Τώρα όλοι ζητάνε το κεφάλι του 
Παπαντωνίου αλλά κανείς του Ση¬ 
μίτη, που επίσης, “βούτηξε με 
μπουκάλες”. Όμως ο Παπαντωνί¬ 
ου και οι άλλοι θα νιώθουν ως το 
τέλος ότι ο Σημίτης είναι δικός 
τους αφού και αυτός βάλλεται. 

Σε ότι αφορά λοιπόν τον Παπα¬ 
ντωνίου και τους άλλους δυστυ¬ 
χείς εκσυγχρονιστές της κακιάς 
ώρας που τον ακολούθησαν, η προ¬ 
βοκάτσια πάει καλά. Επίσης πάει 
καλά και ως προς το δεύτερο στό¬ 
χο της το χτύπημα της μεγάλης 
βιομηχανίας και γενικότερα της 
πιο σύγχρονης πλευράς της αστι¬ 
κής τάξης. Το βασικό σύνθημα της 
ΓΣΕΕ, ενισχυμένο από τη γεννη¬ 
μένη από την προβοκάτσια Σημί¬ 
τη “εξέγερση του λαού” ήταν ένα 
το “να πληρώσει η ολιγαρχία”, ή, 
διατυπωμένο με περισσότερη α¬ 
κρίβεια και πιο επίσημα, το “να 
πληρώσουν οι επιχειρήσεις έ¬ 
ντασης κεφαλαίου” που σημαίνει 
οι πιο σύγχρονες και πιο παραγω¬ 
γικές βιομηχανικές επιχειρήσεις. 
Αυτό το σύνθημα μεταφράστηκε 
αμέσως σε απόφαση του τάχα 
στριμωγμένου Σημίτη για “περισ¬ 
σότερους φόρους” στους έχοντες. 
Σε ότι αφορά τον τρίτο και βαθύ¬ 
τερο στόχο της προβοκάτσιας να 
αδυνατίζει το ΠΑΣΟΚ και να υ¬ 
ποταχθεί στον ΣΥΝ, αυτός θέλει 
δουλειά. Γι’ αυτό άλλωστε διαλέ- 
χτηκε το ασφαλιστικό, δηλαδή έ¬ 


να μακρόχρονο και στρατηγικό ζή¬ 
τημα σαν κύριο πολιτικό ζήτημα 
μια εποχής. Μόνο το ασφαλιστικό 
μπορεί να φέρει το ΠΑΣΟΚ σε σύ¬ 
γκρουση με το λαό, και μόνο ένα 
“αριστερό” κόμμα με κάποια δύ¬ 
ναμη στη ΓΣΕΕ και κάποιες “ά¬ 
κρες” με το “Κ”ΚΕ, όπως είναι ο 
ΣΥΝ, μπορεί να σώσει το ΠΑΣΟΚ 
από την πίεση του λαού. Το σκέ¬ 
λος “να έρθει το ΠΑΣΟΚ σε σύ¬ 
γκρουση με το λαό” επιτεύχθηκε 
με την προβοκάτσια. Το σκέλος 
“να σώσει ο ΣΥΝ το ΠΑΣΟΚ” έ¬ 
χει τεράστιες δυσκολίες και 
δέχτηκε ήδη ένα γερό χτύπημα. 

Συγκεκριμένα απέτυχε η προ¬ 
σπάθεια των Σημίτη - Λαλιώτη 
να ηγεμονεύσουν τη διαδικασία 
των συνομιλιών με τη ΓΣΕΕ. Στην 
ουσία αυτή ήταν μια απόπειρα να 
γίνει ηγεμόνας ο Λαλιώτης. Εν¬ 
νοούμε ηγεμόνας της μεταβατικής 
εποχής. Αυτή η εποχή όπως όλα 
δείχνουν αποτελεί το πέρασμα α¬ 
πό την κυβέρνηση Σημίτη - 
ΠΑΣΟΚ στην κυβέρνηση Γ. Πα¬ 
πανδρέου - ΠΑΣΟΚ - ΣΥΝ. Το 
πέρασμα μπορεί να το κάνει μόνο 


Όλοι λένε ότι η κυβέρνηση πή¬ 
ρε πίσω τα μέτρα στο ασφαλιστι¬ 
κό κάτω από την πίεση της “με¬ 
γαλειώδους εξέγερσης του λαού” 
ή ότι οι εργαζόμενοι πέτυχαν μια 
“μεγαλειώδη νίκη”. 

Η αλήθεια είναι πρώτον ότι δεν 
υπήρξαν ποτέ κυβερνητικά μέτρα 
που πάρθηκαν πίσω και δεύτερον 
ότι ο λαός ναι μεν συμμετείχε μα¬ 
ζικά σε μια διαμαρτυρία αλλά κατά 
κανένα τρόπο δεν πραγματοποίη¬ 
σε μια δίκιά του εξέγερση κι ακό¬ 
μα λιγότερο δεν νίκησε. 

Τα μέτρα δεν ήταν της κυβέρ¬ 
νησης γιατί ήταν προτάσεις ενός 
εξωκοινοβουλευτικού, δηλαδή ενός 
πολιτικά ελάχιστα αντιπροσωπευ¬ 
τικού στελέχους, τις οποίες υπο¬ 
στήριξαν μετρημένα στα δάχτυλα 
πολιτικά στελέχη του ΠΑΣΟΚ. 
Όλοι οι υπόλοιποι είτε άφησαν 
τους υποστηρικτές των μέτρων 
εκτεθειμένους, με πρώτο και κα¬ 
λύτερο τον πρωθυπουργό, ο οποίος 
μάλιστα τους έσπρωξε σ’ αυτή την 
παγίδα, είτε ανοιχτά τους επιτέ¬ 
θηκαν. Η συντριπτική πλειοψηφία 
της κυβέρνησης και η συντριπτι¬ 
κή πλειοψηφία του κυβερνητικού 
στελεχικού επιτελείου συμμετεί¬ 
χε στην “εξέγερση του λαού”. 

Επίσης στην “εξέγερση του λα¬ 
ού” συμμετείχε πρωτοπόρα πριν 
καν ανακοινωθούν τα μέτρα - που 
σημαίνει χωρίς να τον βαραίνει η 
υποψία ότι παρασύρθηκε από τις 
λαϊκές αντιδράσεις - ο πρόεδρος 
της Δημοκρατίας. Συμμετείχαν ε¬ 
πίσης ο υπουργός Άμυνας, η υ¬ 
πουργός των Εσωτερικών, ο αρχη¬ 
γός της Αξιωματικής αντιπολί¬ 
τευσης και οι αρχηγοί όλων των 
άλλων κομμάτων. Την “εξέγερση” 
υποστήριξαν από την πρώτη στιγ¬ 
μή όλα τα κανάλια και όλες οι ε¬ 
φημερίδες σε όλες τις εκπομπές 
και όλα τα άρθρα τους. Τέλος της 


κάποιος που δεν είναι ούτε Σημί¬ 
της, ούτε Γ. Παπανδρέου, ούτε υ¬ 
ποψήφιος πρωθυπουργός. Γι’ αυτή 
τη δουλειά χρειάζεται ένας κατα¬ 
σκευαστής πρωθυπουργών, ένας έ¬ 
μπειρος συνωμότης, ένας πραγμα¬ 
τικός ηγέτης και ένας τέλειος κε- 
ντριστής, δηλαδή ο αρχηγός της 
“Αγίας Τριάδας” Λαλιώτης. 

Ο Σημίτης πήγε στο σπίτι του 
Λαλιώτη στην Αρκαδία για να 
τον χρήσει αρχηγό της μετάβασης 
και ύστερα ετοίμασαν μια μικρή 
τελετή στο Εκτελεστικό του 
ΠΑΣΟΚ για να πλαισιώσουν τον 
Λαλιώτη με τους Κακλαμάνη, 
Τσοχατζόπουλο, Σκανδαλίδη και Β. 
Παπανδρέου, φτιάχνοντας μια ομά¬ 
δα που με τη σειρά της θα “πλαι¬ 
σίωνε” το Γιαννΐτση για να συζη¬ 
τήσει με τη ΓΣΕΕ και τελικά με 
τον ΣΥΝ. Όλα είχαν κανονιστεί, 
αλλά η τελετή πήγε χάλια γιατί 
απροσδόκητα αρνήθηκαν τη συμ¬ 
μετοχή τους σ’ αυτό το στενό επι¬ 
τελείο υπό τον Λαλιώτη και η Βά- 
σω και ο Κακλαμάνης. Ύστερα α¬ 
πό αυτή την άρνηση, κάθε πικρα¬ 
μένος του Εκτελεστικού διαφώνη- 


“εξέγερσης” ηγήθηκαν σύσσωμοι 
και οι πιο αντιπαθείς, οι πιο συμ¬ 
βιβασμένοι και οι πιο κομματικά 
εξαρτημένοι συνδικαλιστές όλων 
των παρατάξεων, όλων των σω¬ 
ματείων, σε όλες τις βαθμίδες. 

Εξεγέρσεις που δεν συγκρούστη- 
καν με το κυρίαρχο πολιτικό και 
ιδεολογικό καθεστώς δεν υπήρξαν 
ποτέ στην ιστορία. Όμως υπήρξαν 
μαζικά κινήματα που τα καθοδή¬ 
γησαν οι σκληροί πυρήνες ανερ- 
χόμενων δυνάμεων για να εξοντώ¬ 
σουν ή να υποτάξουν τους εχθρούς 
τους. Τέτοιο είναι το κίνημα των 
συντάξεων που ουσιαστικά το κα¬ 
θοδήγησε το ίδιο το πολιτικό κα¬ 
θεστώς και μάλιστα το προκάλε- 
σε. 

Η “Αγία Τριάδα” θέλει να α¬ 
νεβάσει τον Συνασπισμό στην 
εξουσία 

Το σημερινό ανερχόμενο πολιτι¬ 
κό καθεστώς είναι το μέτωπο Ση¬ 
μίτη - Καραμανλή - ΚΚΕ - ΣΥΝ. 

Το πιο κρυμμένο σ’ αυτό το μέ¬ 
τωπο είναι ο ρόλος του Σημίτη και 
πιο ειδικά της κυρίαρχης τριαν¬ 
δρίας Λαλιώτη - Σημίτη - Πα¬ 
πανδρέου. Αυτή η “Αγία Τριάδα”, 
που εξ αιτίας του μετώπου που προ- 
αναφέραμε, είναι σε γενικές γραμ¬ 
μές ακλόνητη και ουσιαστικά α- 
νέγγιχτη πολιτικά, έχει σαν στό¬ 
χο να οδηγήσει την Ελλάδα σε μια 
σύμπλευση με τον ανατολικό φα¬ 
σιστικό άξονα Ρωσίας - Κίνας. Η 
γενική τακτική της είναι: “Μέσα 
στη Δύση να κάνουμε ανατολική 
πολιτική”. Το οικονομικό πρόγραμ¬ 
μα της που απευθύνεται προς την 
αστική τάξη είναι: να αποτελέσου- 
με τον αναγκαίο οικονομικό εταί¬ 
ρο της Δύσης στα Βαλκάνια και 
στο χώρο της πρώην ΕΣΣΔ διεισ- 
δύοντας εκεί χάρη στα παλιά πο¬ 
λιτικά ερείσματα της “σοβιετικής 


σε, κι έτσι, ούτε ο ρωσόφιλος πια 
Τσοχατζόπουλος τόλμησε να πά¬ 
ρει θέση υπέρ του σχεδίου. Έμει¬ 
ναν λοιπόν ξαφνικά μόνοι τους να 
“προεξέχουν” επικίνδυνα και για 
πρώτη φορά στην κομματική τους 
ιστορία οι Σημίτης - Λαλιώτης 
και Σκανδαλίδης οι οποίοι πήραν 
μαζί τους και τον Παπουτσή (τσι¬ 
ράκι του Τσοχατζόπουλου που μάλ¬ 
λον πήρε γραμμή από τον αρχηγό 
του να πάει με τον Σημίτη). 

Αυτή η ήττα ήταν κάτι το εξαι¬ 
ρετικό και οφείλεται στο γεγονός 
ότι η “εξέγερση” που έστησαν οι 
προβοκάτορες αδυνάτισε και τους 
ίδιους ή στο ότι, εν πάσει περι- 
πτώσει, κάποιοι μέσα στο Εκτε¬ 
λεστικό έχουν κάτι μάθει από τα 
παλιά παθήματα και δεν θέλουν 
να βουτήξουν χωρίς μπουκάλες. 

Πάντως δεν πρέπει κανείς να 
περιμένει από αυτούς. Αυτοί μπο¬ 
ρεί μόνο να καθυστερήσουν την 
επέλαση των κνιτών στην κυβέρ¬ 
νηση, αλλά όχι να την εμποδί¬ 
σουν. Απόδειξη ότι όλοι τους χτυ¬ 
πάνε τον Παπαντωνίου αντί να ρί¬ 
χνουν την κύρια ευθύνη της προ- 


εποχής” τα οποία θα μας τα εξα¬ 
σφαλίσει η σημερινή ρώσικη πο- 
λιτικο-στρατιωτική μηχανή. Η “Α¬ 
γία Τριάδα” εμφανίζεται σαν ορ¬ 
κισμένη δυτικόφιλη ακριβώς για 
να καθησυχάσει τη Δύση και τη 
δυτικόφιλη αστική τάξη. Όμως 
στην πράξη προωθεί σταδιακά 
στην μεν στρατιωτική της πολι¬ 
τική τους 5-300 και γενικά τους 
ρώσικους εξοπλισμούς, στη δε οι¬ 
κονομική της πολιτική δυναμώνει 
την πραγματική νέα ολιγαρχία που 
έχει ηγέτη τον πράκτορα της Κ.Ο.Β 
Κόκκαλης με δεξί του χέρι τον Μυ- 
τηλιναίο (Δίπλα τους οι Αποστο- 
λόπουλος, , Μπόμπολας, Κοπε- 
λούζος, Γερμανός κ.α), ενώ εξαρτά 
τη χώρα ενεργειακά από το 
ρώσικο φυσικό αέριο. 

Ο στόχος της “Αγίας Τριάδας” 
είναι να ανεβάσει στην κυβέρνηση 
τον ΣΥΝ με γέφυρα προς το ΠΑ¬ 
ΣΟΚ τα διάφορα παρακλάδια του 
ΣΥΝ τύπου ΑΕΚΑ (Μπίστης).Ο 
ΣΥΝ όπως και το φαιοκόκκινο 
ψευτοΚΚΕ είναι τα στρατηγικά 
κόμματα της ρώσικης υπερδύνα- 
μης και εκεί οφείλεται ο αντιδυ- 
τικισμός τους. Η διαφορά ανάμε- 
σά τους είναι ότι ο ΣΥΝ είναι με¬ 
ταμφιεσμένος σε σχετικά φιλοευ- 
ρωπαϊκό κόμμα για να μπορεί να 
διεισδύσει στο ΠΑΣΟΚ. 

Το ΠΑΣΟΚ αντιστέκεται ως τα 
τώρα στην προοπτική συγκυβέρ¬ 
νησης με τον ΣΥΝ.. Για να υποτα¬ 
χθεί πρέπει να τραυματιστεί καί¬ 
ρια, δηλαδή να παραπαίει και να 
κινδυνεύει τόσο πολύ να χάσει κά¬ 
θε επαφή με την εξουσία, ώστε να 
αποδεχτεί την συμμαχία με τον 
ΣΥΝ. Ο διπρόσωπος Σημίτης πά¬ 
λεψε πολύ για να καθαιρέσει από 
βασικά υπουργεία κάθε στέλεχος 
του ΠΑΣΟΚ που αντιστάθηκε στα 
πολιτικά κινήματα του ΣΥΝ και 
του ψευτοΚΚΕ. Οι Τζουμάκας,Ρω- 


βοκάτσιας στον Σημίτη. 

Εκείνοι που μπορούν να εμποδί¬ 
σουν την επέλαση είναι μόνο οι 
συνειδητοί υπερασπιστές της ευ¬ 
ημερίας του εργαζόμενου λαού, της 
βιομηχανικής ανάπτυξης και της 
πολιτικής δημοκρατίας, όλοι αυ¬ 
τοί δηλαδή που βομβαρδίζονται α¬ 
σταμάτητα από το καθεστώς των 
προβοκατόρων. Αυτοί μπορούν να 
στρέψουν την προβοκάτσια του α¬ 
σφαλιστικού ενάντια στους ε- 
μπνευστές της, αρκεί να δώσουν 
την δίκιά τους απάντηση για το 
που θα βρεθούν τα λεφτά. Και αυ¬ 
τή είναι: “Σταματήστε το σαμπο- 
τάζ της ανάπτυξης , ιδιαίτερα το 
βιομηχανικό, σταματήστε τη μαύ¬ 
ρη εργασία , χτυπήστε τη διεφθαρ¬ 
μένη γραφειοκρατία , συντρίψτε τη 
νέα καγκεμπίτικη ολιγαρχία”. 

Μόνο αυτή η δημοκρατική απά¬ 
ντηση μπορεί να σώσει τα Ταμεία 
και τη χώρα. 

Παρακάτω δημοσιεύουμε την 
πρωτομαγιάτικη προκήρυξη της 
ΟΑΚΚΕ, που μιλάει αναλυτικά 
για την προβοκάτσια του ασφαλι¬ 
στικού και την πολιτική μας. 


μαίος, Πάγκαλος ,Αρσένης, Γιαν- 
νόπουλος, Παπαδόπουλος καρατο- 
μήθηκαν γι αυτό το λόγο. Τα μέ¬ 
τρα Γιαννΐτση για το ασφαλιστι¬ 
κό αποτέλεσαν μια προβοκάτσια 
που έστησε η “Αγία Τριάδα” σε 
βάρος της μόνης σχετικά εκσυγ¬ 
χρονιστικής φιλοευρωπαϊκής πτέ¬ 
ρυγας του ΠΑΣΟΚ (Παπαντωνί¬ 
ου, Παπαδόπουλος, Πρωτόπαππας). 
Αυτή η πτέρυγα, κυρίως ο Παπα¬ 
ντωνίου, έπεσε μέσα στην προβο¬ 
κάτσια με ορμή. Ότι επρόκειτο 
για προβοκάτσια φαίνεται και 
στους πιο αμύητους στην πολιτι¬ 
κή. Ποτέ μια κλασσική ελληνική 
κυβέρνηση, δηλαδή μια κυβέρνη¬ 
ση που στηρίζεται πάνω απ’ όλα 
σε ένα στρατό τρωκτικών του δη¬ 
μόσιου, δεν θα προανήγγειλλε 
μια δραματική και καθολική 
πτώση των συντάξεων 7 χρόνια 
πριν αυτή συμβεΐ από τα πράγ¬ 
ματα, δηλαδή πριν οι συνταξιού¬ 
χοι αντιμετωπίσουν το πρακτικό 
πρόβλημα να μην πάρουν έγκαιρα 
τις συντάξεις τους. Ιδιαίτερα δεν 
θα την προανήγγελε πριν προετοι¬ 
μάσει τις συνειδήσεις, πριν εξα¬ 
σφαλίσει τη στήριξη των ανθρώ¬ 
πων της στα συνδικάτα και κυρί¬ 
ως, πρίν χώσει μέσα στο “κόλπο” 
στον ένα ή τον άλλο βαθμό την 
αντιπολίτευση. Φρόντισε μάλιστα 
ο Σημίτης, ώστε η πρόταση Γιαν¬ 
νΐτση να αιφνιδιάσει ακόμα και 
τους ίδιους τους υποστηρικτές της 
με το εύρος και την ωμότητα της 
ώστε να μην προλάβουν να αντι- 
δράσουν και η έκθεσή τους στο λαό 
να είναι απόλυτη. 

Τα μέτρα Γιαννΐτση ήταν ειδι¬ 
κά φτιαγμένα για να απομονώ¬ 
σουν μια τάση του και ταυτόχρο¬ 
να να αδυνατίσουν όλο το κυβερ- 


συνέχεια στη σελ. 12 

Η ΔΗΜ. ΤΗΣ ΜΑΚΕΔΟΝΙΑΣ ΣΤΟ 
ΚΑΤΩΦΛΙ ΤΗΣ ΒΑΡΒΑΡΟΤΗΤΑΣ 


Η Δημοκρατία της Μακε¬ 
δονίας διάβηκε το κατώφλι 
της βαρβαρότητας. Τα γεγο¬ 
νότα έχουν ως εξής: 

Στα τέλη του Απρίλη οι αλβα- 
νοί φασίστες του ΓΌΚ έστησαν 
ενέδρα και σκότωσαν 8 Μακε- 
δόνες στρατιώτες. 

Αυτή ήταν η επίσημη κήρυξη 
του νέου, πιο αιματηρού γύρου 
εχθροπραξιών από τον αλβανικό 
σοβινοφασισμό. Στόχος αυτού 
του γύρου, όπως και του προ¬ 
ηγούμενου είναι να συρθούν οι 
Μακεδόνες σε συνταγματικές 
παραχωρήσεις στα δύο σοβινοφα- 
σιστικά αλβανικά κόμματα της 
Δημ. της Μακεδονίας ϋΡΑ και 
ΡϋΡ. Για να επιτευχθεί αυτός ο 
στόχος έπρεπε να υποχρεωθεί η 
πιο προοδευτική και πιο πατριω¬ 
τική μερίδα της μακεδονικής α¬ 
στικής τάξης, που εκφράζεται α¬ 
πό το σοσιαλδημοκρατικό κόμ¬ 
μα με επικεφαλής τον Τσερβεν- 
κόφσκι, να δεχτεί συμμετοχή 
της στην κυβέρνηση του Γκεορ- 
γκΐεφσκι. Ο Γκεοργκίεφσκι α¬ 
νοιχτά και ο πρόεδρος Τραϊκόφ- 
σκι πιο ύπουλα (γιατί παριστά¬ 
νει τον πατριώτη) προωθούν τη 
ρώσικη πολιτική της καντονο¬ 
ποίησης, δηλαδή της εσωτερικής 
διάσπασης της Δημ. της Μακε¬ 
δονίας προς όφελος των αλβα- 
νών σοβινοφασιστών. Μέχρι τώ¬ 
ρα ο Τσερβενκόφσκι αρνεΐται τη 
συμμετοχή του σε αυτή την κυ¬ 
βέρνηση αν το σοσιαλδημοκρα¬ 
τικό κόμμα δεν εξασφάλιζε το Υ¬ 
πουργείο Εσωτερικών κυρίως 
και το Υπουργείο Δικαιοσύνης 
δευτερευόντως, που είναι τα αρ¬ 
μόδια για το χειρισμό του εθνο- 
μειονοτικού ζητήματος. Ο Γκε- 
οργκίεφσκι αρνιέται με τη σειρά 
του την ικανοποίηση αυτής της 
απαίτησης ακριβώς για να χειρί¬ 
ζεται η δίκιά του κλίκα και ο 
Τραϊκόφσκι αυτή την καίρια σχέ¬ 
ση με τα γνωστά ως τα τώρα κα¬ 
ταστροφικά αποτελέσματα. 

Ωστόσο οι διεθνείς πιέσεις δεν 
συγκεντρώνονταν στην κλίκα 
Γκεοργκίεφσκι αλλά στη σοσιαλ¬ 
δημοκρατική αντιπολίτευση, η ο¬ 
ποία έχει την πιο σωστή, δηλαδή 
την σκληρή στάση απέναντι στον 
αλβανικό σοβινοφασισμό. Όταν 
μιλάμε όμως για διεθνείς πιέσεις 
πρέπει να εννοούμε τις φανερές 
και οι φανερές είναι μόνο οι δυ¬ 
τικές. Όπως πάντα τα ευρωπαϊ¬ 
κά και αμερικάνικα παχύδερμα 
παίρνουν πάνω τους την πολιτι¬ 
κή του Κρεμλΐνου και αφήνουν 
το ίδιο στο απυρόβλητο. Το 
Κρεμλΐνο δουλεύει, όπως έχου¬ 
με ξαναπεί, κύρια μέσω των ε¬ 
σωτερικών ερεισμάτων, σε μια 
κρίση, ενώ η Δύση εκτίθεται και 
στις δυο πλευρές μιας αντιπαρά¬ 
θεσης επειδή παίζει με όρους ε¬ 
ξωτερικής πίεσης, και μεσοβέζι¬ 
κα, δηλαδή δεν θέλει να τα χα¬ 
λάσει με καμιά από τις δυο 
πλευρές. Στην προκειμένη περί¬ 


πτωση η Δύση θέλει οι Μακεδό¬ 
νες να υποχωρήσουν στον αλβα¬ 
νικό σοβινοφασισμό, ο οποίος 
βάζει μπροστά τη δήθεν μετριο¬ 
παθή εκδοχή του, δηλαδή τα κόμ¬ 
ματα ϋΡΑ και ΡϋΡ. Και η Ρωσία 
θέλει το ίδιο, αλλά δεν εκτίθεται 
ανοιχτά. Αφήνει τον Γκεοργκί- 
εφσκι να κάνει αυτή την ενδοτι- 
κή πολιτική αλλά και αυτόν τον 
αφήνει να φαίνεται δυτικός. 

Έτσι σήμερα όλη η Δημ. της 
Μακεδονίας είναι πεισμένη ότι 
ο παράγοντας που τους πιέζει για 
υποταγή είναι η Δύση. Αντίθετα 
τη Ρωσία τη βλέπουν σαν φίλο 
αφού αυτή μέσω Σερβίας ή μέσω 
Ουκρανίας, και με την αντιαλβα- 
νική και αντιδυτική φρασεολο¬ 
γία εμφανίζεται σαν πολιτικός 
και στρατιωτικός σύμμαχος του 
σλάβικου και ορθόδοξου μακε¬ 
δονικού έθνους. Εννοείται ότι οι 
ίδιοι οι υποτιθέμενοι δυτικόφι¬ 
λοι Γκεορκΐεφσκι και Τραϊ- 
κόφσκι κάνουν με έξυπνο τρόπο 
αντιδυτική πολιτική. Λένε δηλα¬ 
δή πάντα το εξής. “Τι κρίμα που 
η Λύση δεν μας βοηθάει να νι¬ 
κήσουμε στρατιωτικά τους Αλ¬ 
βανούς. Τι κρίμα που τους αφή¬ 
νει να μπαίνουν από το Κόσσο- 
βο. Τι κρίμα που μας πιέζει να 
μην αντιτάξουμε στους τρομο¬ 
κράτες τη ιηαχίΐΏΐπΏ δύναμη που 
διαθέτουμε Ακόμα και πλάγιες 
προτάσεις της “ορθόδοξης” δι¬ 
πλωματίας Γ. Παπανδρέου για 
καντονοποίηση τις αποδίδουν 
στον τάχα δυτικό και μάλιστα α- 
μερικάνο Παπανδρέου με τον ο¬ 
ποίο κατά τα άλλα διατηρούν τις 
πιο αδελφικές σχέσεις. 

Παρ’ όλη όμως αυτή την τρο¬ 
μακτική πίεση η μακεδονική α¬ 
ντιπολίτευση δεν σύρθηκε στην 
κυβέρνηση Γκεοργκίεφσκι. Ό¬ 
μως δίχως αυτή τη συμμετοχή το 
δίδυμο Γκεοργκίεφσκι - Τραϊ- 
κόφσκι δεν μπορεί να κάνει ού¬ 
τε μια παραχώρηση στους αλβα- 
νούς σοβινοφασίστες. Μπροστά 
σ’ αυτό το αδιέξοδο αναλαμβά¬ 
νει ο προβοκάτορας ΓΌΚ να υ¬ 
πενθυμίσει το πρόβλημα, ότι δη¬ 
λαδή κρατάει στα χέρια του τον 
μακεδονικό εμφύλιο και ότι αυ¬ 
τό τον εμφύλιο δεν μπορεί να τον 
διεξάγει η μακεδονική αστική τά¬ 
ξη και μάλιστα σε σύγκρουση 
και με τη Δύση και με την Ανα¬ 
τολή. Άλλωστε ο ΙΚΓΚ είχε απο¬ 
συρθεί από τα βουνά τον Μάρτη, 
επειδή πήρε διεθνείς και εσωτε¬ 
ρικές διαβεβαιώσεις ότι οι Μα¬ 
κεδόνες θα υποκύψουν, δηλαδή 
η γραμμή Γκεοργκίεφσκι θα 
θριαμβεύσει. 

Γι’ αυτό το λόγο σκότωσε ο 
υθί τους 8 Μακεδόνες. Για να 
θυμίσει στους φίλους του τις α¬ 
νειλημμένες υποχρεώσεις τους. 

Θα περίμενε κανείς ότι η απά¬ 
ντηση σ’ αυτή την απρόκλητη δο¬ 
λοφονική επίθεση θα ήταν ένα 
πατριωτικό και δημοκρατικό 
παλλαϊκό κάλεσμα σε μια γενι¬ 


κή πανστρατιά όλου του πληθυ¬ 
σμού ενάντια στους τρομοκρά¬ 
τες, ένας γρήγορος εξοπλισμός 
και εκπαίδευση του λαού για να 
εξαφανίσει σε παρατεταμένο πό¬ 
λεμο στα βουνά τους σοβινοφα- 
σίστες. 

Όχι. Η απάντηση ήταν οι ίδιες 
καχεκτικές επιχειρήσεις με πυ¬ 
ροβολικό, δηλαδή τα εντυπωσια¬ 
κά πυρά στο γάμο του καραγκιό¬ 
ζη και οι μικρές στρατιωτικές ο¬ 
μάδες που κάνουν τηλεπόλεμο 
δίχως να συναντιούνται στα βου¬ 
νά. Βεβαιότατα ήταν και οι γνω¬ 
στές όλο και εντεινόμενες κα¬ 
τηγορίες του Γκεοργκίεφσκι κα¬ 
τά της “ύποπτης για συμπαιγνία 
με τον ΓΌΚ ή και αδιάφορης 
Δύσης”. 

Αλλά δεν ήταν μόνη αυτή η α¬ 
πάντηση των ρωσόδουλων της 
Μακεδονίας, η ως τώρα συνηθι¬ 
σμένη. Ούτε ήταν κυρίως αυτή. 
Ήταν κάτι άλλο τερατώδες, ή¬ 
ταν η ποιοτική κλιμάκωση αυ¬ 
τού του πολέμου που μας έκανε 
στην αρχή του άρθρου μας να 
πούμε ότι η Δημ. της Μακεδο¬ 
νίας διάβηκε το κατώφλι της 
βαρβαρότητας. 

Πρόκειται για την ξαφνική και 
συντονισμένη επίθεση που εξα¬ 
πέλυσε απρόκλητα ενάντια 
στους απλούς ανθρώπους του 
αλβανικού πληθυσμού μια ανύ¬ 
παρκτη ως εκείνη τη στιγμή ορ¬ 
γάνωση Μακεδόνων σοβινοφα- 
σιστών με την επωνυμία “Σω¬ 
τηρία της Μακεδονίας από τους 
εξτρεμιστές” (αργότερα πήρε την 
ευθύνη για τα ίδια γεγονότα και 
μια οργάνωση με τίτλο “Τόντορ 
Αλεξάντροφ”). 

Η επίθεση έγινε στα Σκόπια 
την Πρωτομαγιά όπου ομάδα μα- 
σκοφόρων μπήκε σε καφετέρια 
αλβανικής ιδιοκτησίας και άνοι¬ 
ξε πυρ τραυματίζοντας τρία άτο¬ 
μα που το ένα υπέκυψε αργότε¬ 
ρα. Την ίδια ώρα 4 άλλοι μασκο- 
φόροι κατέστρεψαν σε άλλη συ¬ 
νοικία των Σκοπιών ένα κατά¬ 
στημα, ενώ ταυτόχρονα άγνω¬ 
στοι άνοιξαν πυρ με αυτόματα 
μέσα από αυτοκίνητο ενάντια 
στην αλβανική πρεσβεία. 

Τη νύχτα της ίδιας μέρας στη 
Μπίτολα (Μοναστήρι) στο νότο 
της χώρας, σε μια πόλη όπου το 
αλβανικό στοιχείο δεν έχει ε- 
μπλακεί σε κανενός είδους στρα¬ 
τιωτική αναμέτρηση με τους Μα¬ 
κεδόνες ομάδες νεαρών κατέ¬ 
στρεψαν 40 μαγαζιά Αλβανών. 
Τα ξημερώματα έκαψαν ολοκλη¬ 
ρωτικά μια καφετέρια καθώς και 
το σπίτι του ιδιοκτήτη της επει¬ 
δή, είπαν, αυτός είχε πυροβολή¬ 
σει και τραυματίσει ένα νεαρό 
Μακεδόνα που συμμετείχε στην 
καταστροφή των μαγαζιών την 
προηγούμενη νύχτα. Λίγο μετά 
έκαψαν μια καφετέρια κοντά στα 
σύνορα με την Ελλάδα στο χω¬ 
ριό Κραβάρι. 

Δεν θα μπορούσε κανείς να υ¬ 


ποθέσει ότι αυτές είναι αυθόρμη¬ 
τες επιθέσεις του μακεδονικού 
σοβινισμού που απαντούσαν με 
αυτόν τον τρόπο στους θανάτους 
των 8 Μακεδόνων στρατιωτών; 
Όχι δεν θα μπορούσε. 

Γιατί το αυθόρμητο δεν χτυπά¬ 
ει ταυτόχρονα σε τόσα μέρη και 
δεν χτυπάει με το όνομα οργά¬ 
νωσης που συγκροτείται εκείνη 
τη στιγμή. Οι επιθέσεις αυτές εί¬ 
ναι τόσο ξαφνικές και συντονι¬ 
σμένες όσο οι επιθέσεις πριν λί¬ 
γους μήνες του αλβανικού σοβι¬ 
νισμού. Πράγμα που δείχνει 
οργάνωση και πολιτική προετοι¬ 
μασία. Όμως ο προσχεδιασμός 
καθώς και το πολιτικό κέντρο 
που υπηρετούν αυτές οι επιθέσεις 
προδίδονται από την ανακοίνω¬ 
ση που έκαναν τα μέλη της τρα- 
μπούκικης αυτής οργάνωσης 
στους δημοσιογράφους ότι πρέ¬ 
πει “τα σλαβικά κόμματα να προ¬ 
χωρήσουν στη διεύρυνση του κυ¬ 
βερνητικού συνασπισμού” (Ελευ¬ 
θεροτυπία, , 3 Μάη), ενώ τα αλβα¬ 
νικά “να καταδικάσουν τους Αλ¬ 
βανούς εξτρεμιστές”. 

Το τελευταίο πράγμα που θα έ¬ 
καναν εξοργισμένοι μακεδόνες 
σοβινιστές θα ήταν να σκεφτούν 
και να ζητήσουν διεύρυνση ενός 
ως εκείνη τη στιγμή ενδοτικού 
κυβερνητικού συνασπισμού. Ε¬ 
κείνο που θα ζητούσαν είναι ε¬ 
θνικό πόλεμο με το πιο εθνικι¬ 
στικό κόμμα ή εθνικιστική τάση 
να ηγεμονεύει σε οποιαδήποτε 
κυβέρνηση θα έκριναν ότι μπο¬ 
ρεί να κάνει πόλεμο. 

Η διεύρυνση είναι το αίτημα 
του Γκεοργκίεφσκι του Τραϊ- 
κόφσκι και όλης της διεθνούς ξε¬ 
φτιλισμένης διπλωματίας. Ποτέ 
δεν θα ήταν αίτημα προδομένων 
εθνικιστών. Η υπόθεση λοιπόν 
βρωμάει από μακριά ότι είναι “ορ- 
θοδοξοφασισμός”*. 

Άλλωστε αυτό φαίνεται και α¬ 
πό το είδος της επίθεσης. Είναι 
επίθεση θρασύδειλων νεοναζί 
που δουλεύουν στο πνεύμα της 
εθνοκάθαρσης, δηλαδή χτυπάνε 
αμάχους. Είναι επίθεση σέρβικου 
τύπου. Θυμίζει Βοσνία και Κόσ- 
σοβο. Και ένα τέτοιο τέρας δεν 
μπορεί να βγει αυθόρμητα από τα 
σπλάχνα της μακεδονικής κοι¬ 
νωνίας για τον απλό λόγο ότι ως 
εκείνη τη στιγμή οι Αλβανοί εί¬ 
χαν χτυπήσει μόνο ενόπλους. Σε 
αυτό το στάδιο η αυθόρμητη α¬ 
πάντηση του μακεδονικού εθνι¬ 
κισμού θα ήταν ένοπλοι εναντί¬ 
ον ενόπλων στον μακεδονικό 
βορρά και όχι ένοπλοι εναντίον 
αμάχων στον ήσυχο ακόμα μα¬ 
κεδονικό νότο. 

Με αυτή την έννοια, δηλαδή 
χτυπώντας απρόκλητα αμάχους 
“εκτός φάσης”, οι προβοκάτορες 
αυτοί έχουν διαπράξει το πιο με¬ 
γάλο ποιοτικά έγκλημα προς τον 
εκβαρβαρισμό και το βάθεμα της 
σύγκρουσης στη χώρα από την 
αρχή της κρίσης. Με αυτή τους 


την πρωτομαγιάτικη ομοβροντί¬ 
α οι σοβινοφασίστες αυτοί έχουν 
δουλέψει όσο κανείς άλλος για 
την ψυχική διάσπαση των εθνο¬ 
τήτων και για την πολιτική και 
στρατιωτική ανάπτυξη των προ¬ 
βοκατόρων του υΟΚ. 

Ότι πίσω από αυτούς τους προ¬ 
βοκάτορες βρίσκονται οι ρωσό- 
δουλοι το μαρτυράει ο υποτονι- 
σμός αυτών των τρομακτικής 
σημασίας γεγονότων από την κυ¬ 
βέρνηση Γκεοργκίεφσκι. 

Συγκεκριμένα ο κυβερνητικός 
εκπρόσωπος Μιλόσοφσκι αρκέ- 
στηκε λοιπόν την επομένη των 
γεγονότων σε μια δήλωση για 
αυτοσυγκράτηση και τόνισε ότι 
“η αστυνομία δεν θα πρέπει να 
αποσπάται στη φύλαξη βιτρινών, 
αλλά να αφεθεί ελεύθερη να επι- 
τελέσει το σοβαρότερο καθήκον 
της προάσπισης της εδαφικής α¬ 
κεραιότητας της χώρας” (στο ί¬ 
διο φύλλο της Ελευθεροτυπίας). 

Τι άλλο είναι αυτό από πολιτι¬ 
κή ενθάρρυνση στους τραμπού¬ 
κους, αφού δεν υπάρχει τίποτα 
πιο απαραίτητο για μια αστυνο¬ 
μία σε τέτοιες στιγμές από το να 
προστατεύει τους απλούς Αλβα¬ 
νούς πολίτες για να μην δεκα¬ 
πλασιαστεί και εκατονταπλασια¬ 
στεί σε λίγες μέρες ο στρατός των 
Αλβανών σοβινιστών; Και να ή¬ 
ταν τουλάχιστον η μακεδονική 
αστυνομία μπαρουτοκαπνισμένη 
και απαραίτητη στην πρώτη γραμ¬ 
μή του μετώπου. 

Δεν ακούσαμε και δεν διαβά¬ 
σαμε τίποτα για έντονες αντιδρά¬ 
σεις στη χώρα ενάντια σ’ αυτούς 
τους χιτλερικού τύπου βανδαλι¬ 
σμούς πέρα από εκείνες από τα 
τούρκικα κόμματα και την ισλα- 
μική κοινότητα των Σκοπιών 
που μίλησαν ενάντια στο θρη¬ 
σκευτικό πόλεμο (δείγμα ότι οι 
τραμπούκοι είναι ορθοδοξοφασί¬ 
στες*). Ούτε μάθαμε ποια ήταν η 
αντίδραση της αντιπολίτευσης. 
Δεν θα πρέπει να ήταν πάντως 
θυελλώδης, αλλιώς θα γινόταν 
γνωστή. 

Αν λοιπόν οι αντιδράσεις εί¬ 
ναι τόσο άθλιες, όσο φαίνονται, 
η χώρα αυτή έχει μπει στο δρόμο 
χωρίς επιστροφή. 

Όλα δείχνουν ότι από αδικη¬ 
μένη πλευρά, η μακεδονική τεί¬ 
νει να εξελιχθεί και αυτή σε ά¬ 
δικη, δηλαδή να έχουμε πόλεμο 
ανάμεσα σε βαρβάρους με πιο 
βαρβάρους τους ορθοδοξοφασί¬ 
στες επειδή στη δίκιά τους πλευ¬ 
ρά βρίσκεται το διεθνές και το 
τοπικό κέντρο της αντίδρασης 
και του νεοναζισμού. 

Δεν είναι τυχαία τα δημοσιεύ¬ 
ματα που βλέπουν το φως στη 
χώρα, όπως αυτό της εφημερίδας 
Ντέβνικ που προβάλει ότι οι εκ¬ 
παιδευτές των ΙΙΘΚάδων είναι 
μουσουλμάνοι της Βοσνίας και 
ότι σε μια συνάντηση των ηγε- 

συνέχεια στη σελ. 11 




Σελίδα 8 


ΝΕΑ ΑΝΑΤΟΛΗ 


ΤΡΙΤΗ 8 ΜΑΗ 2001 


ΓΙΑ ΤΟ ΚΟΙΝΟ ΑΝΑΚΟΙΝΩΘΕΝ 
ΤΟΥ ΟΥΡΑΝΙΟΥ ΤΟΞΟΥ, ΤΗΣ 
ΤΟΥΡΚΙΚΗΣ ΜΕΙΟΝΟΤΙΚΗΣ 
ΚΙΝΗΣΗΣ" ΚΑΙ ΤΗΣ ΑΕΚΑ 


Μάθαμε από τις εφημερίδες για τη συνάντηση της ΑΕ¬ 
ΚΑ του Μπίστη, του Ουράνιου Τόξου και της Τούρκικης 
μειονοτικής κίνησης (Ονσούνογλου, Ντέντε). Αυτή η συ¬ 
νάντηση που έγινε σε χρόνο που δεν προσδιορίζεται, κατέ¬ 
ληξε σε κοινό ανακοινωθέν, το οποίο δημοσιεύτηκε στις 24 
Απρίλη, και το παραθέτουμε παρακάτω για να το σχολιά¬ 
σουμε: 

"ΚΟΙΝΗ ΑΝΑΚΟΙΝΩΣΗ 

1. Συνάντηση αντιπροσωπειών της Ανανεωτικής Εκσυγ¬ 
χρονιστικής Κίνησης της Αριστερός (Ν. Μπίστης, Α. Α- 
ντωνάκου. Τ. Μπούκη, Θ. Τσίκας, Β. Σακελλαρίου). του κόμ¬ 
ματος "Ουράνιο Τόξο” - Ευρωπαϊκό Κίνημα (Π. Βοσκόπου- 
λος, Θ. Παρίσης, Γ. Ταντσόπουλος) και της Τουρκικής Μειο¬ 
νοτικής Κίνησης (Α. Ντεντέ, I. Ονσούνογλου) πραγματο¬ 
ποιήθηκε στα γραφεία της Α.Ε.Κ.Α. στην Αθήνα. 

2. Στη συνάντηση αποφασίστηκαν μορφές διμερούς και 
τριμερούς συνεργασίας. Έγινε συζήτηση για τα προβλή¬ 
ματα των εθνικών μειονοτήτων στην Ελλάδα. Ανταλλά¬ 
χθηκαν απόψεις για τις πρόσφατες εξελίξεις στη Νότια 
Βαλκανική και το ρόλο των μειονοτήτων σε αυτές και οι 
τρεις πλευρές κατέληξαν σε ένα κοινό πλαίσιο αρχών και 
εκτιμήσεων, το οποίο έχει ως εξής: 

3. Με βαθύτατη ανησυχία παρακολουθούμε τις τρέχουσες 
εξελίξεις στην περιοχή των Βαλκανίων. Θεωρούμε ότι η 
ρίζα του κακού για όσα ζήσαμε και ζούμε στο βαλκανικό 
χώρο τη τελευταία δεκαετία είναι οι βαλκανικοί εθνικι¬ 
σμοί και μεγαλοϊδεατισμοί ως κυρίαρχες ιδεολογίες, από 
την ίδρυση των εθνικών βαλκανικών κρατών έως και σή¬ 
μερα. Στην εφαρμογή τέτοιων πολιτικών στα Βαλκάνια χρη¬ 
σιμοποιήθηκαν ως κυρίαρχοι μοχλοί, μειονοτικοί πληθυσμοί. 

4. Γνωρίζοντας ότι οι εθνικές μειονότητες στα Βαλκάνια 
χρησιμοποιήθηκαν κατά το παρελθόν, και πιθανώς να χρη¬ 
σιμοποιηθούν και στο μέλλον ως αποσταθεροποιητικοί πα¬ 
ράγοντες, θεωρούμε το απαραβίαστο των υφισταμένων συ¬ 
νόρων ως προϋπόθεση σε κάθε διαδικασία διαλόγου ή επί¬ 
λυσης οποιασδήποτε διαφοράς ανάμεσα στα κράτη και τις 
μειονότητες. 

5. Οι εθνικές μειονότητες πρέπει να αρνούνται να γίνο¬ 
νται αντικείμενο διακρατικών ανταγωνισμών και επεμβά¬ 
σεων στα εσωτερικά της χώρας στην οποία ζουν, δημιουρ¬ 
γώντας παράλληλα σχέσεις φιλίας, συνεργασίας και αλ¬ 
ληλεγγύης με όλους τους πολίτες του κράτους στο οποίο 
κατοικούν. 

6. Παράλληλα ως προς την πολιτική συμπεριφορά μιας 
μειονότητας πιστεύουμε πως πρέπει να είναι τέτοια, ώστε 
να καθησυχάζει ολόκληρο τον πληθυσμό της χώρας ότι δεν 
αποβλέπει ούτε στην άμεση, αλλά ούτε και στη σταδιακή 
αλλοίωση των συνόρων μέσα από την εφαρμογή των δι¬ 
καιωμάτων της. 

7. Απαραίτητη φυσικά προϋπόθεση για τα παραπάνω εί¬ 
ναι η καταδίκη κάθε πολιτικής καταπίεσης σε βάρος των 
εθνικών μειονοτήτων, η κατοχύρωση από τις αρχές του κρά¬ 
τους των μειονοτικών δικαιωμάτων τους και ο σεβασμός 
της εθνοπολιτισμικής τους ταυτότητας. 

8. Πιστεύουμε ότι δεν μπορεί μια εθνική μειονότητα στα 
Βαλκάνια ή στην υπόλοιπη Ευρώπη να κάνει εθνικοαπε- 
λευθερωτικό πόλεμο υπό το πρόσχημα διεκδίκησης ανθρω¬ 
πίνων ή μειονοτικών δικαιωμάτων. Όλοι οι λαοί της Ευ¬ 
ρώπης “χειραφετήθηκαν ” εθνικά, ιδρύοντας κράτη άλλοι 
νωρίτερα και άλλοι αργότερα. Όπου αυτό δεν έχει γίνει, οι 
λαοί απολαμβάνουν δικαιωμάτων που τους επιτρέπουν να 
αναπτύξουν τα ιδιαίτερα εθνικοπολιτισμικά χαρακτηριστι¬ 
κά τους. 

9. Τα βαλκανικά κράτη καθώς και οι μειονότητες και οι 
εθνότητες που ζουν σε αυτά, πρέπει να αξιοποιούν τα δι¬ 
δάγματα της ευρωπαϊκής εμπειρίας σε ότι αφορά την από¬ 
πειρα σταδιακής ενοποίησης των ευρωπαϊκών κρατών, με 
σεβασμό των εθνομειονοτικών δικαιωμάτων και το ξεπέ¬ 
ρασμα των εθνικών προκαταλήψεων και ανταγωνισμών. 

Σε τέτοιες αρχές πρέπει να βασίζεται η στάση και η πρα¬ 


κτική κάθε Βαλκάνιου δημοκρατικού πολίτη στη χώρα του 
ώστε να οδηγηθούμε σε σχέσεις ειλικρινούς φιλίας, αλλη¬ 
λεγγύης, συνεργασίας και σε ειρηνικά Βαλκάνια». 

ΤΙ ΣΗΜΑΙΝΕΙ Η ΓΕΝΙΚΗ “"ΥΠΕΡΑΣΠΙΣΗ ΤΩΝ 
ΥΦΙΣΤΑΜΕΝΩΝ ΣΥΝΟΡΩΝ”” 

Αν διαβάσει κανείς βιαστικά αυτή την ανακοίνωση θα 
συναντήσει ένα πνεύμα παρόμοιο με εκείνο που είχε η Δια¬ 
κήρυξη του Τέτοβου την οποία είχαν υπογράψει και ουσια¬ 
στικά προτείνει στη Συνδιάσκεψη η ΟΑΚΚΕ, το Ουράνιο 
Τόξο και οι Ονσούνογλου, Ντέντε. Το πνεύμα εκείνο συνο¬ 
ψιζόταν σε μια θέση: ότι δεν επιτρέπεται στις εθνικές μειο¬ 
νότητες να αλλάζουν τα υφιστάμενα κρατικά σύνορα κατά 
κανένα τρόπο, δηλαδή ούτε άμεσα με την απόσχιση, ούτε 
έμμεσα μέσω της εδαφικής αυτονομίας. 

Αν όμως μελετήσει κανείς προσεκτικά αυτό το ανακοι¬ 
νωθέν θα δει ότι διαπνέεται από ένα άλλο πνεύμα, το πνεύ¬ 
μα της διατήρησης των υφισταμένων συνόρων. 

Η “ διατήρηση των υφισταμένων συνόρων” όταν προβάλ¬ 
λεται σαν αρχή είναι μια αντιδραστική θέση, τόσο σε διε¬ 
θνές επίπεδο, όσο και σε βαλκανικό. Στην ουσία της είναι 
μια συμπληρωματική θέση εκείνης που επιτρέπει την αλ¬ 
λαγή συνόρων στην εθνική μειονότητα, όπως θα εξηγή¬ 
σουμε παρακάτω. 

Το ανακοινωθέν γράφει στην παράγραφο 4: “ θεωρούμε το 
απαραβίαστο των υφισταμένων συνόρων ως προϋπόθεση σε 
κάθε διαδικασία διαλόγου ή επίλυσης οποιασδήποτε δια¬ 
φοράς ανάμεσα στα κράτη και τις μειονότητες”. 

Αυτή η θέση θα μπορούσε να είναι σωστή αν σήμαινε 
απλά ότι μια εθνική μειονότητα δεν μπορεί να διασπάσει 
ένα κράτος. Όμως η παράγραφος 8 και ύστερα η παράγρα¬ 
φος 9 τη φωτίζουν με άλλο τρόπο. Η παράγραφος 8 λέει: 
“όλοι οι λαοί της Ευρώπης χειραφετήθηκαν εθνικά ιδρύο¬ 
ντας κράτη, άλλοι νωρίτερα και άλλοι αργότερα. Όπου αυ¬ 
τό δεν έχει γίνει οι λαοί απολαμβάνουν δικαιωμάτων που 
τους επιτρέπουν να αναπτύξουν τα ιδιαίτερα εθνικοπολιτι- 
σμικά χαρακτηριστικά τους”. 

Αυτή είναι η εξώφθαλμα λαθεμένη θέση και ο πυρήνας 
της επιχειρηματολογίας του ανακοινωθέντος. 

Δεν είναι αλήθεια ότι όλοι οι λαοί της Ευρώπης χειρα¬ 
φετήθηκαν εθνικά. Αυτό βέβαια έχει γίνει όπου ίδρυσαν 
κράτη, αλλά “ όπου αυτό δεν έχει γίνει” οι λαοί δεν απο¬ 
λαμβάνουν σώνει και καλά “ δικαιωμάτων που τους επι¬ 
τρέπουν κ.λπ., κ.λπ.” Με λίγα λόγια μπορεί οι Σκωτσέζοι 
και οι Ουαλλοί να "απολαμβάνουν δικαιωμάτων”μέσα στη 
Μεγάλη Βρετανία, αλλά οι Μαυροβούνιοι δεν απολαμβά¬ 
νουν με κανένα τρόπο “ των δικαιωμάτων που τους επιτρέ¬ 
πουν. .. ” να ζουν αξιοπρεπώς μέσα στο γιουγκοσλαβικό κρά¬ 
τος και θέλουν να αποσχιστούν από αυτό. Κάθε δημοκρά¬ 
της πρέπει να τους αναγνωρίσει αυτό το δικαίωμα γιατί οι 
Μαυροβούνιοι δεν αποτελούν εθνική μειονότητα, αλλά έ¬ 
θνος. Αυτό το έθνος έχει συγκροτήσει ένα ομόσπονδο κρά¬ 
τος, το Μαυροβούνιο, που το έχουν αναγνωρίσει όλοι οι λα¬ 
οί και τα έθνη της πρώην Γιουγκοσλαβίας μετά τον μεγά¬ 
λο αντιφασιστικό πόλεμο. Αυτό το κράτος όπως διάλεξε να 
μείνει μέσα στην ομόσπονδη Γιουγκοσλαβία μετά το 1945, 
έχει τώρα το δικαίωμα να χωριστεί από τη Γιουγκοσλαβία, 
ιδιαίτερα από τη στιγμή που αυτή κατάντησε να είναι μόνο 
η Σερβία. Αυτό το δικαίωμα το προέβλεπε πάντα το γιου¬ 
γκοσλαβικό σύνταγμα, όπως το προέβλεπε και για όλες τις 
άλλες γιουγκοσλαβικές ομόσπονδες Δημοκρατίες που το 
χρησιμοποίησαν και έγιναν ανεξάρτητα κράτη. Το δικαίω¬ 
μα σήμερα της ανεξαρτησίας του Μαυροβούνιου το αρνεί- 
ται πιο φανατικά η Ρωσία και η Σερβία και πιο χλιαρά οι 
ΗΠΑ και η Ευρώπη. 

Γιατί λοιπόν λέει το κοινό ανακοινωθέν ότι όλοι οι λαοί 
της Ευρώπης “ χειραφετήθηκαν εθνικά”; και γιατί λέει ότι 
όπου δεν ίδρυσαν κράτη "απολαμβάνουν δικαιωμάτων που 
τους επιτρέπουν να αναπτύξουν τα ιδιαίτερα εθνικοπολιτι- 
σμικά τους χαρακτηριστικά”; 


Αυτή η διατύπωση το μόνο που μπορεί να σημαίνει είναι 
ότι σήμερα η Σερβία, δηλαδή η Σερβία του Κοστούνιτσα, 
είναι δημοκρατική οπότε δεν καταπιέζει το Μαυροβούνιο. 
Αυτή βέβαια είναι η επίσημη σέρβικη θέση, η οποία, ακόμα 
και αν ίσχυε -που δεν ισχύει με τίποτα- δεν ανατρέπει το 
γεγονός ότι το Μαυροβούνιο έχει το δικαίωμα να αποσχι¬ 
στεί από τη νέα Γιουγκοσλαβία, όπως είχε και η Σλοβακία 
να αποσχισθεί από την Τσεχοσλοβακία. 

Είναι άλλο ζήτημα αν οι δημοκράτες θα υποστηρίζουν 
μια απόσχιση ομόσπονδου κράτους σα συγκεκριμένα σω¬ 
στή πολιτική πράξη και άλλο αν αναγνωρίζουν στο ομό¬ 
σπονδο κράτος το δικαίωμα να αποσχιστεί. Στην προκειμέ¬ 
νη περίπτωση η απόσχιση του Μαυροβούνιου είναι εκτός 
από δυνατή αρχειακά και συγκεκριμένα προοδευτική πολι¬ 
τική πράξη. 

Και βεβαίως οι συντάκτες του ανακοινωθέντος δεν μπο¬ 
ρούν να ισχυριστούν εδώ ότι όταν μιλάνε για “λαούς” εν¬ 
νοούν “εθνικές μειονότητες”. Οι εθνικές μειονότητες δεν 
φτιάξανε ποτέ κράτη, ούτε σύμφωνα με το πνεύμα του κει¬ 
μένου έχουν το δικαίωμα σε κάτι τέτοιο. Γι’ αυτό άλλωστε 
γίνεται λόγος για “λαούς” (ενώ αν θέλανε σαφήνεια θα 
έπρεπε να χρησιμοποιήσουν τη λέξη έθνη). Ότι δεν πρόκει¬ 
ται εδώ για εθνικές μειονότητες φαίνεται επίσης και από 
την παράγραφο 9 όπου γίνεται λόγος όχι μόνο για μειονό¬ 
τητες αλλά για εθνότητες που οφείλουν να "αξιοποιούν 
τα διδάγματα της ευρωπαϊκής εμπειρίας ”. 

Η απαίτηση λοιπόν για "απαραβίαστο των υφισταμένων 
συνόρων” που γίνεται στην παράγραφο 4 σχετικά με τις 
μειονότητες είναι μια γενική απαίτηση ανεξάρτητη από το 
μειονοτικό η οποία προσδιορίζεται παρακάτω για όλη την 
Ευρώπη. Εδώ επαναλαμβάνεται η κλασσική αντιδραστική 
- ρώσικη θέση ενάντια σε όλες τις ανεξαρτητοποιήσεις 
των ομόσπονδων κρατών της πρώην Γιουγκοσλαβίας, θέση 
που κάλυψε και καλύπτει όλους τους πολέμους των ορθο- 
δοξοφασιστών της Σερβίας για νέα εδάφη. Η Σερβία ήθελε 
πάντα το "απαραβίαστο των υφιστάμενων συνόρων” της 
Γιουγκοσλαβίας για να σκλαβώσει μέσα σε αυτήν όλα τα 
έθνη-κράτη που την αποτελούσαν. Ταυτόχρονα μέσω της 
σερβικής μειονότητας διαμέλιζε τα έθνη που επιχειρούσαν 
τον αποχωρισμό. Εδώ φαίνεται πως η αρχή του "απαραβία¬ 
στου των συνόρων” δένεται με το διαμελισμό μέσω των 
εθνικών μειονοτήτων και τον συμπληρώνει. Εννοείται ότι 
την ίδια θέση χρησιμοποιεί η Ρωσία για να κατακρεουργεί 
την Τσετσενία. Δεν είναι τυχαίο ότι ο ρωσόφιλος πρόεδρος 
της Δημ. της Μακεδονίας Τραϊκόφσκι πήρε θέση στο πλευρό 
της Ρωσίας ενάντια στην Τσετσενία (δες προηγούμενο φύλλο 
της Νέας Ανατολής), δηλαδή αντάλλαξε την αναγνώριση 
της ακεραιότητας της μικρής δημοκρατίας της Μακεδονί¬ 
ας με την αναγνώριση της ακεραιότητας της ομοσπονδια¬ 
κής πολυεθνικής Ρωσίας. 

Ξέρουμε τη θέση που είχε πάντα το Ουράνιο Τόξο για τη 
Βοσνία και για όλες τις Δημοκρατίες που έχουν αποσχι¬ 
στεί από την πρώην Γιουγκοσλαβία και που την επιβεβαί¬ 
ωσε και στην πρόσφατη συνέντευξη τύπου στα Σκόπια που 
τη χαιρετίσαμε. Δεν πιστεύουμε λοιπόν εδώ ότι είχε την 
πρόθεση να μην αναγνωρίσει την ανεξαρτησία του Μαυρο¬ 
βούνιου. Η πρόθεση του Ουράνιου Τόξου ήταν προφανώς να 
υποστηρίξει την ακεραιότητα της Δημ. της Μακεδονίας, 
που είναι το πιο οξυμένο αυτή τη στιγμή εθνικό ζήτημα 
στα Βαλκάνια και το πιο ευαίσθητο για το ίδιο, όμως εκεί¬ 
νο που λέει το κείμενο, και πιστεύουμε ότι αυτή είναι και η 
πρόθεση της ΑΕΚΑ, είναι η άρνηση του δικαιώματος του 
αποχωρισμού σε εκείνους που το έχουν. 

Θα άξιζε λοιπόν να ρωτήσουν το Ουράνιο Τόξο και η Τούρ¬ 
κικη μειονοτική κίνηση την ΑΕΚΑ ποια είναι η θέση της 
για το Μαυροβούνιο καθώς και η θέση της για την 
ανεξαρτησία της Τσετσενίας (που επίσης αντικειμενικά 
υπονοείται στο κείμενο αν και δεν πρόκειται για καθαρά 
ευρωπαϊκή υπόθεση). Αλλά θα έπρεπε να ρωτηθεί η ΑΕΚΑ 
και για το Κόσσοβο. Το Κόσσοβο δεν έχει δικαίωμα ανε- 

ξαρτησίας ούτε με το δημοκρατικό γιουγκοσλαβικό σύνταγ¬ 
μα του ’81, ούτε και ουσιαστικά πολιτικά, γιατί αυτή η ανε¬ 
ξαρτησία καθοδηγείται από τον αλβανικό σοβινισμό. Όμως 
οι Κοσσοβάροι, όσο δεν τιμωρείται και δεν συντρίβεται ο 
σέρβικος σοβινισμός, δεν θα “ απολαύσουν ” δίχως αιματηρό 
εθνικό αγώνα ή δίχως μια κατάσταση διεθνούς προτεκτο¬ 
ράτου “τα δικαιώματα που θα τους επιτρέψουν να αναπτύ¬ 
ξουν τα ιδιαίτερα εθνικοπολιτισμικά χαρακτηριστικά τους”. 
Αυτό είναι ανεξάρτητο από τον επίσης κτηνώδη αλβανικό 
σοβινισμό και από τις αλβανικές “εθνικές προκαταλήψεις ” 
και τους “ανταγωνισμούς” του τέλους της παραγράφου 9. 

Αλλά τέτοιου είδους ερωτήσεις είναι το καλύτερο να μην 
υποβάλλονται στους συνομιλητές μετά, αλλά πριν ή έστω 
στη διάρκεια διαβουλεύσεων που μάλιστα οδηγούνται στην 
πολύ σοβαρή απόφαση “για διμερή και τριμερή συνεργασί¬ 
α”, όπως διατυπώνεται στην πρόταση του κειμένου του α¬ 
νακοινωθέντος. 

Γιατί τα κοινά ανακοινωθέντα δεν είναι απλή εκδήλωση 
προθέσεων, αλλά σοβαρές δεσμεύσεις μερών. Μάλιστα πρό¬ 
κειται για πολύ σημαντικά πολιτικά κείμενα όταν έχουν 
τη μορφή διακήρυξης αρχών, δηλαδή όταν προτείνονται σαν 
πολιτικός μπούσουλας στο σύνολο των δημοκρατών και του 
λαού μιας χώρας για ένα πλέγμα διεθνών και εσωτερικών 
ζητημάτων. Αυτό ισχύει ακόμα περισσότερο εξ αιτίας της 
τόσο πλατειάς δημοσιότητας, και όχι τυχαία, που πήρε το 
κείμενο αφού δημοσιεύθηκε ολόκληρο στην Ελευθεροτυπία 
η οποία τόσο “τσιγκούνα” ή κουφή υπήρξε στο παρελθόν 
σε ανάλογα κείμενα και μάλιστα εκλογικές διακηρύξεις 
του Ουράνιου Τόξου, της ΟΑΚΚΕ και των Τούρκων δημο¬ 
κρατών της μειονότητας. 

Ως εδώ στην κριτική μας έχουμε μείνει σε εκείνο το σκέ¬ 
λος της διακήρυξης, το χειρότερο, που στρέφεται ενάντια 
σε τρίτους προκειμένου να αποκτηθεί μια συμφωνία για τα 
“δικά μας” οφέλη. Στην ουσία δηλαδή το Ουράνιο Τόξο 
εξασφάλισε με το κοινό ανακοινωθέν μια έμμεση δήλωση 
υπέρ της ακεραιότητας της Δημοκρατίας της Μακεδονίας 
και η Τούρκικη μειονοτική κίνηση μια έμμεση αναγνώρι¬ 
ση (μέσω της αναγνώρισης του ονόματος της) ότι η εθνική 
μειονότητα στη Θράκη είναι τούρκικη, πάνω στις πλάτες 
κύρια του Μαυροβούνιου και έμμεσα του Κόσσοβου. 

ΤΟ ΖΗΤΗΜΑ ΤΟΥ ΟΝΟΜΑΤΟΣ 

Όμως το κοινό ανακοινωθέν στρέφεται και ενάντια σε 
μια εκ των δύο εθνομειονοτικών πολιτικών οργανώσεων 
που το υπογράφουν, δηλαδή ενάντια στο Ουράνιο Τόξο, κα¬ 
θώς δεν υπάρχει καμία αναφορά, ούτε σε “μακεδονική ε¬ 
θνική μειονότητα”, ούτε σε “Δημ. της Μακεδονίας”. Η Α- 
ΕΚΑ έχει αναγνωρίσει κάποια εθνική μειονότητα που έχει 
σχέση με το Ουράνιο Τόξο, χωρίς να αναγνωρίσει το όνομά 
της, δηλαδή χωρίς να την προσδιορίσει. 

Εμείς στην ΟΑΚΚΕ δεν υπήρξαμε ποτέ μαξιμαλιστές και 
δεν θα καταφερόμασταν ποτέ ενάντια σε καταπιεσμένους 
επειδή δεν απαίτησαν σε κάθε στιγμή να αποσπάσουν από 
τους καταπιεστές τους όλα τα δικαιώματα που τους ανα¬ 
λογούν. Κάνουμε όμως κριτική σε καταπιεσμένους που δί¬ 
νουν τον τίτλο του δημοκράτη σε ανθρώπους που ανήκουν 
στο καταπιεστικό καθεστώς. 

Τι εννοούμε. 

Εννοούμε ότι αν η ΑΕΚΑ έβγαινε μόνη της να κάνει τη 
δήλωση ότι υπάρχουν δύο εθνικές μειονότητες στην Ελλά¬ 
δα, που η μία είναι τούρκικη και η άλλη έχει κάποια σχέση 
με το Ουράνιο Τόξο, αυτή η δήλωση θα ήταν θετική. Επί¬ 
σης το Ουράνιο Τόξο και η Τούρκικη Μειονοτική Κίνηση 
θα μπορούσαν να τη χαιρετήσουν επειδή θα αποτελούσε 
προχώρημα της θέσης της ΑΕΚΑ και γενικότερα προχώ- 
ρημα ενός ρεύματος με “καθεστωτική” παρουσία μέσα στην 
πολιτική ζωή της χώρας. Αυτό είναι φυσικό, αφού η γενική 
επίσημη θέση του καθεστώτος είναι ότι δεν υπάρχουν εθνι¬ 
κές μειονότητες στην Ελλάδα. 

Πραγματικά το Ουράνιο Τόξο και κάθε δημοκρατική διε- 
θνιστική οργάνωση έχει δικαίωμα να συνεργάζεται σε διά¬ 
φορα επίπεδα με κόμματα, οργανώσεις και άτομα που δεν 
αναγνωρίζουν τη μακεδονική εθνική μειονότητα, είτε σαν 
τέτοια, είτε με αυτό το όνομα. Η αναγνώριση ειδικά αυτού 
του ονόματος είναι από τα έσχατα και όχι από τα πρώτα 
μιας πορείας εκδημοκρατισμού αυτής της χώρας. Είναι δυ¬ 
νατόν ακόμα για λόγους τακτικής όταν αυτές οι “καταρα¬ 
μένες” μειονότητες και τα δημοκρατικά κόμματα μιλάνε 
στο γεμάτο προκαταλήψεις πλατύ κοινό να μην ονομάζουν, 
ή να ονομάζουν περιφραστικά το “απαγορευμένο” κράτος, 
το αντίστοιχο έθνος και την εθνική μειονότητα που ζει στη 
χώρα της απαγόρευσης. 

Όμως είναι άλλο πράγμα τα παραπάνω και άλλο τι λένε 
οι εθνικές μειονότητες σ’ ένα κοινό ανακοινωθέν αρ¬ 
χών. Το κοινό ανακοινωθέν και μάλιστα το κοινό ανακοι¬ 
νωθέν αρχών με κόμματα που είναι αντικείμενα εθνικής 
καταπίεσης, πρέπει να περιέχει ακριβώς αυτό που είναι 
αρχειακό και θεμελιακό πολιτικά για όλα τα μέρη όταν σε 


αυτό το ανακοινωθέν τίθεται ακριβώς το ζήτημα της 
εθνικής καταπίεσης. Στη δοσμένη συγκυρία είναι αρχεια¬ 
κό ζήτημα για τους δημοκράτες ότι υπάρχει ένα κράτος, 
ένα έθνος και μια εθνική μειονότητα που η χώρα μας όχι 
μόνο δεν τους αναγνωρίζει το όνομα, αλλά ζητάει επίμονα 
να το αλλάξουν και μάλιστα την ώρα που αυτό το κράτος 
διαμελίζεται, το πιέζει ακόμα πιο επίμονα γι’ αυτή την αλ¬ 
λαγή. 

Είναι δυνατόν λοιπόν μια ανακοίνωση για τις άδικες κρα¬ 
τικές επεμβάσεις και για τα μειονοτικά δικαιώματα που 
την υπογράφει στην Ελλάδα το Ουράνιο Τόξο να μην πε¬ 
ριλαμβάνει την υπεράσπιση του δικαιώματος του αυ- 
τοπροσδιορισμού, οπότε και του αυτοπροσδιορισμού του 
ονόματος του κράτους, του έθνους και της εθνικής μειονό¬ 
τητας; 

Με λίγα λόγια το Ουράνιο Τόξο πήρε δύο λόγια από την 
ΑΕΚΑ για την ακεραιότητα της Μακεδονίας που είναι λό¬ 
για όλου ανεξαίρετα του καθεστώτος, αλλά αυτοχειριάστηκε 
σαν εθνική μειονότητα, γιατί τα πιο μεγάλα βάσανα αυτής 
της μειονότητας εκδηλώνονται στο ότι της αρνούνται τον 
ολοκληρωμένο εθνικό αυτοπροσδιορισμό ο οποίος εκδηλώ¬ 
νεται με το ζήτημα του ονόματος της. Πιο πολύ και πιο 
βαθιά ισχύει αυτό για το μακεδονικό κράτος. 

Αν σήμερα η ελληνική πολιτική αποδεικνύεται υποκρι¬ 
τική απέναντι στη Δημ. της Μακεδονίας είναι ότι την ίδια 
ώρα που φαίνεται πως την βοηθάει πολιτικοστρατιωτικά 
της αρνείται ουσιαστικά τον κρατικό και εθνικό αυτοπροσ- 
διορισμό της μέσω του ονόματος. Μα αυτόν τον αυτοπροσ- 
διορισμό της αρνείται, πιο ωμά και πιο πρακτικά, μέσω της 
αλβανικής μειονότητας και ο αλβανικός σοβινισμός. Δεν 
είναι τυχαίο που η ελληνική εξωτερική πολιτική που έχει 
αποκαλυφθεί βρώμικη στο ζήτημα του ονόματος, αποκαλύ¬ 
πτεται και με το ότι επιζητεί την καντονοποίηση της Δημ. 
της Μακεδονίας, δηλαδή την εσωτερική της διάσπαση, 
σε συμμαχία με τον αλβανικό σοβινισμό, ενώ τα σύνορα θα 
μένουν επίσημα κι εξωτερικά “απαραβίαστα”. 

Τι μένει λοιπόν στην ουσία από αυτό το κοινό ανακοινω¬ 
θέν για τα βαλκανικά ζητήματα, για την ελληνική εξωτε¬ 
ρική πολιτική και για την πολιτική δημοκρατία στην Ελ¬ 
λάδα; 

Μένει ατόφια η θέση του καθεστώτος περί του “"απαρα¬ 
βίαστου των συνόρων”” με την προσθήκη της αρκετά ανώ¬ 
δυνης λεξούλας “εθνικής” δίπλα στις μειονότητες, ανώδυ¬ 
νης αφού δίπλα στη λέξη “εθνική” δεν στέκεται το ολο¬ 
κληρωμένο δικαίωμα του εθνικού αυτοπροσδιορισμού. 

Ακόμα και για την τούρκικη μειονότητα που φαίνεται 
πως πήρε μια πιο ολοκληρωμένη αναγνώριση, το τίμημα 
είναι βαρύ. Γιατί στο βάθος ότι δεν καλύπτει τους εθνικά 
Μακεδόνες δεν μπορεί να καλύπτει τους Τούρκους. Κάθε 
διάκριση αρχής ανάμεσα στις δύο εθνικές μειονότητες δεν 
μπορεί παρά να διασπάει το ενιαίο μέτωπό τους. Η ΑΕΚΑ 
έδωσε μια επιπλέον λεξούλα στους Τούρκους μειονοτικούς 
για να στριμώξει παραπέρα και να σύρει στο ανακοινωθέν 
τους Μακεδόνες. 

Στο βάθος το καθεστώς πήρε την αναγνώριση του από τα 
πιο προωθημένα πολιτικά αποσπάσματα δύο εθνικών μειο¬ 
νοτήτων που ως τα τώρα αρνιόταν να του την δώσουν με 
αντάλλαγμα ένα-δύο ψίχουλα. Αυτή δεν είναι σωστή πολι¬ 
τική και κυρίως δεν είναι πολιτική αρχών. 

Ο ΡΟΛΟΣ ΤΗΣ ΑΕΚΑ 

Η ΑΕΚΑ είναι το πιο κατάλληλο πολιτικό εργαλείο το 
ειδικά διαμορφωμένο για μια τέτοια δουλειά. Στην πραγ¬ 
ματικότητα η ΑΕΚΑ είναι ρυθμισμένη για να κάνει από 
τώρα αυτό που το ελληνικό Υπουργείο Εξωτερικών μπορεί 
να κάνει ανοιχτά μόνο αύριο. Η ΑΕΚΑ δεν είναι μόνο ένα 
προκεχωρημένο απόσπασμα του ΣΥΝ που προορίζεται να 
του ανοίξει το δρόμο προς μια κυβέρνηση ΠΑΣΟΚ - ΣΥΝ, 
αλλά είναι και ένα προκεχωρημένο απόσπασμα του Υπουρ¬ 
γείου Εξωτερικών μέσα στη δημοκρατική και διεθνιστική 
πρωτοπορία. Αυτό στον ίδιο βαθμό που ο Γ. Παπανδρέου 
προορίζεται να είναι ο πρωθυπουργός του μετώπου ΠΑ¬ 
ΣΟΚ - ΣΥΝ και γενικά του ευρύτερου μετώπου της λεγά¬ 
μενης κεντροαριστεράς. 

Ένα μεγάλο κενό της ελληνικής βαλκανικής πολιτικής 
είναι η ως τώρα αδυναμία της να εντάξει το Ουράνιο Τόξο 
στην γραμμή της “διείσδυσης και κυριαρχίας” μέσα στη 
Δημ. της Μακεδονίας. Το Ουράνιο Τόξο παρά τον μικρό του 
όγκο και τον μεθοδικό του αποκλεισμό στην Ελλάδα είναι 
ένας παράγοντας μεγάλου κύρους στην κοινή γνώμη της 
γειτονικής χώρας και μάλιστα στις πιο προοδευτικές πο¬ 
λιτικές δυνάμεις. Και τούτο ακριβώς εξ αιτίας αυτού του 
συνδυασμού, διεθνισμού και υπεράσπισης των εθνικών μειο¬ 
νοτικών δικαιωμάτων σε δημοκρατική βάση που έχει εκ- 
φράσει ως τώρα. Παρ’ όλο που το Ουράνιο Τόξο έχει φρο¬ 
ντίσει να μην ανακατεύεται στις εσωτερικές πολιτικές διε¬ 
νέξεις της γειτονικής χώρας για να μην δίνει την ευκαιρία 
στον μακεδονικό σοβινισμό να ανακατεύεται στα εθνομειο- 


νοτικά της Ελλάδας, παρ’ όλα αυτά η σθεναρή του θέση 
στο ζήτημα του ονόματος, ενίσχυε στον πιο μεγάλο βαθμό 
τις πολιτικές αντιστάσεις στη Δημ. της Μακεδονίας να μη 
δεχτούν την ίδια αλλαγή. Η υπογραφή ενός κοινού ανακοι¬ 
νωθέντος από το Ουράνιο Τόξο που έχει να κάνει με τα 
εθνικομειονοτικά δικαιώματα, χωρίς να γίνεται αναφορά 
στο όνομα δείχνει ότι και η μακεδονική μειονότητα στην 
Ελλάδα είναι διατεθειμένη να βάλει νερό στο κρασί της σ’ 
αυτό το κεφαλαιώδες ζήτημα και έτσι στέλνεται ένα αρ¬ 
νητικό πολιτικό μήνυμα στο λαό της γειτονικής χώρας σε 
μια πολύ κρίσιμη στιγμή της ιστορίας του. Το ίδιο στέλνε¬ 
ται και προς τους έλληνες διεθνιστές και δημοκράτες τους 
οποίους προσπαθεί να εξαπατήσει η ΑΕΚΑ και το ανερχό- 
μενο παπανδρεϊκό καθεστώς. Γι’ αυτό δόθηκε και τόσο πλα¬ 
τιά δημοσιότητα στο ζήτημα του κοινού ανακοινωθέντος. 

Για το ότι η ΑΕΚΑ παρά το μικρό όγκο της είναι τμήμα 
του καθεστώτος δεν το μαρτυράει τόσο η αφύσικη σε σχέ¬ 
ση με το όγκο της πλατειά πρόσβαση στη δημοσιότητα που 
έχουν τα στελέχη της και οι θέσεις της, αλλά η ίδια η 
πολιτική της γραμμή. 

Η ΑΕΚΑ δεν είναι μια διεθνιστική δημοκρατική διάσπα¬ 
ση του ΣΥΝ, όπως θέλει να εμφανίζεται. Αν ήταν κάτι 
τέτοιο όχι μόνο αυτή η διάσπαση δεν θα ήταν βελούδινη, 
αλλά ούτε θα ήξερε κανείς την ΑΕΚΑ και τον Μπίστη. 
Κυρίως όμως μια τέτοια διάσπαση δεν θα πλησίαζε αλλά 
θα απομάκρυνε την ΑΕΚΑ από το ΠΑΣΟΚ και τον Γ. Πα¬ 
πανδρέου. 

Μπορεί όσο θέλει η ανερχόμενη παπανδρεϊκή κλίκα να 
παριστάνει την αντιεθνικιστική και την κοσμοπολίτικη, ό¬ 
μως δεν μπορεί να κρύψει ότι θέλει να συγκυβερνήσει με 
το κλασσικό ΠΑΣΟΚ του εθνικισμού, του σοβινισμού και 
της ορθοδοξίας, ούτε μπορεί να κρύψει τις άριστες σχέσεις 
της με τη φασιστική Σερβία του Κοστούνιτσα, με τη Μό¬ 
σχα του Πούτιν με το Πεκίνο των σφαγέων της Τιεν Αν 
Μεν και με την Τεχερεάνη των μουλάδων. Ούτε μπορεί να 
εξηγήσει πως πουλάει τον Βαρθολομαίο στην κόντρα του 
με τον Χριστόδουλο και τον Αλέξιο. 

Σ’ αυτή την παπανδρεϊκή γραμμή βαδίζει η ΑΕΚΑ και 
πιο ειδικά ο αρχηγός της. Οι λίγοι δημοκράτες που τον 
πλαισιώνουν, είναι μόνο ένα άλλοθι αντίστοιχο με εκείνο 
που είναι ο Παπαγιαννάκης για τον Κωνσταντόπουλο. 

Ο αντιεθνικισμός του Μπίστη είναι ο αντιεθνικισμός του 
παλιού κλασσικού κνίτη, δηλαδή η επίθεση στον ελληνικό 
εθνικισμό από την πλευρά της ρούσικης πολιτικής. Η Ρω¬ 
σία και οι ορθοδοξοφασίστες ενώνονται στρατηγικά με τους 
δυτικούς φιλελεύθερους ενάντια στους εθνικιστές της κά¬ 
θε χώρας στην οποία θέλουν να κυριαρχήσουν. Συχνά είναι 
πολύ δύσκολο να διακρίνει κανείς ποιος είναι ρωσόφιλος 
και ποιος φιλελεύθερος. 

Ενώ ο ρόλος του είναι ακριβώς να ενώνεται με τους δυτι¬ 
κόφιλους φιλελεύθερους ενάντια στους εθνικιστές οι θέ¬ 
σεις του Μπίστη που τον προδίδουν είναι: Η θέση του για 
μια Ενωμένη Ευρώπη κύρια ενάντια στις ΗΠΑ, η θέση του 
λευκού στη Συνθήκη του Άμστερνταμ που άλλαξε τους συ¬ 
σχετισμούς στον ΣΥΝ υπέρ του Κωνσταντόπουλου, η θέση 
του λίγο πριν φτιάξει την ΑΕΚΑ ότι το κύριο στο Κόσσοβο 
ήταν οι αμερικάνικοι βομβαρδισμοί και όχι η σέρβικη εθνο¬ 
κάθαρση, η θέση του υπέρ του ΡΚΚ και πάνω απ’ όλα η 
θέση του κατά της ανεξαρτησίας της Τσετσενίας, όσο και 
να δημαγωγεί ενάντια στις σφαγές των Τσετσένων. 

Υπάρχει βέβαια πάντα ένα ελαφρυντικό για τους αστούς 
φιλελεύθερους που ενώνονται με τον Μπίστη στις διάφο¬ 
ρες “Κινήσεις” που σκαρώνει μαζί με το ΠΑΣΟΚ, ότι δεν 
ξέρουν καλά τις θέσεις του, ούτε και το τραμπούκικο πα¬ 
ρελθόν του στο ψευτοΚΚΕ, όπως και το ότι δεν καταλαβαί¬ 
νουν τη ρώσικη τακτική και το ρόλο του Γ. Παπανδρέου. 

Αυτό το ελαφρυντικό ισχύει και για το Ουράνιο Τόξο και 
για τους Τούρκους δημοκράτες της μειονότητας, αν και σε 
μικρότερο βαθμό αφού παρακολουθούν τις αναλύσεις της 
ΟΑΚΚΕ εδώ και χρόνια για όλα αυτά. 

Όμως οι εθνικές μειονότητες, ιδίως οι Μακεδόνες έχουν 
κιόλας μπροστά τους όχι μόνο την άρνηση της ΑΕΚΑ να 
τους αναγνωρίσει σαν τέτοιους, αλλά και τον κομπασμό 
της γιατί αφού κατάφερε να τους “αναγνωρίσει δίχως να 
τους αναγνωρίσει” , τώρα περιφέρει χωρίς ντροπή στον τύ¬ 
πο σαν λάφυρο το κακό αυτό κοινό ανακοινωθέν. 

Στην πραγματικότητα ο εναγκαλισμός της ΑΕΚΑ με τις 
δύο μειονότητες είναι ο εναγκαλισμός βόα. Αν δεν απελευ¬ 
θερωθούν από αυτόν, τότε είναι καταδικασμένες να υπάρ¬ 
ξουν μόνο στο στομάχι του. Αλλά τότε θα είναι αγνώρι¬ 
στες. 

ΜΕ ΤΟ ΚΑΘΕΣΤΩΣ Ή ΕΝΑΝΤΙΑ ΤΟΥ 

Από την πλευρά της ΟΑΚΚΕ είχαμε πάντα παλέψει για 
ενότητα με τις δύο εθνικές μειονότητες στη βάση αρχών 

11 συνέχεια στη σελ. 13 

ΟΙ ΣΑΜΠΟΤΑΡΙΣΤΕΣ ΚΛΕΙΝΟΥΝ ΤΗΝ ΤνΧ 


συνέχεια από τη σελ. 1 

μόδιων υπουργών που ανάβουν το πράσινο φως για τη 
λειτουργία του, είναι το δια ταύτα της απόφασης... Εντυ¬ 
πωσιακή είναι τόσο η ισχυρότατη πλειοψηφία των δικα¬ 
στών, 20 έναντι 7, που τάχθηκαν κατά της εγκατάστασης 
του εργοστασίου, όσο και η ανατροπή της εισήγησης του 
συμβούλου Επικράτειας Αθ. Ράντου, ο οποίος είχε υπο¬ 
στηρίξει ότι έχουν ληφθεί όλα τα αναγκαία μέτρα για 
την προστασία του περιβάλλοντος και των αρχαιοτήτων 
που βρίσκονται στην περιοχή (αρχαία πόλη των Σταγεΐ- 
ρων). Η Ολομέλεια πραγματοποίησε αλλεπάλληλες δια¬ 
σκέψεις για να καταλήξει στην απόφαση να ακυρώσει 
τις επίμαχες πράξεις της πολιτείας, όπως την έγκριση 
των περιβαλλοντικών όρων, τη χωροθέτηση των μεταλ¬ 
λευτικών εγκαταστάσεων στην περιοχή και την άδεια 
διάνοιξης δρόμων διέλευσης οχημάτων” (Ελευθεροτυπία, 
12-4). 

Το ΣτΕ, όπως έχουμε πει πολλές φορές, δικάζει με βά¬ 
ση “τη θέληση του λαού” (δηλαδή των σαμποταριστών 
τους οποίους πάντα θεωρεί λαό). Έκανε λοιπόν τη διαρ¬ 
ροή για να δει τις αντιδράσεις από τη μεριά των εργαζο¬ 
μένων στα μεταλλεία, της ΤνΧ, αλλά και όλων όσων θέ¬ 
λουν να γίνει αυτή η επένδυση. 

Το πώς λοιπόν θα διατυπωθεί η απόφαση είναι θέμα 
πολιτικών συσχετισμών. Αν οι εργαζόμενοι στα μεταλ¬ 
λεία και οι κάτοικοι της περιοχής αντιδράσουν και παλέ¬ 
ψουν μαζικά και δυναμικά τότε θα είναι δύσκολο στο ΣτΕ 
να ακυρώσει εντελώς την επένδυση. Τότε θα ψάξει να 
βρει μια τέτοια διατύπωση ώστε να περάσει και άλλος 
χρόνος για να αναγκαστεί η ΤνΧ να σταματήσει την ε¬ 
πένδυση από μόνη της και το διεφθαρμένο και σαμποτα- 
ριστικό καθεστώς να μην εκτεθεί στα μάτια του ελληνι¬ 
κού λαού αλλά και της Ευρωπαϊκής Ένωσης. Ήδη έχει 
δημιουργηθεί πρόβλημα από αυτήν την απόφαση πριν α¬ 
κόμη δημοσιευθεί. Γράφει το Βήμα στις 24-4: “Ο ίδιος κυ¬ 
βερνητικός παράγων δεν έκρυψε την έντονη ανησυχία 
του όχι μόνο για την τύχη της συγκεκριμένης επένδυσης 
αλλά και για τον γενικότερο αρνητικό αντίκτυπο στους 
κύκλους των διεθνών επενδυτών και στις προοπτικές έ¬ 
λευσης μεγάλων επενδυτικών οίκων του εξωτερικού. 
Σύμφωνα με άλλες πλευρές βεβαίως, η πιθανή ματαίωση 
της συγκεκριμένης επένδυσης απλώς θα μετέδιδε στις 
διεθνείς αγορές το μήνυμα ότι η Ελλάδα δεν επιθυμεί ε¬ 
πενδύσεις που εγκυμονούν σοβαρούς κινδύνους για το πε¬ 
ριβάλλον και τη δημόσια υγεία.. .Και βέβαια θα ήταν τε¬ 
λείως παράδοξο να ακυρωθεί έξι χρόνια μετά, λίγο προ¬ 
τού η ϋθΐιίδοΐιβ ΒίΐιΑ και άλλες διεθνείς τράπεζες, όπως 
λέγεται, χορηγήσουν τον απαραίτητο δανεισμό για τις 
εργασίες ανέγερσης του εργοστασίου. “Ποιος κυβερνά 
αυτόν τον τόπο;” λέγεται ότι ήταν το μονόπλευρο και εν¬ 
δεχομένως υπερβολικό σχόλιο οικονομικών παραγόντων, 
όταν ενημερώθηκαν για την εξέλιξη του θέματος στο 
ΣτΕ”. 

ΟΙ ΕΧΘΡΟΙ ΤΗΣ ΒΙΟΜΗΧΑΝΙΑΣ 
ΠΑΝΗΓΥΡΙΖΟΥΝ 

Με αυτήν την απόφαση όλος ο μεσαίωνας πανηγύρισε. 
Πρώτο και καλύτερο το πρακτορείο του ρώσικου ιμπερια¬ 
λισμού στη χώρα, το ψευτοΚΚΕ. Γράφει ο Ριζοσπάστης 
στις 12-4: “Το Συμβούλιο της Επικράτειας (ΣτΕ) με μια 
ιστορική απόφαση έβαλε φραγμό στα σχέδια των Κανα¬ 
δών και της κυβέρνησης για ίδρυση και λειτουργία εργο¬ 
στασίου χρυσού στη γενέτειρα του Αριστοτέλη. Για το Α¬ 
νώτατο Διοικητικό Δικαστήριο πρυτάνευσε το φυσικό 
και πολιτιστικό περιβάλλον, καθώς και η υγεία των κα¬ 
τοίκων” και συνεχίζει θριαμβολογώντας: “Ο “Ρ” αισθάνε¬ 
ται ιδιαίτερη ικανοποίηση για τη νικηφόρα έκβαση του 
αγώνα ...” (14-4). Οι ρωσόδουλοι πανηγυρίζουν και από 
κοντά τους όλος ο μικροαστικός αντικαπιταλισμός που 
βλέπει να χτυπιέται το μεγάλο κεφάλαιο (αλλά όχι το 
καγκεμπΐτικο του Κόκκαλη) και να δικαιώνεται ο αγώ¬ 
νας του κνίτη Μαζιώτη, όλοι οι θλιβεροί οικολόγοι γιατί 
δεν θα γίνουν μερικοί δρόμοι μέσα στο δάσος, όλοι οι 
προγονόπληκτοι αρχαιολάτρες που προστάτεψαν δήθεν τη 
γη του Αριστοτέλη. 

ΟΙ ΠΡΩΤΕΣ ΑΝΤΙΔΡΑΣΕΙΣ 

ΕΝΑΝΤΙΑ ΣΤΗΝ ΑΠΟΦΑΣΗ 

Οι εργαζόμενοι αλλά και οι κάτοικοι των γύρω από τα 
μεταλλεία περιοχών αντέδρασαν κλείνοντας μερικούς 
δρόμους στην περιοχή σαν μια πρώτη αντίδραση. Στη συ¬ 
νέχεια πραγματοποιήθηκε σύσκεψη όλων των φορέων 
που έχουν σχέση με την υπόθεση, την Κυριακή μετά το 


Πάσχα στο εργατικό Κέντρο Πολυγύρου. Ήταν εκεί ο 
πρόεδρος του Εργ. Κ. Πολυγύρου που ήταν και ο πρόεδρος 
αυτής της σύσκεψης, ο πρώην πρόεδρος του Εργ. Κ. Πο¬ 
λυγύρου, δύο βουλευτές της ΝΑ, εκπρόσωπος του υφυ¬ 
πουργού Πάχτα, ο νομάρχης Χαλκιδικής (ΝΑ), η μειοψη¬ 
φία του νομαρχιακού συμβουλίου (ΠΑΣΟΚ), ο πρόεδρος 
του Δικηγορικού συλλόγου Πολυγύρου, τα σωματεία των 
εργαζομένων στα μεταλλεία, δημοσιογράφοι από τοπικές 
εφημερίδες, στελέχη της περιοχής, κοινή αντιπροσωπεία 
της ΟΑΚΚΕ και της Επιτροπής αγώνα των Λιπασμάτων, 
δήμαρχοι των γύρω δήμων που θέλουν την επένδυση, εκ¬ 
πρόσωποι της ΤνΧ , καθώς και ο δήμαρχος της Αρναΐας 
που δεν θέλει την επένδυση. 

Οι τοποθετήσεις ξεκίνησαν μέσα σε ένα γενικά καλό, 
αλλά ιδιαίτερα υποτονικό κλίμα υπέρ της επένδυσης χρυ¬ 
σού. Το κλίμα χειροτέρεψε μετά την τοποθέτηση του δή¬ 
μαρχου της Αρναίας ο οποίος ζήτησε να γίνει μεν η με¬ 
ταλλουργία χρυσού αλλά να αλλάξει τοποθεσία η λίμνη 
τελμάτων (εκεί δηλαδή που θα πηγαίνουν τα απόβλητα). 
Αυτό στην πραγματικότητα και στις σημερινές δύσκολες 
για την εταιρεία συνθήκες θα ισοδυναμούσε με ακύρωση 
της επένδυσης αφού θα χρειάζονταν νέες περιβαλλοντι¬ 
κές μελέτες, νέες εγκρίσεις και ατελείωτα χρόνια ανα¬ 
μονής των εγκρίσεων και διαρκή οικονομική αιμορραγία 
της επένδυσης. Να σημειώσουμε ότι ο δήμαρχος Αρναίας 
έχει προσφύγει στο ΣτΕ: “.. .όπως φαίνεται, η δικαστική 
διαμάχη θα συνεχιστεί, αφού χτες κατέθεσε προσφυγή 
στο ΣτΕ και ο εκπρόσωπος του Δήμου Αρναίας, ο οποίος 
στρέφεται κατά της από 18/9/2000 απόφασης έγκρισης 
των περιβαλλοντικών όρων για τις εγκαταστάσεις του 
μεταλλείου και εργοστασίου χρυσού” (Ριζοσπάστης, 13-1- 
01). Και αυτό έγινε τη στιγμή που ο εισηγητής του ΣτΕ 
Ράντος έκανε θετική εισήγηση για την επένδυση. 

Ο εκπρόσωπος της ΤνΧ στην τοποθέτησή του, που έγι¬ 
νε μετά την τοποθέτηση του προέδρου του Ε. Κέντρου, εί¬ 
πε ότι το εργοστάσιο χρυσού είναι σημαντικό για την ε¬ 
ταιρεία διότι τότε μόνο η επένδυσή της θα είναι βιώσιμη. 
Και αυτό γιατί οι περισσότερες τοποθετήσεις έκαναν λό¬ 
γο για τη συνέχιση της λειτουργίας των μεταλλείων με 
ψευδάργυρο και μόλυβδο. Η γραμμή αυτή είναι μια τοπο¬ 
θέτηση που έχει κάνει το ψευτοΚΚΕ και που βασίστηκε 
πάνω στην απεργία που έκαναν οι εργαζόμενοι στην 
ΤνΧ το Δεκέμβρη και που ζήτησαν και πέτυχαν την αύ¬ 
ξηση της παραγωγής των δύο αυτών μετάλλων. Η απερ¬ 
γία αυτή όμως ήρθε να χτυπήσει και να αδυνατίσει τη 
θέση της ΤνΧ παραμονή της εκδίκασης των προσφυγών 
στο ΣτΕ το Γενάρη. 

Το λόγο πήρε τότε ο εκπρόσωπος της ΟΑΚΚΕ και της 
Επιτροπής Αγώνα των Λιπασμάτων σ. Ζαφειρόπουλος. 
Αυτός αναφέρθηκε στο πως το ΣτΕ κλείνει τα εργοστά¬ 
σια και στην τακτική και στα επιχειρήματα που ακολου¬ 
θούν οι κατεδαφιστές. Αναφέρθηκε στις βιομηχανίες που 
έχουν κλείσει και σε αυτές που απειλούνται να κλεΐσουν 
και κάλεσε τους εργαζόμενους να στηριχθούν “στην πα¬ 
ραγωγή τσίγκου και μολυβιού για να κατακτήσουν το 
χρυσό” που πρέπει να είναι ο αμετακίνητος στόχος. Ακό¬ 
μη αναφέρθηκε στο ότι μπορεί να ανατραπεί η απόφαση 
του ΣτΕ. Μετά από αυτήν την τοποθέτηση που ήταν κα¬ 
ταλυτική, τα πνεύματα ζωήρεψαν και οι τοποθετήσεις ζη¬ 
τούσαν τώρα πιο έντονα το εργοστάσιο χρυσού. Ξαφνικά 
παρεμβαίνει στις τοποθετήσεις ο Γ. Γλυνιαδάκης, πρόε¬ 
δρος σωματείου εργαζομένων της ΤνΧ, και ζητά μια 
συμβιβαστική λύση με το δήμαρχο της Αρναίας. Τότε ση¬ 
κώνεται ο σ. Ζαφειρόπουλος και καταγγέλλει ότι αυτό 
είναι πούλημα του αγώνα για τη σωτηρία του εργοστά¬ 
σιου χρυσού και ότι κακώς ο δήμαρχος αυτός καλέστηκε 
στη σύσκεψη αφού ήταν ενάντια στη μεταλλουργία χρυ¬ 
σού και αφού η πρότασή του ουσιαστικά ακυρώνει αυτήν 
την επένδυση. Στο τέλος των τοποθετήσεων έγινε προ¬ 
σπάθεια να εκδοθεί ένα ψήφισμα. Προτάθηκε ένα από τον 
πρόεδρο του Ε.Κ και αντιπρότεινε ένα άλλο ο δήμαρχος 
Αρναίας. Τελικά μέχρι σήμερα δεν έγινε δυνατό να βγει 
κάποιο ψήφισμα προφανώς κάτω από το βάρος αυτών που 
δεν θέλουν να γίνει το εργοστάσιο χρυσού. Μετά το τέλος 
της συγκέντρωσης οι περισσότεροι καλεσμένοι της σύ¬ 
σκεψης πλησίασαν και συγχάρηκαν τον εκπρόσωπο της 
ΟΑΚΚΕ για την τοποθέτησή του. 

Τελικά ωστόσο, παρά τις αντίθετες τοποθετήσεις για 
κινητοποιήσεις, μέχρι σήμερα πέρα από ένα αποκλεισμό 
δρόμων τίποτα άλλο δεν έχει γίνει. Είναι προφανές ότι 
ασκούνται πιέσεις στις διοικήσεις των σωματείων τόσο 
από τη μεριά της ΝΑ, μέσω του νομάρχη Χαλκιδικής, ό¬ 
σο και από τον Πάχτα από τη μεριά του ΠΑΣΟΚ. Μάλι¬ 
στα χθες δημοσιεύτηκε και μια απάντηση του Χριστο- 


δουλάκη σε σχετική ερώτηση για το μέλλον της επένδυ¬ 
σης χρυσού, στην εφημερίδα Μακεδονία στην οποία αυτός 
αναφέρει ότι η απόφαση του ΣτΕ είναι μονόδρομος για 
την κυβέρνηση η οποία και πρέπει να την ακολουθή- 
σει.Όλα αυτά προοιωνίζουν μέλλον κακό για τους εργά¬ 
τες των μεταλλείων και τη φτωχή αυτή περιοχή της χώ¬ 
ρας μας. 

Αν οι εργαζόμενοι δεν κινητοποιηθούν τώρα, τότε τα 
μεταλλεία θα κλείσουν οπωσδήποτε και εκατοντάδες ερ¬ 
γαζόμενοι θα ακολουθήσουν την τραγική μοίρα της α¬ 
νεργίας. Η πείρα από το κλείσιμο των Λιπασμάτων, αλλά 
και άλλων εργοστασίων, έχει δείξει ότι ποτέ ένα εργο¬ 
στάσιο δεν έχει κλείσει μόνο από τους εξωτερικούς του 
εχθρούς. Αυτό κλείνει πάντα γιατί βρέθηκαν αποστάτες 
που άνοιξαν την πόρτα από μέσα. Πολλές φορές οι ηγέ¬ 
τες ενός αγώνα τον πουλάνε πάνω στην κρίσιμη καμπή. 
Αυτοί έχουν εξασφαλισμένο για τον εαυτό τους μιαν άλ¬ 
λη δουλειά έτοιμη και αυτή η προδοσία είναι πολλές φο¬ 
ρές δύσκολο να γίνει αντιληπτή από τους εργαζόμενους 
και όταν γίνει αντιληπτή είναι συνήθως πια αργά. Γιαυτό 
πρέπει οι εργάτες των μεταλλείων να έχουν τα μάτια 
τους ανοιχτά από τώρα για να μην συμβεί κάτι τέτοιο. 

Οι τοποθετήσεις που λένε ότι πρέπει να τα βρούμε με 
την Αρναία για να έχουμε ενότητα είναι όχι μόνο λάθος 
αλλά και προδοτική. Δεν μπορεί κανείς που θέλει να κά¬ 
νει παρατεταμένο και δύσκολο αγώνα να τα βρίσκει με 
εκείνους που έχουν τοποθετηθεί ενάντιά σου. Ο δήμαρχος 
της Αρναίας έχει κάνει προσφυγή στο ΣτΕ. Αυτό τον κα- 
τατάσει αυτόματα στους εχθρούς της βιομηχανίας και 
σαν τέτοιος πρέπει να αντιμετωπίζεται. Για να γίνει δε¬ 
κτός μέσα στο κίνημα της σωτηρίας του εργοστάσιου 
χρυσού θα πρέπει αφού αποσύρρει την προσφυγή του να 
κάνει και την αυτοκριτική του ανοιχτά στο λαό. 

Κακή είναι και η τοποθέτηση που λεει ότι η ΤνΧ είναι 
υποχρεωμένη να κρατήσει το εργοστάσιο με οποιοδήποτε 
κόστος. Αυτό μάλιστα πολλές φορές εμφανίζεται και σαν 
ταξική πάλη ενάντια στο κεφάλαιο. Στη φύση του καπι¬ 
ταλιστή είναι το κέρδος του και αυτό είναι που τον οδη¬ 
γεί στις πράξεις του. Συμβαίνει όμως πολλές φορές και 
ιδιαίτερα σήμερα στη φάση της μεγάλης αποβιομηχάνι¬ 
σης τα συμφέροντα των εργατών και των αστών μερικές 
φορές να συμπίπτουν. Να συμπίπτουν στο ζήτημα της 
κοινής επιβίωσης απέναντι σε έναν εχθρό που απειλεί 
και τους δύο μαζί. Χειρότερα όμως είναι τα πράγματα 
για τους εργάτες. Ο αστός παίρνει το κεφάλαιό του και 
φεύγει. Ο εργάτης μένει εδώ έχοντας την ανεργία στην 
πλάτη του και κουβαλόντας την πάνω στα ερείπια του 
εργοστάσιου που έκλεισε. Γιαυτό, στις περιπτώσεις 
αυτές, εκείνο που πρωτεύει είναι η κοινή πάλη ενάντια 
στον κοινό αντίπαλο που θα σκοτώσει και τους δύο, παρά 
η πάλη μεταξύ τους που θα αδυνατήσει και τους δύο και 
θα τους κάνει ευκολότερη λεία στα νύχια των κατεδαφι- 
στών. Οι εργαζόμενοι πρέπει να πάνε μαζί με την ΤνΧ 
σε μέτωπο αν θέλουν να νικήσουν. Αυτό είναι πάνω από 
όλα το συμφέρον τους αυτή τη χρονική στιγμή. Απόψεις 
που δημιουργούν ρήγματα σε αυτό το μέτωπο εξυπηρε¬ 
τούν όλους αυτούς που θέλουν να κλείσουν το εργοστάσιο 
και να εμποδίσουν την επένδυση του χρυσού. Δεν είναι 
άλλωστε τυχαίο το γεγονός ότι οι εχθροί του εργο- 
στάστιου και των εργαζομένων στην λαθεμένη απεργία 
του Δεκέμβρη έγραψαν άρθρα επί άρθρων συμπαράστα¬ 
σης στους απεργούς που παλεύουν δήθεν ενάντια στο 
“ξένο ιμπεριαλιστικό κεφάλαιο”. Τότε μάλιστα ήρθαν σε 
συμπαράσταση (όπου βέβαια εκδιώχθηκαν από τους εργά¬ 
τες). 

Η ΟΑΚΚΕ πολλές φορές και μέσα από τις στήλες της 
Νέας Ανατολής και με προσωπικές επαφές με συνδικα¬ 
λιστές των σωματείων χρόνια τώρα έχει προειδοποιήσει 
για την σημερινή κατάσταση. Πάντα υποστηρίζαμε ότι η 
τακτική των αναβολών είναι ένα σχέδιο για να γονατί¬ 
σουν την ΤνΧ οικονομικά και να την αναγκάσουν να α¬ 
κυρώσει η ίδια την επένδυση του χρυσού και στη συνέ¬ 
χεια να κλείσει και όλο το μεταλλείο σαν οικονομικά α¬ 
σύμφορο. Είχαμε επίσης προειδοποιήσει ότι η απεργία του 
Δεκέμβρη, παρά τα όποια οικονομικά της οφέλη, ήταν 
λάθος πολιτικά γιατί αδυνάτιζε την ΤνΧ και διασπούσε 
το μέτωπο των υποστηριχτών της βιομηχανίας. Δεν είναι 
τυχαίο ότι μετά από αυτήν την απεργία εκδικάστηκε η 
προσφυγή και βγήκε η γνωστή απόφαση. 

Αυτή η απόφαση μπορεί να ανατραπεί γιατί οι εργαζό¬ 
μενοι στα μεταλλεία μαζί με τους άλλους κάτοικους της 
περιοχής αποτελούν μια τεράστια υλική και πολιτική δύ- 

συνέχεια απέναντι 

ναμη που είναι ικανή, αν αποκτήσει συνείδηση γιαυτό, να 
ανατρέψει τα σχέδια των κατεδαφιστών και την απόφαση 

του ΣτΕ. Άλλωστε από ότι έχει φανεί και από τον 
αγώνα των Λιπασματιωτών η δημοσιότητα του α¬ 
γώνα τους είναι τεράστιας σημασίας γιατί θα βρουν 
υποστηριχτές παντού μέσα στο λαό. Αυτό είναι και 
που φοβούνται οι εχθροί της βιομηχανίας και προ¬ 
σπαθούν να περιορίσουν τις όποιες κινητοποιήσεις 
μέσα στα στενά πλαίσια του Στρατωνίου και των 

Η ΑΠΟΦΑΣΗ ΤΟΥ ΣτΕ 

Εργαζόμενοι των μεταλλείων και κάτοικοι της περιοχής, 

Μετά από συνεχείς και σκόπιμες αναβολές αρκετών χρό¬ 
νων για την άδεια εγκατάστασης του εργοστασίου χρυσού, 
τόσο από το ΥΠΕΧΩΔΕ όσο και από το ΣτΕ, ήρθε αυτό το 
τελευταίο να δώσει μια βαθιά θανατηφόρα μαχαιριά όχι 
μόνο στους εργαζόμενους της ΤνΧ, όχι μόνο στην ανάπτυ¬ 
ξη αυτής της περιοχής της Χαλκιδικής, αλλά και συνολι¬ 
κά στη βαριά βιομηχανία της χώρας. Όχι μόνο θα μείνουν 
άνεργοι και χωρίς μέλλον οι εργαζόμενοι στα μεταλλεία 
της Κασσάνδρας, αλλά συνολικά η διεθνής αξιοπιστία της 
χώρας μας σαν προορισμός βιομηχανικών επενδύσεων έχει 
ήδη δεχτεί ένα τεράστιο χτύπημα. 

Η απόφαση αυτή του ΣτΕ ήρθε μετά από μια σειρά ενέρ¬ 
γειες αυτών που αντιδρούν στην επένδυση και την ανάπτυ¬ 
ξη της βιομηχανίας γενικά, και στη βάση ενός καλά οργα¬ 
νωμένου σχεδίου. 

Αυτό το σχέδιο εφαρμόζεται παντού στην Ελλάδα. Δη- 
μιουργείται δηλαδή ένα “κίνημα του λαού από τα κάτω” 
στην ουσία από το λεγόμενο ΚΚΕ, τον ΣΥΝ και τις αντι- 
βιομηχανικές τάσεις του ΠΑΣΟΚ (Λαλιώτης-Σημίτης) και 
της ΝΔ (Καραμανλής), και στη συνέχεια η δουλειά της 
ακύρωσης οποιοσδήποτε επένδυσης ανατίθεται στο ΣτΕ, 
και ειδικότερα στο Ε' τμήμα του, που έχει ειδικευτεί σ’ 
αυτό το σκοπό. Ο οργανωτικός και ιδεολογικός ηγέτης 
αυτού του εργαλείου ήταν και είναι ακόμα και σήμερα, πα¬ 
ρά την “αποστρατεία του”, ο παλιός χουντικός και τώρα 
εκλεκτός του λεγάμενου ΚΚΕ Δεκλερής. 

Το Ε' Τμήμα είναι ειδικευμένο στο να βγάζει αντιανα- 
πτυξιακές αποφάσεις σε όλα τα επίπεδα επικαλούμενο το 
επιχείρημα των “λαϊκών κινητοποιήσεων” (πέρα από 
τα γνωστά περιβαλλοντικά και τουριστικο-αρχαιολογικά 
επιχειρήματα που ενισχύονται από το καταστροφικό π.δ. 84/ 
84 και το άρθρο 24 του Συντάγματος). Αυτές οι “κινητοποι¬ 
ήσεις” δεν χρειάζεται σώνει και καλά να είναι ούτε μαζι¬ 
κές, ούτε καν αποδεκτές από την πλειοψηφία ενός πληθυ¬ 
σμού. Πρέπει μόνο να υπάρχουν για να χρησιμοποιούνται 
από το Ε' Τμήμα του ΣτΕ σαν η “θέληση του λαού” στην 
οποία οι τάχα δημοκράτες δικαστές οφείλουν να υποκύ- 
ψουν. 

Γι’ αυτό το λόγο οι κατεδαφιστές της βιομηχανίας, 
δεν προσπαθούν μόνο να είναι μαζικές οι δικές τους 
συγκεντρώσεις αλλά καταβάλουν ακόμη περισσότε¬ 
ρη προσπάθεια με οποιοδήποτε τρόπο για να μην υ¬ 
πάρξει ποτέ μια οποιαδήποτε κινητοποίηση εκείνων 
που θέλουν την ανάπτυξη και την βιομηχανία, κυρί¬ 
ως των εργατών των εργοστασίων που θα κλείσουν ή 
των ανέργων που ζητάνε με αγωνία δουλειά. Συνήθως 
μάλιστα οι κατεδαφιστές διαβεβαιώνουν τα μελλοντικά 
τους θύματα ότι το ΣτΕ θα βγάλει θετική απόφαση για να 
μην κάνουν κινητοποιήσεις. 

Έτσι λοιπόν μέσα σε αυτό το κλίμα η ολομέλεια του 
ΣτΕ, πήρε ανενόχλητα την απόφαση της μετά από αναβο¬ 
λές χρόνων στη διάρκεια των οποίων η εταιρεία αιμορ- 
ραγούσε οικονομικά με κίνδυνο η επένδυση να ματαιωθεί 
και από έλλειψη κεφαλαίων, αφού είναι γνωστό ότι τα με¬ 
ταλλεία θα είναι βιώσιμα μόνον όταν λειτουργήσει η μο¬ 
νάδα χρυσού. Αν η ΤΥΧ έκλεινε μόνη της το ΣΤΕ θα γλΐ- 


γύρω χωριών. 

Οι κατεδαφιστές τρέμουν την αποκάλυψή τους μπροστά 
στο λαό. Αυτό είναι που πρέπει να κάνουν οι συνειδητοί 
εργάτες. Να κάνουν την υπόθεσή τους υπόθεση όλης της 
εργατικής τάξης της χώρας μας. Έτσι όπως στην πραγ¬ 
ματικότητα είναι. 

Ακολουθεί η προκήρυξη που μοίρασε η ΟΑΚΚΕ 
στη συγκέντρωση του Εργατικού Κέντρου Πολύγύ- 
ρου. 

ΜΠΟΡΕΙ ΝΑ ΑΝΑΤΡΑΠΕΙ 

τωνε την ευθύνη αυτής της τερατώδους απόφασης που τε¬ 
λικά πήρε. Γι’ αυτό ανέβαλε διαρκώς την απόφασή του. 

Το μεγάλο ζήτημα είναι το εξής: Αυτή η απόφαση 
μπορεί να ανατραπεί; 

Η πρακτική μέχρι σήμερα δείχνει ότι αυτό είναι δυ¬ 
νατόν. Στην περιφερειακή λεωφόρο Υμηττού η Μελέ¬ 
τη Περιβαλλοντικών Επιπτώσεων είχε στην αρχή α- 
πορριφθεί. Στη συνέχεια και με μερικές τροποποιή¬ 
σεις το έργο κατασκευάζεται. Για τα έργα των ολυ¬ 
μπιακών εγκαταστάσεων στο Σχοινιά η ΜΠΕ είχε ε¬ 
πίσης απορριφθεί. Παρόλα αυτά αργότερα το ΣτΕ άλ¬ 
λαξε την αρχική του απόφαση με άλλη που επιτρέπει 
την υλοποίηση των εγκαταστάσεων για τη μεγαλύτε¬ 
ρη περιοχή της αρχικής έκτασης. 

Θα πει όμως κανείς: αυτά αφορούν κρατικά έργα που γί¬ 
νονται για το γενικότερο συμφέρον και όχι την επιχείρηση 
κάποιου ιδιώτη. Αλλά εδώ συμβαίνει το ζήτημα της επιβί¬ 
ωσης της ΤνΧ, να αφορά όχι μόνο την περιοχή της Χαλκι¬ 
δικής αλλά και ολόκληρη τη χώρα, να αφορά κυρίως σε 
επίπεδο ζωής και θανάτου τους εκατοντάδες εργαζόμενους 
στα μεταλλεία που θα βρεθούν χωρίς δουλειά αλλά και 
χωρίς καμιά ελπίδα για δουλειά σε αυτήν τη φτωχή περιο¬ 
χή. Συμβαίνει επίσης να αφορά τους ανέργους που ψάχνουν 
για δουλειά, να αφορά όλους τους επαγγελματίες της πε¬ 
ριοχής που θα δουν τα εισοδήματά τους να λιγοστεύουν 
αφού θα μειωθεί κατακόρυφα η αγοραστική ικανότητα των 
εργαζομένων στα μεταλλεία που θα είναι πια άνεργοι. Δεν 
πρόκειται λοιπόν για τον ιδιώτη της ΤνΧ. Εδώ πρόκει¬ 
ται για χιλιάδες κατοίκους της περιοχής που αποτε¬ 
λούν μια τεράστια μαζική και τελικά πολιτική δύ¬ 
ναμη η οποία είναι ικανή να ανατρέψει την απόφαση 
αυτή του ΣτΕ. Αρκεί να γίνει συνείδηση ότι χρειάζεται 
ένας παρατεταμένος και μαζικός αγώνας όχι μόνο σε τοπι¬ 
κό αλλά και σε πανελλαδικό επίπεδο. Υπάρχουν σύμμαχοι 
σε αυτό σε όλη την Ελλάδα. Είναι οι εργάτες των βιομηχα¬ 
νιών που απειλούνται με κλείσιμο. Ήδη το Μάη στο ΣτΕ 
εκδικάζεται η υπόθεση του εκσυγχρονισμού του διυλιστη¬ 
ρίου της Πετρόλα, που είναι ακριβώς ίδια με της ΤνΧ. Οι 
εργαζόμενοι εκεί, οι εργαζόμενοι στον “Πίτσο” που απει¬ 
λείται και αυτός με κλείσιμο, και πάνω απ όλα οι απολυ¬ 
μένοι των Λιπασμάτων που κάνουν ένα δυνατό κίνημα ε¬ 
νάντια στην αποβιομηχάνιση του Πειραιά, είναι οι πιο κο¬ 
ντινοί σύμμαχοι των εργατών της ΤνΧ. 

Μέσα από ένα τέτοιο αγώνα θα ξεθαρρέψουν και εκείνες 
οι πολιτικές δυνάμεις τόσο μέσα στο ΠΑΣΟΚ όσο και μέ¬ 
σα στη ΝΔ που δεν θέλουν να χάσουν την εκλογική τους 
βάση και να ζητήσουν από το κράτος να εγγυηθεί την υλο¬ 
ποίηση του όρου που το ίδιο έβαλε στη σύμβαση πώλησης 
των μεταλλείων. Δηλαδή να κατασκευαστεί το εργοστά¬ 
σιο χρυσού που θα εκμεταλλευτεί τα συσσωρευμένα με¬ 
ταλλεύματα αρσενοπυρίτη που προκαλούν μόλυνση στη ευ¬ 
ρύτερη περιοχή. 

Τελικά αυτή η επένδυση μπορεί να γίνει υπόθεση όλης 
της εργατικής τάξης αυτής της χώρας και να πραγματο¬ 
ποιηθεί. Το σχέδιο των σαμποταριστών δεν πρέπει να πε¬ 
ράσει. 


ΔΥΝΑΜΙΚΗ ΠΑΡΟΥΣΙΑ ΤΗΝ ΠΡΩΤΟΜΑΓΙΑ 


συνέχεια από τη σελ. 2 

και η καταγγελία του γκρεμίσματος της βιομηχανίας απ’ 
όλους όσους συμμετείχαν. Φωνάχτηκε τότε το σύνθημα: “Πά¬ 
ρε θέση ΓΣΕΕ”, και “Πάρτε τώρα θέση για τα Λιπάσμα¬ 
τα”. Η δυναμικότητα και η αποφασιστικότητα των εργα¬ 
τών διαπέρασε σαν ηλεκτρισμός όλη αυτή τη θλιβερή πορεία 
που δεν είχε να επιδείξει ίχνος ζωντάνιας και πρωτοτυπί¬ 
ας. Αφού πέρασαν από αυτό το σημείο όλοι οι συγκεντρω¬ 
μένοι, το μπλοκ αποχώρησε. 

Η αίσθηση που προκάλεσε η παρουσία μας φάνηκε από 
το γεγονός ότι μετάδωσε πλάνα από το μπλοκ μας το τη¬ 
λεοπτικό κανάλι ΤΕΜΡΟ, παρά τη γραμμή της γενικής 


“απομόνωσης”. 

Η πολιτική του βιομηχανικού σαμποτάζ που οδηγεί στην 
οικονομική κρίση και στην εξαθλίωση του λαού δεν μπορεί 
παρά να προκαλέσει την αντίδραση των δημοκρατών συν¬ 
δικαλιστών. 

Η ΟΑΚΚΕ μαζί με τους απολυμένους των Λιπασμάτων 
και τον ΕΡΓΑΣ θα συνεχίσουν τον αγώνα τους για τη δη¬ 
μιουργία ενός πλατιού μετώπου σωτηρίας της βιομηχανίας 
για τη διεκδίκηση του δίκιου των απολυμένων, την προά¬ 
σπιση των συμφερόντων των εργαζομένων και την οικονο¬ 
μική ανάπτυξη. 


Η ΔΗΜ. ΤΗΣ 
ΜΑΚΕΔΟΝΙΑΣ 
ΣΤΟ ΚΑΤΩΦΛΙ 
ΤΗΣ 

ΒΑΡΒΑΡΟΤΗΤΑΣ 

συνέχεια από τη σελ. 3 


τών του ΙΚ2Κ στο Κόσσοβο συμμετείχαν και εκπρό¬ 
σωποι των Μουσουλμάνων της Βοσνίας. (Ελευθερο¬ 
τυπία :, 4 Μάη). 

Η Μακεδονία λοιπόν, που κινδυνεύει ακριβώς από 
κείνο που έπαθαν οι μουσουλμάνοι της Βοσνίας, κα¬ 
λείται τώρα να στραφεί εναντίον της Βοσνίας και ε¬ 
ναντίον των μουσουλμάνων γενικά μόνο και μόνο για 
να βρεθεί στο πλευρό των ορθόδοξων Σέρβων εθνοεκ- 
καθαριστών και να δικαιώσει τα χιτλερικά τους εγκλή¬ 
ματα. Στην ουσία αυτό έγινε αφού προχθές κιόλας 
εμφανίστηκαν στα χωριά του Κουμάνοβου Σέρβοι φα¬ 
σίστες που καμαρώνουν πως “πολέμησαν”, δηλαδή έ¬ 
καναν εθνοκάθαρση στη Βοσνία. Αυτοί καλούν Σέρ- 
βους και Μακεδόνες για κοινό αγώνα ενάντια στους 
Μουσουλμάνους, Αλβανούς και Βόσνιους. Για να υ¬ 
πάρξει το απαραίτητο συγκολλητικό κλίμα με τη Σερ¬ 
βία, ο υθί κατέλαβε λίγες μέρες μετά τα χτυπήματα 
των ορθοδοξοφασιστών Μακεδόνων το Κουμάνοβο, 
ανακηρύσσοντας το “απελευθερωμένη” περιοχή. Αυ¬ 
τό ήταν το θείο δώρο για την κλίκα Γκεοργκίεφκσι - 
Τραϊκόφκσι. Το Κουμάνοβο είναι στα σύνορα της Σερ¬ 
βίας. Αμέσως ο Γκεοργκίεφσκι ανακοίνωσε ότι υπάρ¬ 
χει συνεργασίας “σε επίπεδο ανταλλαγής πληροφοριών 
του στρατού των Σκοπιών με το γιουγκοσλαβικό στρα¬ 
τό” και ότι “η συνεργασία αυτή προχωρεί και στον 
τεχνικό και στον επιχειρησιακό τομέα” (Ελευθεροτυ¬ 
πία. 7/5/2001). Το “ορθόδοξο” τόξο έκλεισε χάρις στους 
προβοκάτορες του υ€Κ που καθοδηγεί επιδέξια η κλί¬ 
κα Φάτος Νάνο. Τώρα όλα έχουν ρεγουλαριστεί για 
τη ρώσικη διπλωματική μηχανή. 

Οι ορθοδοξοφασίστες ηγούνται του μακεδονικού σο¬ 
βινισμού. Οι κυβερνήτες είναι ρωσόδουλοι με δυτική 
φορεσιά όπως και ο Γ. Παπανδρέου. Η Δύση πιέζει 
τους Μακεδόνες για νέες υποχωρήσεις (μέσω του μοι¬ 
ραίου Σολάνα και του επίμονα υφεσιακού Ρόμπερτσον) 
και στέλνει μια ώρα αρχύτερα τη χώρα στη Μόσχα. Το 
φιλορώσικο κόμμα του Φάτος Νάνο διοικεί την Αλ¬ 
βανία και οργανώνει περίτεχνα τις αλβανικές προβο¬ 
κάτσιες. Η στρατιωτική συμμαχία με τη Σερβία είναι η 
μόνη αληθινή στρατιωτική συμμαχία για τη Δημ. της 
Μακεδονίας. 

Μέσα σε όλα αυτά η μακεδονική φιλοδυτική αντι¬ 
πολίτευση λίγα καταλαβαίνει και “κλειδωμένη” από 
τη Δύση στην ουρά των Τραϊκόφσκι - Γκεοργκίεφσκι 
σέρνεται πίσω από τη στρατηγική των “ορθόδοξων”. 
Η δήλωση του Τραϊκόφκσι στη Στοκχόλμη ότι η χώ¬ 
ρα του και η Ρωσία έχουν κοινούς εχθρούς τους τρο¬ 
μοκράτες στην Μακεδονία και στην Τσετσενία αφού 
έμεινε αναπάντητη σηματοδοτούσε το στρατόπεδο στο 
οποίο έμπαινε το μακεδονικό έθνος μετά από την αλ¬ 
βανική προβοκάτσια. Το στρατόπεδο της βαρβαρότητας 
και του φασισμού. Δεν είναι τυχαίο ότι με το νέο αέ¬ 
ρα που τους δίνει ο υΟΚ, οι Γκεοργκίεφσκι-Τραϊ- 
κόφσκι ζητάνε στρατιωτικό νόμο, δηλαδή πολιτική 
δικτατορία σε όλη τη χώρα. Προς το παρόν το σοσιαλ¬ 
δημοκρατικό κόμμα αντιδρά. Την επόμενη φορά θα το 
στριμώξουν άσχημα. Δεν θα αργήσουν οι εκκαθαρίσεις. 
Ήδη υποχρεώθηκε σε παραίτηση ο ως τα χθες αρχη¬ 
γός του Μακεδονικού στρατού. Φαίνεται ότι χρειάζε¬ 
ται άλλος άνθρωπος για να παραδώσει την άμυνα της 
χώρας στην “αδελφή” Σερβία. 

Σημείωση: Όταν λέμε "ορθόδοξος φασισμός" και 
"ορθοδοξοφασίστες" εννοούμε αυτούς που ντύνονται 
την ορθοδοξία για να ασκήσουν πολιτική δικτατορία, 
και σε καμία περίπτωση τους ορθόδοξους πιστούς. 

ΝΕΑ ΑΝΑΤΟΛΗ τρίτη 8 μαη 2001 


ΠΡΟΒΟΚΑΤΣΙΑ ΤΟ ΑΣΦΑΛΙΣΤΙΚΟ 


συνέχεια από τη σελ. 6 


νητικό κόμμα πριν αποσυρθούν. Ένα αδυ- 
νατισμένο ΠΑΣΟΚ μπορεί πιο εύκολα να 
“σωθεί” από έναν “αριστερό” και “ταξικό” 
Συνασπισμό και πιο εύκολα να περάσουν χά¬ 
ρη σε αυτόν κάπως πιο “λογικά” μέτρα για 
το ασφαλιστικό. Ουσιαστικά με αυτή την 
κατασκευασμένη κρίση περνάμε από την ε¬ 
ποχή της κυβέρνησης Σημίτη-ΠΑΣΟΚ στην 
εποχή της προετοιμασίας της κυβέρνησης 
Γ. Παπανδρέου-ΠΑΣΟΚ -ΣΥΝ. Ήδη ο με¬ 
σαίος της τριάδας, ο αιώνιος κεντριστής Λα- 
λιώτης ανέλαβε την καθοδήγηση της με¬ 
τάβασης. 

Το παραπέρα χτύπημα της βιομηχα¬ 
νίας μέσα από το ασφαλιστικό. 

Όμως ο στόχος της προβοκάτσιας δεν ή¬ 
ταν μόνο γενικός πολιτικός, ήταν και συ- 
γκεκριμμένος οικονομικός. Ήταν να χτυ¬ 
πηθεί η ήδη χτυπημένη βιομηχανία της χώ¬ 
ρας και βασικά ο πιο σύγχρονος τομέας της. 
Αυτός ο τομέας από τη φύση του φέρνει την 
Ελλάδα στο χώρο των ανεπτυγμένων χω¬ 
ρών του Βορρά και την απομακρύνει από 
τον χώρο των στρατοφασιστικών ανατολι¬ 
κών καπιταλισμών. 

Το δίλημμα που έβαλε η προπαγάνδα του 
καθεστώτος Σημίτη - ΣΥΝ - ΚΚΕ - Κα¬ 
ραμανλή αυτές τις μέρες ήταν ένα και ή¬ 
ταν πλαστό: Διάσωση των Ταμείων με μεί¬ 
ωση των συντάξεων ή διάσωση των Ταμεί¬ 
ων με μείωση των κερδών του κεφάλαιου, 
βασικά του βιομηχανικού; 

ΕΙ απάντηση που έδωσε σ’ αυτό το δίλημ¬ 
μα η πλευρά των δυτικόφιλων αστών της 
κυβέρνησης Σημίτη, η απάντηση Παπαντω- 
νίου ήταν η πρώτη και χρεωκόπησε πολιτι¬ 
κά γιατί χτυπάει ωμά το λαό, είναι άδικη 
και επιπλέον δεν απαντάει στις πραγματι¬ 
κές αιτίες του ελλείμματος. 

Η απάντηση που δίνει σ’ αυτό το δίλημμα 
το καθεστώς με επικεφαλής τους “φίλους 
των εργατών” το ψευτοΚΚΕ, τον ΣΥΝ, το 
“ταξικό” ή “παλιό” ΠΑΣΟΚ, και τους λα¬ 
ϊκιστές της Ν.Δ είναι η δεύτερη. Αυτή εί¬ 
ναι η απάντηση που ηγεμόνευσε στις δια¬ 
δηλώσεις, αυτή είναι η απάντηση που έδω¬ 
σε ο αληθινός Σημίτης, δηλαδή ο Λαλιώ- 
της, αυτή είναι η απάντηση όλης της πο¬ 
λιτικής αντίδρασης που διατυπώνεται με το 
σύνθημα “Να πληρώσει η ολιγαρχία”. 

Αυτή η απάντηση φαίνεται εξαιρετικά ε¬ 
παναστατική, όμως είναι ακόμα δεξιότερη 
από την προηγούμενη. Η αποκάλυψή της γί¬ 
νεται με το κεντρικό αίτημα της ΓΣΕΕ: “ 
να φορολογηθούν οι επιχειρήσεις έντασης 
κεφαλαίου”, δηλαδή οι πιο σύγχρονες και 
τεχνολογικά ανεπτυγμένες επιχειρήσεις 
που είναι κατά κανόνα εκείνες ακριβώς στις 
οποίες είναι πιο ψηλά τα μεροκάματα. 

Ο στόχος της “Αγίας Τριάδας” και όλης 
της τετρακομματικής συμμαχίας ήταν να 
περάσει πρώτα αυτό το δίλημμα και ύστε¬ 
ρα η δεύτερη απάντηση σ’ αυτό. Όμως το 
ίδιο το δίλημμα δεν υπάρχει. Το κύριο πρό¬ 
βλημα με το ασφαλιστικό, όπως και γενι¬ 
κότερα με την οικονομία της χώρας, δεν εί¬ 
ναι το ποιος θα πληρώσει το έλλειμμά της, 
αλλά το ποιος το προκαλεί. Και αυτός που 
το προκαλεί είναι βασικά το βιομηχανικό 
και αναπτυξιακό σαμποτάζ που το διεξά¬ 
γουν τις τελευταίες δεκαετίες, και πιο πο¬ 
λύ τα τελευταία χρόνια οι πολιτικές και κοι¬ 
νωνικές δυνάμεις που ρίχνουν τώρα το σύν¬ 
θημα: “Να πληρώσει η ολιγαρχία”. 

Πριν ενάμιση χρόνο έκλεισε χωρίς λόγο 
η μεγαλύτερη βαρειά βιομηχανία του Πει¬ 
ραιά, τα Λιπάσματα Δραπετσώνας με μα¬ 
κρόχρονη συνεργασία Λαλιώτη - ΣΥΝ - 
ΚΚΕ. Προχθές ακυρώθηκε από το Συμβ. Ε¬ 
πικράτειας η μεγαλύτερη μεταλλουργική ε¬ 


πένδυση στην Ελλάδα, η επένδυση της ΤΎΧ, 
σε συνενόηση με το αντιβιομηχανικό κίνη¬ 
μα του ΚΚΕ. Με τον ίδιο τρόπο οι ίδιες δυνά¬ 
μεις ετοιμάζουν να εμποδίσουν την επένδυ¬ 
ση των 250 δις (όσο δηλαδή το μισό αερο¬ 
δρόμιο των Σπάτων), της Πετρόλα στην Ε¬ 
λευσίνα και τελικά να την κλεΐσουν. Οι ί¬ 
διες δυνάμεις με οικολογικά προσχήματα ή 
και με ταξικά (εξαντλητικές απεργίες σε 
περιόδους ύφεσης, υπεράριθμες προσλήψεις 
κλπ) έχουν τσακίσει επιχειρήσεις - κλει¬ 
διά της ελληνικής βαρειάς βιομηχανίας 
(Πιρέλι, Πειραϊκή Πατραϊκή, Πετροχημικό) 
και τώρα οργιάζουν με τους ανθρώπους του 
Λαλιωτη, την Οτββηρβαοβ, στα Λιπάσματα 
Θεσσαλονίκης, στην ΑΓΕΤ Χαλκίδας και 
αλλού.. Ο νέος νόμος του Λαλιώτη που α¬ 
ντικαθιστά το 84/84 κλείνει όλες τις οχλού- 
σες βιομηχανίες στην Αττική, δηλαδή όλη 
τη βαρειά βιομηχανία, ενώ το Συμβ. Της Ε¬ 
πικράτειας, ειδικά το Ε' Τμήμα του που εί¬ 
ναι στα χέρια του ψευτοΚΚΕ, του ΣΥΝ και 
του Λαλιώτη, εμποδίζει όσο μπορεί όλα τα 
έργα υποδομής. Παντού προσπαθούν να 
κλείσουν ότι μπορούν Σ’ αυτό το καταστρο¬ 
φικό παιχνίδι από τότε που ήρθε στην ηγε¬ 
σία της ΝΑ, συμμετέχει ο νέος και καίριος 
υπερασπιστής της στρατηγικής του “ορθό¬ 
δοξου τόξου”, μόνιμος σύμμαχος του ψευ¬ 
τοΚΚΕ και εξ’ ίσου διπρόσωπος με τον Ση¬ 
μίτη, ο Καραμανλής. 

Το βιομηχανικό σαμποτάζ και η νέα 
ολιγαρχία. 

Η πολιτική κατεδάφισης που ακολουθεί 
το νέο αντιβιομηχανικό καθεστώς ισχύει μό¬ 
νο απέναντι στο πιο σύγχρονο κεφάλαιο, δη¬ 
λαδή εκείνο που μπορεί να αντέξει στο διε¬ 
θνή ανταγωνισμό σε όρους οικονομίας και 
που σαν τέτοιο βλέπει τον εαυτό του στη 
Δύση. Αντίθετα απέναντι στο κεφάλαιο που 
ζει από την αφαίμαξη και ληστεία του κρά¬ 
τους χάρη στην πολιτικής φύσης μονοπω¬ 
λιακή του ισχύ και που γι αυτό δεν μπορεί 
να σταθεί με καθαρούς οικονομικούς όρους 
στην παγκόσμια αγορά, δηλαδή απέναντι 
στο φιλοανατολικό κεφάλαιο, όχι μόνο δεν 
υπάρχει πολιτική κατεδάφισης, αλλά υπάρ¬ 
χει η πιο σκανδαλώδης και πιο ξεδιάντρο¬ 
πη εύνοια όλου του καθεστώτος. Είναι χα¬ 
ρακτηριστικό το συστηματικό απυρόβλητο 
στο οποίο βρίσκεται η υπερφυσική βδέλλα 
του ΟΤΕ, ο μόνος πραγματικός ολιγάρχης, 
ο Κόκκαλης από το ψευτοΚΚΕ και τον ΣΥΝ 
αλλά και από τον Καραμανλή (που πάγια 
αρνείται να τον κατονομάσει παρά τις πιέ¬ 
σεις που δέχεται μέσα από το κόμμα του). 
Το τι σημαίνει διείσδυση στις ανατολικές 
κρατικές οικονομίες μέσω Ρωσίας και ΚΟΒ, 
μας το περιγράφει η πορεία της ΙηΙπιοοπι 
σ’ αυτές τις χώρες. 

Το βιομηχανικό σαμποτάζ φέρνει το 
έλλειμμα στις συντάξεις 

Είναι λοιπόν η καταστροφή της μεγάλης 
σύγχρονης βιομηχανίας και η σταδιακή α¬ 
ντικατάστασή της από τις μονάδες της νέ¬ 
ας ολιγαρχίας εκείνος ο παράγοντας που 
βαραίνει αποφασιστικά τα δημόσια οικονο¬ 
μικά και ανάμεσα σε αυτά και το έλλειμα 
στις συντάξεις. 

Η παρακμή της βιομηχανίας έντασης κε¬ 
φαλαίου στην Ελλάδα σε συνδυασμό με την 
αντικατάστασή της - σύμφωνα με τα ομο- 
λογημένα σχέδια Σημίτη - από βιομηχανί¬ 
ες μικρού όγκου, οδηγούν μοιραία σε δρα¬ 
ματική πτώση του μέσου μεροκάματου. Α¬ 
πό την άλλη μεριά όσο συνεχίζεται η απο¬ 
βιομηχάνιση μόνο η πτώση του μεροκάμα¬ 
του μπορεί να διατηρεί το μέσο ποσοστό κέρ¬ 
δους στον μικρομεσαίο πια ιδιωτικό τομέα 
στα διεθνή επίπεδα οπότε και τη δυνατότη¬ 
τα του νέου καθεστώτος να διατηρεί οικο¬ 
νομικά τη χώρα μέσα στην Ευρώπη ενώ κά¬ 


νει ανατολική πολιτική. Για να επιταχύ¬ 
νουν αυτή την πτώση του μεροκάματου κά¬ 
τω και από τα αυθόρμητα επίπεδα στα ο¬ 
ποία το οδηγεί η αποβιομηχάνιση, οι σαμπο- 
τέρ εισάγουν μαζικά ξένη απλήρωτη εργα¬ 
τική δύναμη, την χώνουν μέσα σε όλους τους 
κλάδους, τσακίζουν εντελώς τα μεροκάμα¬ 
τα, διασπούν βαθειά την εργατική τάξη και 
αναπτύσσουν μέσα της ξενοφοβική συνεί¬ 
δηση. Αυτό το τελευταίο το πετυχαίνουν φω- 
νάζοντας: “Κάτω ο ρατσισμός”. 

Η δραματική πτώση λοιπόν του μέσου με¬ 
ροκάματου μειώνει τις εισφορές, ενώ ακόμα 
πιο πολύ τις μειώνει η μαύρη εργασία και η 
ολοένα αυξανόμενη ανεργία. Ειδικά το σα¬ 
μποτάζ στη μεγάλη βιομηχανία είναι κατα¬ 
στροφικό για τις εισφορές επειδή όπως εί¬ 
παμε εκεί υπάρχουν οι πιο μεγάλοι μισθοί. 

Η βαθειά λοιπόν αιτία της κρίσης των 
συντάξεων είναι ότι οι όλο και πιο χα¬ 
μηλοί σημερινοί μισθοί, η μαύρη εργα¬ 
σία και η ανεργία δεν μπορούν να θρέ¬ 
ψουν τους σημερινούς συνταξιούχους 
που μισθολογικά έχουν περισσότερους 
δεσμούς με την προηγούμενη εποχή. Αυ¬ 
τά δεν έχουν καμιά σχέση με τη σχέση του 
αριθμού εργαζομένων- συνταξιούχων που 
είναι το πρόβλημα για τους καπιταλιστές 
του Βορρά. Εδώ στην Ελλάδα, το πρόβλημα 
είναι πρόβλημα βιομηχανικής και γενικά 
παραγωγικής υπανάπτυξης. 

Το σύνθημα λοιπόν “να πληρώσουν οι ε¬ 
πιχειρήσεις έντασης κεφαλαίου ” είναι στην 
κατεύθυνση του δυναμώματος της αποβιο¬ 
μηχάνισης, δηλαδή της αποτροπής του πιο 
σύγχρονου και ανεπτυγμένου κεφάλαιου, 
ντόπιου και ξένου να επενδύσει, έτσι ώστε 
να θριαμβεύσουν οι μεγάλες βδέλλες, τα πα¬ 
ράσιτα, οι μικροαπατεώνες του δημόσιου, οι 
διεφθαρμένες κομματικές κρατικές γρα¬ 
φειοκρατίες, οι σύγχρονοι δουλοκτήτες της 
πόλης και του χωριού και γενικά ότι πιο 
καθυστερημένο και εκμεταλλευτικό υπάρ¬ 
χει στην ελληνική κοινωνία. 

Δεν είναι η πρώτη φορά στην ιστορία που 
ο αγοραίος αντικαπιταλισμός χρησιμοποιεί¬ 
ται από την πιο ακραία πολιτική αντίδρα- 
ση.Ο γερμανικός εθνικοσοσιαλισμός αξιο- 
ποίησε και πρόβαλε τα αντικαπιταλιστικά 
συνθήματα των μικροαστικών μαζών για να 
συντρίψει ή να υποτάξει στα σχέδιά του κάθε 
τμήμα του κεφάλαιου που δεν υποτασσόταν 
στον ολιγάριθμο αλλά πανίσχυρο πυρήνα μο- 
νοπωλιστών και στις πολεμικές τους προε¬ 
τοιμασίες για την παγκόσμια ηγεμονία. Το 
πιο βασικό χαρακτηριστικό του μικροαστι¬ 
κού αντικαπιταλισμού είναι ότι ταυτίζει τα 
μέσα παραγωγής με την καπιταλιστική 
τους χρήση και θέλει να τα συντρίψει για 
να συντρίψει το κεφάλαιο. Στη χώρα μας ο 
αντικαπιταλισμός των υπέρμαχων της στρα¬ 
τηγικής του “ορθόδοξου τόξου” υπηρετεί τα 
συμφέροντα μιας χούφτας νέων ολιγαρχών, 
μονοπωλιακών προμηθευτών του δημοσίου. 
Αυτοί με τη σειρά τους είναι κομπραδόροι 
που υπηρετούν τα συμφέροντα του υπερσυ- 
γκεντρωμένου νέου ρώσικου στρατο-βιομη- 
χανικού φασιστικού κεφάλαιου το οποίο α¬ 
ποτελεί ταυτόχρονα και τον μεγαλύτερο ι¬ 
διοκτήτη γιαοπροσόδου από ενεργειακές πη¬ 
γές στον πλανήτη. 

Γίνεται από τα παραπάνω φανερό ότι το 
συνειδητό ελληνικό προλεταριάτο πρέπει να 
απαντήσει στο πρόβλημα που βάζουν τα ελ¬ 
λείμματα των Ταμείων, με το δικό του τρό¬ 
πο. Δηλαδή πρώτον με την υπεράσπιση της 
ανάπτυξης ενάντια στο βιομηχανικό σα¬ 
μποτάζ και δεύτερον με την πάλη ενάντια 
στο σπάσιμο του κατακτημένου μεροκάμα¬ 
του σε όλους τους κλάδους (από την ντόπια 
ή μεταναστευτική εργασία δεν έχει σημα¬ 
σία) και ενάντια στη συνακόλουθη διάσπα¬ 
ση, διαφθορά και διάλυση όλων των συνδι¬ 
κάτων. Ιδιαίτερα πρέπει να δοθεί η πάλη 


ενάντια στην πολιτική των 4 κομμάτων να 
προμηθεύουν με όλο και πιο φτηνή εργατι¬ 
κή δύναμη τους εργολάβους και τα αδυσώ¬ 
πητα αμέτρητα μικροαφεντικά στην ύπαι¬ 
θρο και την πόλη. Είναι γεγονός ότι το μι¬ 
κρό μέσο μεροκάματο στα μικρομάγαζα κα¬ 
τεβάζει τελικά προς χαρά και των βιομηχά- 
νων και το μέσο βιομηχανικό μεροκάματο. 
Όσοι βιομήχανοι δεν κλείνουν από το οικο¬ 
λογικό και “ταξικό” σαμποτάζ, παίρνουν έ¬ 
τσι σαν αντάλλαγμα για την επενδυτική 
τους καχεξία τα όλο και πιο φτηνά μεροκά¬ 
ματα και έτσι εξαγοράζονται από τη νέα 
κρατικο-κομματική ψευτοαριστερή νομεν- 
κλατούρα. 

Το ζήτημα των συντάξεων είναι σε τε¬ 
λευταία μόνο μια πλευρά της μείωσης του 
εργατικού μισθού που έχει πέσει την τε¬ 
λευταία δεκαετία όσο σε καμιά άλλη χώρα 
της Ευρ. Ένωσης. Κι όμως ενάντια σ’ αυτή 
την πραγματική πτώση ποτέ δεν πάλαιψαν 
σε κανένα κλάδο όλοι αυτοί οι εργατοπα¬ 
τέρες που πρωταγωνίστησαν στην “εξέγερ¬ 
ση” των συντάξεων. 

Όσα και να πάρουν από το βιομηχανικό κε¬ 
φάλαιο οι σαμποταριστές και οι βδέλλες δεν 
θα τους φτάσουν για να θρέψουν τους συντα¬ 
ξιούχους. Αργά ή γρήγορα λοιπόν θα ρίξουν 
τις συντάξεις. Όμως τώρα θέλουν την εξου¬ 
σία. Προς το παρόν λοιπόν θα διογκώσουν το 
έλλειμμα, και το πολύ θα χτυπήσουν τις συ¬ 
ντάξεις των πιο ψηλά αμειβόμενων εργαζο¬ 
μένων. Άλλωστε όσο οι μισθοί θα πέφτουν, 
αυτόματα θα πέφτουν και οι συντάξεις ακό¬ 
μα και αν το ποσοστό της σύνταξης σε σχέ¬ 
ση με τον μισθό παραμένει στο 80%. 

Να υποστηρίξουμε τον αγώνα των α¬ 
πολυμένων των Λιπασμάτων. 

Αν θέλει κανείς να διαπιστώσει πόσο α¬ 
ντίθετα είναι τα λόγια με τις πράξεις του 
νέου καθεστώτος δεν έχει παρά να ρωτήσει 
τους περίπου 400 απολυμένους του εργοστά¬ 
σιου των Λιπασμάτων. Αυτοί, ενώ έχουν α¬ 
πολυθεί εδώ και ενάμιση χρόνο, παραμέρι¬ 
σαν την πουλημένη καθεστωτική ηγεσία 
τους και συνεχίζουν να αγωνίζονται με ένα 
αίτημα: να τους βρει δουλειά η κυβέρνηση, 
ανάλογη με αυτή που τους στέρησε κλείνο¬ 
ντας χωρίς κανένα λόγο, παράνομα και ξαφ¬ 
νικά το εργοστάσιο στο οποίο δούλευαν ύ¬ 
στερα από απαίτηση του Λαλιώτη. Αυτό το 
ολότελα δίκαιο αίτημα τους το χτυπάει το 
Εργατικό Κέντρο Πειραιά με ομόφωνες τις 
συνδικαλιστικές ηγεσίες του ΠΑΣΟΚ, του 
ψευτοΚΚΕ, του ΣΥΝ και της ΝΑ., και υπο¬ 
νομεύει διαρκώς τον αγώνα τους. Αυτοί που 
στηρίζουν τη δύναμη τους στην κρατική και 
μισοκρατική υπαλληλία και που φωνάζουν 
υπέρ της υπαλληλοποίησης των πάντων έ¬ 
χουν συμφωνήσει να πνίξουν μέσα στη σιω¬ 
πή τον συγκλονιστικό και παρατεταμένο α¬ 
γώνα των Λιπασματιωτών για ένα λόγο: 
Αν οι Λιπασματιώτες αποκατασταθούν α¬ 
πό το κράτος επειδή αυτό έκλεισε το εργο¬ 
στάσιό τους, το ίδιο θα διεκδικήσουν οι ερ¬ 
γαζόμενοι της Πετρόλα και της ΤνΧ, και 
οι εργαζόμενοι άλλων βιομηχανιών που σκο¬ 
πεύουν να τις κλεΐσουν με ανάλογο τρόπο. 

Η αποκατάσταση των απολυμένων των 
Λιπασμάτων πρέπει να είναι αίτημα όλων 
των εργατών, ιδιαίτερα των βιομηχανικών, 
και όλων των φίλων της ανάπτυξης. 

Πρωτομαγιά σήμερα για τους εργαζόμε¬ 
νους σημαίνει πάλη για την πρόοδο ενά¬ 
ντια στην παραγωγική αποσάθρωση και πά¬ 
λη ενάντια στον ιδεολογικό μεσαίωνα που 
την ακολουθεί και που την προετοιμάζει ταυ¬ 
τόχρονα. 

Αν αυτή η πάλη δεν δοθεί, σε ένα όχι μα¬ 
κρινό μέλλον η χώρα μας θα ακολουθήσει 
την πορεία των ανατολικών φαιοκόκκινων 
καθεστώτων που είναι η εξαθλίωση του λα¬ 
ού ,η διαφθορά και ο φασισμός. Ένα τέτοιο 
μέλλον δεν αξίζει στο λαό μας. 

συνέχεια από τη σελ. 9 

και πάνω σε μια πολιτική γραμμή που δεν 
αφοράει μόνο τα δικά τους ιδιαίτερα κοι¬ 
νωνικά και εθνικά συμφέροντα, αλλά τα ευ¬ 
ρύτερα δημοκρατικά συμφέροντα του λαού 
της Ελλάδας και των λαών όλων των βαλ¬ 
κανικών χωρών. Όποτε επιτεύχθηκε αυτό, 
η ενότητα μας δέχτηκε την πιο λυσσαλέα 
επίθεση από το ψευτοαριστερό καθεστώς. 

Από τότε οι δύο εθνικές μειονότητες, ι¬ 
διαίτερα το Ουράνιο Τόξο, αναζητούν ευρύ¬ 
τερες συμμαχίες με ισχυρότερους συμμάχους 
απ’ όσο η ΟΑΚΚΕ. Στο βάθος επιζητούν ε¬ 
ναγώνιος μια αναγνώριση από την αστική 
τάξη. Το πρόβλημα είναι ότι η αστική τάξη 
πάει από το κακό στο χειρότερο, και οι α¬ 
στοί δημοκράτες όλο και περισσότερο κα¬ 
ταβροχθίζονται από τους σοσιαλφασίστες και 
το νέο μεσαίωνα. Κανένας Μεσαίας δεν θα 
βγει ειρηνικά και μάλιστα μέσα από την 
αστική τάξη, αλλά και κανένας, ανεξαρτή¬ 
τως τάξης, δεν θα αποφύγει τη δοκιμασία 
να βρεθεί στη θέση της μικρής και βαλλό¬ 
μενης μειοψηφίας, μόνο και μόνο επειδή θα 
αναγνωρίσει τους εθνικά Μακεδόνες σαν 
τέτοιους. Η νίκη για το Ουράνιο Τόξο και 
τους έλληνες διεθνιστές θα έρθει μόνο ό¬ 
ταν πειστεί ο λαός μέσα από την ίδια του 
την πείρα τι σημαίνει ελληνικός σοβινισμός. 

Για τους πολιτικούς εκπροσώπους των ε¬ 
θνικών μειονοτήτων υπάρχουν δύο δρόμοι: 
ή να ενσωματωθούν μέσα στο καθεστώς πη¬ 
γαίνοντας με όσους τους δίνουν κάτι παρα¬ 
πάνω για να τους πάρουν περισσότερα, είτε 
να αντισταθούν σ’ αυτό σε όλα τα ζητήμα¬ 
τα και να παλέψουν μαζί με τους έλληνες 
δημοκράτες για να φτιάξουν νέες πολιτι¬ 
κές συνειδήσεις και νέους πολιτικούς συ¬ 
σχετισμούς, δηλαδή ένα νέο δημοκρατικό 
καθεστώς που μέσα του να βρει λύση και 
το εθνομειονοτικό ζήτημα. 

Μέχρι τώρα οι δύο εθνικές μειονότητες 
αιωρούνται ταλαντευόμενες ανάμεσα σ’ αυ¬ 
τές τις δύο γραμμές. Πιστεύουμε ότι τελειώ¬ 
νει η εποχή κάθε αιώρησης. Το καθεστώς 
κινείται δραστήρια, διεισδύει παντού, επι¬ 
τίθεται σε όλα τα μέτωπα. Όλοι θα υποχρε¬ 
ωθούν να καθαρίσουν τη θέση τους απένα¬ 
ντι του. Η κοινή τους διακήρυξη με την Α- 
ΕΚΑ είναι μέρος της διαδικασίας αυτού του 
ξεκαθαρίσματος και για τις δύο εθνικές 
μειονότητες, ιδιαίτερα για το Ουράνιο Τό¬ 
ξο. Αυτό βρίσκεται κύρια στο στόχαστρο γιατί 
αυτό και έχει πιο έντονη αντι-σοσιαλφασι- 
στική πολιτική δράση, αλλά είναι και το 
αντικειμενικά πιο επιρρεπές στην περιδί¬ 
νηση του μέσα στη μαύρη τρύπα του “ορθό¬ 
δοξου τόξου” που έλκει με ακατανίκητη δύ¬ 
ναμη κάθε ορθόδοξο και κάθε σλάβικο έ¬ 
θνος, εθνότητα και εθνική μειονότητα μέσα 
στα Βαλκάνια. 


Οι ρωσόδουλοι αφού πρώτα φούσκωσαν το 
χρηματιστήριο σκορπώντας τρελές ελπίδες 
στους μικροαστούς για να κερδίσουν τις ε¬ 
κλογές, μετά το άφησαν να κατρακυλήσει 
στην φυσική του κατάσταση παρασύροντας 
στην πτώση του χιλιάδες μικροεπενδυτές 
που έχασαν τα χρήματά τους επενδύοντας 
σε ένα “μαγαζί” που στηρίζονταν σε πήλι¬ 
να πόδια. Δεν μπορούσαν να δουν ότι αυτό 
το έκτρωμα δεν στηρίζονταν σε υγιείς βά¬ 
σεις, εφόσον η βιομηχανία, και ιδιαίτερα η 
βαριά, σιγά-σιγά εξαφανίζονταν από το έ¬ 
δαφος αυτής της χώρας. Οι ρωσόδουλοι χω¬ 
ρίς εννοείται καμιά αυτοκριτική για τη στά¬ 
ση τους όλη την περίοδο που το χρηματι¬ 
στήριο ανέβαινε αφηνιασμένα και αντίστρο¬ 
φος ανάλογα με την πραγματική κατάστα¬ 
ση της βιομηχανίας και της οικονομίας γε¬ 
νικότερα, χρησιμοποιούν τώρα την αγανά¬ 
κτηση των μικροεπενδυτών για να εξουδε¬ 
τερώσουν μια σειρά από αστούς που δεν εί¬ 
ναι “δικοί τους” με την προφυλάκιση μερι¬ 
κών από αυτούς. Χρησιμοποιούν το σύνθη¬ 
μα της δήθεν κάθαρσης της χρηματιστη¬ 
ριακής αγοράς. Επικεφαλής της “νέας αυ¬ 
τής κάθαρσης” η εισαγγελέας κ. Μπουρ- 
μπούλια. 

Ήδη στις φυλακές Κορυδαλλού βρίσκο¬ 
νται προφυλακιστέοι: ο Σταύρος Παπασταύ- 
ρου, διευθύνων σύμβουλος της εταιρείας 
“Θεσσαλική”, ο επιχειρηματίας Βασίλης 
Ζούλοβιτς μέτοχος των Μακεδονικών 
Κλωστηρίων καθώς και ο συνέταιρός του 
στα Μακεδονικά Κλωστήρια και μεγαλο- 
μέτοχος της Ελμεκ Σπορ Σάμυ Φάις. Οι προ¬ 
φυλακίσεις “δεν αποκλείεται μάλιστα να 


πυκνώσουν κατά το αμέσως προσεχές διά¬ 
στημα , καθώς η υπόθεση με τις μετοχές - 
φούσκες και την “κάθαρση” α λα ελληνικά 
εισέρχεται στην πλέον ουσιαστική της φά¬ 
ση , μετά τις πολύμηνες έρευνες που πραγ¬ 
ματοποιούν στα άδυτα του χρηματιστηρια¬ 
κού κυκλώματος 23 εξειδικευμένοι ελε¬ 
γκτές οι οποίοι και υποστηρίζουν το ανα- 
κριτικό έργο. Όλες οι πληροφορίες συγκλί¬ 
νουν στο ότι μπαίνουμε σε μια θερμή περί¬ 
οδο καθώς τα στοιχεία που έχουν συ¬ 
γκεντρωθεί ξεκαθαρίζουν ρόλους, καταστά¬ 
σεις αλλά και υπαίτιους για μερικά από ό¬ 
σα συνέβησαν κατά την περίοδο της ισχυ¬ 
ρής χρηματιστηριακής έκρηξης του 1999 αλ¬ 
λά και της εκτεταμένης “αρπαγής” που α¬ 
κολούθησε σε βάρος των εκατοντάδων χι¬ 
λιάδων επενδυτών.Στην ατζέντα της κ. 
Μπουρμπούλια. σειρά φαίνεται να παίρνουν 
οι υποθέσεις των εταιρειών Ιηίβτεαί και Ερ- 
γάς του γνωστού επιχειρηματία και ποδο¬ 
σφαιρικού παράγοντα Γιώργου Μπατατού- 
δη (σσ: είναι ο πρόεδρος του ΠΑΟΚ που οι 
οπαδοί του τα έβαλαν ανοιχτά με τονΚόκκα- 
λη με ανακοινώσεις και διαδηλώσεις). Χθε¬ 
σινοβραδινές πληροφορίες ανέφεραν ότι το 
ελεγκτικό έργο των ορκωτών λογιστών για 
τις εν λόγω υποθέσεις περατούται. ενώ σε 
σημαντικό βαθμό έχει προχωρήσει η έρευνα 
για τις εταιρείες Χαλυβδόφυλλα και Σιγά- 
λας. ..Κι ενώ αυτά συμβαίνουν επί δικαστι¬ 
κού πεδίου, στο πλαίσιο μιας αργοπορημέ- 
νης. κατά την άποψη αρκετών, χρηματιστη¬ 
ριακής “κάθαρσης”, δεν είναι λίγοι οι ε¬ 
πενδυτές εκείνοι που μπορεί να... κάηκαν στο 
χυλό με τις φούσκες αλλά δεν δείχνουν κα¬ 


θόλου την πρόθεση να καταθέσουν τα όπλα 
και να αποδεχθούν τη μοίρα τους. Κατα¬ 
γράφεται έτσι μια κινητικότητα από την 
πλευρά επενδυτών που θεωρούν ότι έπεσαν 
θύματα απάτης από επιχειρηματίες, με στόχο 
να διεκδικήσουν δια της δικαστικής οδού 
αποζημιώσεις ” (Ελευθεροτυπία, 26-3).Όλα 
τα πυρά λοιπόν στους αστούς ιδιαίτερα τους 
βιομηχάνους που δεν είναι του καθεστώτος, 
χρησιμοποιώντας κάθε δυνατότητα. 

Αλλά θα υπάρξει και συνέχεια: “Σύντομα 
και άλλα ηχηρά ονόματα επιχειρηματιών με 
μεγάλη οικονομική επιφάνεια, εκπρόσωποι 
χρηματιστηριακών εταιρειών, ακόμη και 
στελέχη δημοσίων οργανισμών, αναμένεται 
να περάσουν τη πόρτα του γραφείου της 19ης 
τακτικής ανακρίτριας Κωνσταντίνας 
Μπουρμπούλια (κάποιοι από αυτούς ίσως 
και της φυλακής), κατηγορούμενοι για ύ¬ 
ποπτα παιγνίδια με μετοχές φούσκες στη 
Σοφοκλέους και εξαπάτηση του επενδυτι¬ 
κού κοινού.. .Είναι πολύ πιθανό η έρευνα της 
κ. Μπουρμπούλια να επεκταθεί και στις 39 
εταιρείες που εισήχθησαν το 1999 στο Χρη¬ 
ματιστήριο” (Ελευθεροτυπία, 5-4). 

Αυτή είναι η θλιβερή εικόνα της οικονο¬ 
μίας της χώρας μας, εντός και εκτός των 
συνόρων της, που κατάφερε μετά από τόσα 
χρόνια σαμποτάζ των εργοστασίων, των με¬ 
γάλων έργων και γενικότερα κάθε παρα¬ 
γωγικής δύναμης να δημιουργήσει το ρω- 
σόδουλο καθεστώς. 

Φτώχεια όχι μόνο για το λαό αλλά και 
καταστροφή για το μέρος της αστικής τά¬ 
ξης που δεν είναι πολιτικά μαζί του. 


Η ΕΤΑ ΚΑΙ Ο ΛΙΖΑΡΑΖΟΥ 

Η φαιοκόκκινη οργάνωση ΕΤΑ, που επιδιώκει ανοιχτά την εθνοκάθαρση και το διαμελισμό Ισπανίας και Γαλλίας, έχει τελευταία βάλει 
στο στόχαστρο το γάλλο ποδοσφαιριστή Μπιζέντε Λιζαραζού. 

Η ΕΤΑ υποχρεώνει τους Βάσκους που κατοικούν στην Γαλλία, στη βάσκικη περιοχή να πληρώνουν “επαναστατικό φόρο”, επιβάλλοντας 
μ’ αυτό τον τρόπο τη χιτλερική της εξουσία. Ο Μπ. Λιζαραζού είναι εθνικά Βάσκος και γι’ αυτό έλαβε μια επιστολή απ’ την ΕΤΑ, το 
Φλεβάρη, που τον καλούσε να αποδείξει την προσήλωσή του σε μια ανεξάρτητη Χώρα των Βάσκων. Συγκεκριμένα, η επιστολή ενός 
συνδέσμου της χιτλερικής συμμορίας που φέρει την επωνυμία “Ζουτάμπ” κατηγορούσε τον ποδοσφαιριστή ότι “τραγουδά τη Μασσαλιώ¬ 
τιδα με ανοιχτά πνευμόνια (...) παρόλο που η Γαλλία καταπιέζει τη Χώρα των Βάσκων” και του ζητούσε “να κάνει μια χειρονομία 
βοήθειας της Χώρας των Βάσκων”. Η επιστολή - τελεσίγραφο κατέληγε στην παρακάτω απειλή: “Ημη απάντηση στο αίτημά μας θα 
συνεπάγεται ενέργειες εναντίον σου κι εναντίον των δικών σου ” (Μοντ, 31-3). Ο παίκτης της εθνικής Γαλλίας δεν πτοήθηκε από τις 
απειλές κατά της ζωής του, απέρριψε το τελεσίγραφο και δημοσιοποίησε το περιεχόμενο της επιστολής. Τώρα, προστατεύεται από 
προσωπική φρουρά. 

Το σθένος του Μπ. Λιζαραζού έκανε παγκοσμίως γνωστό άλλο ένα έγκλημα των βάσκων σοσιαλφασιστών. Την παραβίαση, δηλαδή, 
κάθε κανόνα διεθνούς δικαίου και την επιβολή μιας ναζιστικής εξουσίας στο όνομα μιας εθνικής μειονότητας σε έδαφος έξω από τα 
εθνικά της όρια. Το θράσος του σοσιαλφασισμού ξεπερνάει κάθε όριο. 


ΣΧΕΤΙΚΑ ΜΕ ΤΗΝ ΑΚΑΝΟΝΙΣΤΗ ΕΚΔΟΣΗ ΤΗΣ ΕΦΗΜΕΡΙΔΑΣ 


συνέχεια από τη σελ. 16 

έντασης καθήκοντα βγαίνουν από τη Ζώνη και από τα εργοστάσια που κλείνουν το 
ένα μετά το άλλο οι σαμποταριστές. 

Δεν είμαστε από αυτούς που θα άφηναν την οργάνωση να καταβροχθιστεί από 
πρακτικά, ιδιαίτερα συνδικαλιστικά καθήκοντα σε βάρος της πολιιτκής 
προπαγανδιστικής δουλειάς. Όμως οι εχθροί μας πέρασαν σε μια φάση, όπου κάνουν 
όλο και πιο πολλή ζημιά. Κάποτε κάναν λίγα, φαίνονταν λίγο κι εμείς τους 
ακολουθούσαμε αναλύοντας και αποκαλύπτοντας. Τώρα κάνουν πολλά, φαίνονται 
πολύ, και τους ακολουθούμε απαντώντας σ’ ένα βαθμό πιο πολύ πρακτικά. Έτσι η 
εφημερίδα βγαίνει στα σχετικά κενά της έντασης και τα άρθρα της συσσωρεύονται 
και γράφονται σε περισσότερο χρόνο. Έτσι τελικά βγαίνει πιο καθυστερημένα μια 
πολυσέλιδη εφημερίδα με λιγότερα αναλυτικά, θεωρητικά και πολιτικά άρθρα, και 
πιο πολλά συγκεκριμένης πολεμικής σε μέτωπα πάλης. 

Υποθέτουμε ότι έτσι θα είναι για κάποιο διάστημα. Η αλλαγή προς το καλύτερο θα 
γίνει όταν η αυξανόμενη πείρα μας σ’ αυτά τα νέα πρακτικά καθήκοντα και η 
σχετική τους “ρέγουλα” θα επιτρέψει σε περισσότερους συντρόφους να τα 


μοιραστούν και θα απελευθερώσει περισσότερους συντρόφους να ασχοληθούν για 
περισσότερο χρόνο με το γράψιμο της εφημερίδας. 

Αυτό δε σημαίνει ότι έχουμε επαναπαυθεί στη σημερινή κατάσταση. Ακόμα και μέσα 
σε αυτές τις συνθήκες προσπαθούμε για το καλύτερο και συγκεκριμένα για ένα 
πράγμα: να μην αφήσουμε τους αναγνώστες μας χωρίς απάντηση στα μεγάλα 
φλέγοντα πολιτικά ζητήματα και εξελίξεις. Έστω και λίγο πιο ακανόνιστα και πιο 
καθυστερημένα, η Νέα Ανατολή είναι μια ζωντανή εφημερίδα. 

Άλλωστε απ’ όσα είπαμε προηγούμενα ίσως έχει γίνει αντιληπτό ότι η εφημερίδα 
πάσχει λόγω των πολλών καθηκόντων που δημιουργούνται από την ανάπτυξη της 
κομματικής δουλειάς και την επιβεβαίωση της πολιτικής γραμμής της ΟΑΚΚΕ. Γι’ 
αυτό στο βάθος και η Νέα Ανατολή βρίσκεται σε μια μεταβατική φάση προς ένα 
ανώτερο επίπεδο. 

Εκ των προτέρων σας ζητάμε συγνώμμη για κάθε νέο πρόβλημα στην έκδοση, και 
σας ευχαριστούμε για την επιμονή σας να περιμένετε και να αναζητάτε τη Νέα 
Ανατολή. 






Σελίδα 14 


ΝΕΑ ΑΝΑΤΟΛΗ 


ΤΡΙΤΗ 8 ΜΑΗ 2001 


Η ΕΠΙΣΚΕΨΗ ΠΑΠΑ: 


ΚΑΤΑΣΤΡΟΦΙΚΗ ΣΥΓΝΩΜΗ 


Ο ι επιπτώσεις της επίσκεψης του Πάπα Ιωάννη Παύλου 
του Β' πάνω στις συνειδήσεις του λαού στην Ελλάδα 
μπορούν να εκτιμηθούν βραχυπρόθεσμα σαν θετικές. Η εικόνα 
του σεβαστού, πονεμένου και σεμνού θρησκευτικού ηγέτη που 
αψηφά το θάνατο και την κούραση έγινε συμπαθής από το λαό. 


Η συγνώμη που ζήτησε από τους 
“ορθόδοξους” τον έκανε ακόμα συ¬ 
μπαθέστερο μιας και ήρθε σε χτυ¬ 
πητή αντίθεση με το αλαζονικό, ε¬ 
πιθετικό και απαιτητικό ύφος του 
Χριστόδουλου και των υπόλοιπων 
παπάδων. Με αυτή την έννοια οι 
ορθοδοξοφασίστες και ο μεσαίω- 
νας του 666 δοκίμασαν μια τακτι¬ 
κή ιδεολογική ήττα. 

Όμως έχουμε την άποψη ότι α¬ 
πό στρατηγική άποψη ο ωφελη¬ 
μένος από το ταξίδι είναι ο ορθο- 
δοξοφασισμός. Και τούτο γιατί εί¬ 
ναι αυτός που έχει την θρησκευ¬ 
τική εξουσία στην Ελλάδα, δηλα¬ 
δή εκείνος που θα παραμείνει να 
δουλεύει μεθοδικά τις συνειδήσεις, 
όταν ο Πάπας δεν θα είναι πια ε¬ 
δώ ή όταν εν πάσει περιπτώσει ο 
συγκεκριμένος Ιωάννης Παύλος ο 
Β' θα είναι νεκρός. 

Το μεγάλο αρνητικό σ’ αυτή την 
επίσκεψη είναι ακριβώς εκείνο 
που έδωσε την τακτική νίκη στον 
Πάπα, δηλαδή εκείνο που πλησί¬ 
ασε τους ορθόδοξους πιστούς με 
τον καθολικισμό και χτύπησε την 
αντιδυτική και αντιπαπική υστερί¬ 
α της καθεστωτικής εκκλησίας, η 
περίφημη συγνώμη του. 

Για τον συγκεκριμένο Πάπα μια 
τέτοια συγνώμη δεν είναι καθό¬ 
λου ασυνήθιστη. Στην προσπάθεια 
του να γεφυρώσει αντιθέσεις και 
να ανοίξει δρόμους για τον σύγ¬ 
χρονο καθολικισμό μέσα σε ευρύ¬ 
τερες μάζες έχει ζητήσει ως τώ¬ 
ρα 94 συγνώμες για διάφορες αδι¬ 
κίες ή ιστορικά λάθη που έχουν 
διαπραχθεί σε άλλες εποχές στο 
όνομα του καθολικισμού. Τέτοιες 
τρανταχτές περιπτώσεις είναι η 
συγνώμη του για τη στάση της ρω¬ 
μαιοκαθολικής εκκλησίας απένα¬ 
ντι στον χιτλερικό αντισημιτισμό 
καθώς και η αυτοκριτική για τη 
δίωξη του Γαλιλαίου. Σε γενικές 
γραμμές αυτές οι συγνώμες είναι 
σε προοδευτική κατεύθυνση δηλα¬ 
δή κάνουν πιο δημοκρατική την 
καθολική εκκλησία και στον ιδε¬ 
ολογικό και στον πολιτικό προσα¬ 
νατολισμό της. 

Αυτή η γενική κίνηση του συ¬ 
γκεκριμένου Πάπα είναι δεμένη 
με την πλευρά με την οποία συ¬ 
μπαρατάχθηκε στην επαναστατι¬ 
κή σύγκρουση του πολωνικού λα¬ 
ού με το ρώσικο σοσιαλιμπερια- 
λισμό στη δεκαετία του ’80.0 Ιω¬ 
άννης Παύλος ο Β', που το κοσμι¬ 
κό του όνομα είναι Βοϋτύλα, βρέ¬ 
θηκε από την πρώτη στιγμή της 
εξέγερσης της στο πλευρό της πο¬ 
λωνικής Αλληλεγγύης και σε ση¬ 
μαντικό βαθμό επηρέασε τα κα¬ 
θολικά στελέχη του επιτελείου της 
που το πιο σημαντικό απ’ όλα ή¬ 
ταν ο κατοπινός πρωθυπουργός 
Γκέρεμεκ. Επίσης σε γενικές 
γραμμές υπήρξε πιο ριζοσπάστης 
από την επίσημη ηγεσία της πο¬ 
λωνικής καθολικής εκκλησίας. 


Δεν είναι καθόλου τυχαίο ότι εί¬ 
ναι σήμερα σε μετωπική σύγκρου¬ 
ση με τους κινέζους σοσιαλφασί- 
στες ενώ δεν χαρίζεται και πολύ 
στους ρώσους ομολόγους τους κα¬ 
θώς και στη ρώσικη εκκλησία. 

Αν μπορούμε να κατατάξουμε 
πολιτικά τον Ιωάννη Πάυλο τον 
Β' θα λέγαμε ότι κινείται στο χώ¬ 
ρο της ευρωπαϊκής χριστιανοδη- 
μοκρατίας, είναι δηλαδή ένας εκ¬ 
φραστής και “μεταφραστής” στο 
θρησκευτικό επίπεδο μιας κεντρώ¬ 
ας γραμμής της δημοκρατικής ευ¬ 
ρωπαϊκής αστικής τάξης. Λέμε κε¬ 
ντρώας γιατί οι προοδευτικές 
πλευρές της δράσης και των ιδε¬ 
ών του Βοϋτύλα, δεν ξεπερνάνε πο¬ 
τέ τα όρια του γενικού κοινωνι¬ 
κού και ιδεολογικού συντηρητι¬ 
σμού του καθολικισμού. Μπορού¬ 
με μάλιστα να πούμε ότι σε αντι¬ 
παράθεση με τις αντιφασιστικές 
θέσεις που προώθησε μέσα στην 
καθολική εκκλησία στο πολιτικό 
επίπεδο και ίσως σε αντάλλαγμα 
γι αυτές (αφού ακόμα και τώρα ξε¬ 
σηκώνονται διαμαρτυρίες για τις 
συγνώμες του από τους καθο¬ 
λικούς επισκόπους) διατήρησε πά¬ 
ντα τις πιο συντηρητικές θέσεις 
μέσα στην καθολική ιεραρχία στα 
ιδεολογικά ζητήματα και στα πρα¬ 
κτικά καθημερινά ζητήματα που 
συνδέονται με αυτά. Οι μαχητικές 
θέσεις του ενάντια στην αντισύλ¬ 
ληψη, στην έκτρωση, στην ευθα¬ 
νασία και στην χειροτονία των γυ¬ 
ναικών τον έχουν κάνει χτυπητό 
αναχρονιστή ειδικά στα ζητήματα 
της γυναικείας χειραφέτησης. Τέ¬ 
τοια δεξιά συντηρητική είναι και 
η επίμονη και μαχητική πάλη του 
ενάντια στο πολύ προοδευτικό φαι¬ 
νόμενο που είναι ο αυξανόμενος α¬ 
θεϊσμός στην ανεπτυγμένη Ευρώ¬ 
πη. Εδώ ο Βοϋτύλα είναι πάνω απ’ 
όλα παπάς και σαν παπάς είναι 
στυλοβάτης του θρησκευτικού συ¬ 
ντηρητισμού που εξοργίζεται όταν 
δέχεται τα χτυπήματα της επιστη¬ 
μονικής και κοινωνικής προόδου 
στον ανεπτυγμένο Βορρά και επι¬ 
ζητεί να διατηρήσει τις θέσεις του. 

Αυτή η δεξιά πλευρά του Πάπα 
και ο συντηρητισμός εκδηλώνεται 
και πολιτικά στη συμμαχία του με 
παραδοσιακά μισοφεουδαρχικά α- 
ντικαπιταλιστικά ρεύματα στον 
τρίτο κόσμο, ιδιαίτερα στη Λατι¬ 
νική Αμερική. Το ταξίδι του στην 
Κούβα, ταξίδι που κατέληξε σε πο¬ 
λιτική στήριξη του Κάστρο, ήταν 
στο βάθος του συμμαχία με αυτή 
την λατινοαμερικάνικη συντήρη¬ 
ση με την οποία τόσο πολύ παίζει 
το Βατικανό. Νομίζουμε επίσης ό¬ 
τι στο βάθος εκδηλώνεται με αυ¬ 
τό τον τρόπο και η αντίθεση του 
ευρωπαϊκού ιμπεριαλισμού στην η¬ 
γεμονία των ΗΠΑ στο νότο και 
το κέντρο της αμερικάνικης ηπεί¬ 
ρου. 

Αν λοιπόν οι συγνώμες του Πά¬ 


πα εντάσσονται στην προοδευτι¬ 
κή, αντιφασιστική πλευρά της δρά¬ 
σης του γιατί θα μπορούσε να εί¬ 
ναι στρατηγικά αρνητική αυτή που 
πρόφερε προχθές στην Ελλάδα; 

Είναι γιατί κάτω από τη συγκε¬ 
κριμένη πολιτικο-ιδεολογική ηγε¬ 
μονία του ορθοδοξοφασισμού στη 
χώρα μας και ευρύτερα στον κό¬ 
σμο του “ορθόδοξου τόξου”, αυτή 
η συγνώμη θα λειτουργήσει σαν 
ένα ισχυρότατο επιχείρημα του τε¬ 
λευταίου. 

Για την δημοκρατική ορθόδοξη 
γραμμή ενός Βαρθολομαίου, αυτή 
η συγνώμη μετατρέπεται σε ισχυ¬ 
ρό προοδευτικό επιχείρημα, όμως 
δεν είναι η δημοκρατική ορθοδο¬ 
ξία που κυριαρχεί πολιτικά και 
θρησκευτικά σήμερα στον ορθόδοξο 
κόσμο. Είναι ο ορθοδοξοφασισμός* 
και αυτός θα πει, ήδη το λέει, ότι 
η συγνώμη του Πάπα αποδεικνύει 
“τα εγκλήματα” των καθολικών 
απέναντι στους ορθόδοξους και ό¬ 
τι τα εγκλήματα δεν ξεπλένονται 
μόνο με μια συγνώμη αλλά με έρ¬ 
γα, δηλαδή με υλικές δωρεές, με 
πολιτικές παραχωρήσεις, με χαρα¬ 
κίρι της Ουνίας, με διαρκή ιδεο¬ 
λογική μετάνοια και αυτοσυντρι¬ 
βή και γενικά με ότι άλλο μπορεί 
να ζητήσει ένας σαδιστής από έ¬ 
να αυτομαστιγούμενο ανθρωπάκι. 

Αν κάποιος απαντήσει λογικά 
στους ορθοδοξοφασίστες* ότι δεν 
υπάρχει λόγος να πληρώσουν οι 
σύγχρονοι καθολικοί για εγκλή¬ 
ματα των προ χιλιετίας προγόνων 
τους απέναντι στους προ χιλιετί¬ 
ας προγόνους των σημερινών ορ¬ 
θόδοξων, αυτοί θα έχουν δικαίωμα 
να πουν: Τότε γιατί έκανε ο άν¬ 
θρωπος αυτός αυτοκριτική για ε¬ 
γκλήματα που διεπράχθησαν προ 
χιλίων ετών; 

Και θα έχουν δίκιο. Το παιχνίδι 
του Πάπα με τις “συγνώμες” εί¬ 
ναι πολύ επικίνδυνο και σε τελευ¬ 
ταία ανάλυση είναι αντιδραστικό. 
Μπορεί επιφανειακά να μονιάζει 
θρησκείες και θρησκευτικούς α¬ 
νταγωνισμούς, αλλά μέσα του πε¬ 
ριέχει τον ισχυρισμό ότι οι λαοί 
όπως και οι θρησκείες είναι υπε- 
ριστορικές και αιώνιες οντότητες. 
Για να βγει αιώνιος ο καθολικι¬ 
σμός, και μάλιστα η Αγία Έδρα, 
βγάζει αιώνιες τις θρησκευτικές 
κοινότητες, αιώνιες τις καταβολές 
τους, αιώνια και τα ηθικά τους 
χρέη. Μα αν είναι έτσι, πραγματι¬ 
κά δεν φτάνουν οι συγνώμες και 
θα πρέπει όχι μόνο οι καθολικοί 
να αποζημιώσουν τους ορθόδοξους 
για τις βλάβες των σταυροφοριών, 
αλλά και οι ρώσοι ορθόδοξοι τους 
καθολικούς για τις βλάβες των 
Πολωνών καθολικών. Παντού στη 
γη θα πρέπει οι οπαδοί των θρη¬ 
σκειών να αποζημιώνουν αλλή- 
λους, ενώ το ίδιο θα πρέπει να κά¬ 
νουν και οι απόγονοι των λαών και 
εθνών. Σ’ αυτόν άλλωστε τον α¬ 
ναχρονισμό πρωτοστατεί η χώρα 
μας με την απαίτηση της για την 
υποχρεωτική επιστροφή των προ 
της σύστασης του ελληνικού έ¬ 
θνους και κράτους Ελγίνειων μαρ¬ 
μάρων. 


Κάποιος τηλεπαρουσιαστής (σε 
ένα από τα “παράθυρα” των ημε¬ 
ρών και πριν έρθει ο Πάπας) είπε 
το εξής σ’ έναν παλαιοημερολο¬ 
γίτη ο οποίος απαιτούσε συγνώμη 
από τον Πάπα για την άλωση του 
1204: ότι αυτή η απαίτηση είναι πα¬ 
ράλογη ύστερα από 800 χρόνια για¬ 
τί σύμφωνα με αυτή τη λογική θα 
έπρεπε η Ελλάδα να ζητήσει τη 
συγνώμη από το σημερινό Ιράν, δη¬ 
λαδή την Περσία, για τις αλλε¬ 
πάλληλες εισβολές των Περσών 
στην αρχαία Ελλάδα. Ο παλαιοη¬ 
μερολογίτης τότε απάντησε με το 
φυσικότερο ύφος ότι βεβαίως θα 
όφειλε και το Ιράν να ζητήσει συ¬ 
γνώμη για τους περσικούς πολέ¬ 
μους. 

Τελικά με τη συγνώμη που έ¬ 
δωσε στην Πνύκα, ο Πάπας δικαί¬ 
ωσε τον παλαιοημερολογίτη και 
όχι τον προοδευτικό δημοσιογρά¬ 
φο. Και δεν δικαίωσε μόνο την τρο¬ 
μερή ιδεολογική αντίληψη ότι ε¬ 
πιβάλλεται μια συγνώμη μετά από 
1000 χρόνια, αλλά επιβεβαίωσε και 
την ακόμα τρομερότερη πολιτική 
αντίληψη ότι οι καθολικοί και η 
Δύση χρωστάνε στους ορθόδοξους. 

Ότι έτσι έχουν τα πράγματα και 
ότι αυτή η συγνώμη θα λειτουρ¬ 
γήσει αρνητικά, αποδεικνύεται α¬ 
πό τη χρήση που ήδη της έκανε ο 
Χριστόδουλος στο ταξίδι του στη 
Ρωσία. 

Αυτό το ταξίδι το πραγματοποί¬ 
ησε ο Χριστόδουλος σαν ουσιαστι¬ 
κή απάντηση στο ταξίδι του Πά¬ 
πα στην Ελλάδα και για να δείξει 
ποιο είναι το πραγματικό αφεντι¬ 
κό στον ανατολικό χριστιανισμό. 
Εδώ δεν υπήρχαν όροι και όρια. Οι 
δυο εκκλησίες είναι αδελφές. 

Ο Χριστόδουλος περηφανεύτηκε 
εκ μέρους όλης της ορθοδοξίας για 
τη συγγνώμη του Πάπα και προ- 
σφέρθηκε σα συνομιλητής και δια¬ 
μεσολαβητής της Ρώσικης Εκκλη¬ 
σίας προς το Βατικανό. Οι Ρώσοι 
με τη σειρά τους είπαν ότι δεν 
τους φτάνει αυτή η συγγνώμη και 
ότι ο Πάπας πρέπει να κάνει κι 
άλλα αν θέλει την ορθόδοξη συγ- 
χώρεση και πρώτα απ’ όλα να ε¬ 
γκαταλείψει τους ουνίτες στην εκ¬ 
δικητική μανία του Κρεμλίνου. 

Στην πραγματικότητα το ταξίδι 
του Πάπα στην Ελλάδα με τις αλ¬ 
λεπάλληλες ταπεινώσεις στη δια¬ 
δικασία και στα λόγια που το συ¬ 
νόδεψαν αποθρασύνουν την αλα¬ 
ζονεία του ορθόδοξου πολιτικού ά¬ 
ξονα, ανοίγουν την όρεξη του ενά¬ 
ντια στη Δύση συνολικά και βε¬ 
βαίως διευκολύνουν την ιδεολογι¬ 
κοπολιτική του κυριαρχία στην Α¬ 
νατολική Ευρώπη και τα Βαλκά¬ 
νια. Ο φασισμός δεν αντιμετωπί¬ 
ζεται με κατευνασμό, με χάδια και 
γονυκλισίες. Είναι χαρακτηριστι¬ 
κή η απώθηση που έκανε ο Χρι¬ 
στόδουλος στον Πάπα όταν αυτός 
πήγε να τον αγκαλιάσει στην εί¬ 
σοδο της Αρχιεπισκοπής. Αλλά και 
ο λόγος του Χριστόδουλου στην 
Πνύκα ήταν ασύλληπτα ταπεινω¬ 
τικός για τον επισκέπτη που είχε 
απέναντι του. Έφτασε στο σημείο 
μάλιστα ωμά να εκθειάσει τις με¬ 


σαιωνικές αντιδράσεις των σκλη¬ 
ρών αποδεικνύοντας ότι οι σκλη¬ 
ρές αντιδράσεις και η δήθεν με¬ 
τριοπαθής στάση του Χριστόδου¬ 
λου ήταν συντονισμένες ώστε ο 
ορθόδοξος άξονας να επιβάλλει 
την πολιτική του ηγεμονία και η 
Δύση να θεωρήσει την ελληνική 
εκκλησία συνεργάσιμη. Αυτός εί¬ 
ναι και ο λόγος που το “ρωσόδου- 
λο” μπλοκ της εκκλησίας πρόσφε- 
ρε στο κίνημα κατά του Πάπα τον 
ιδεολογικό του αρχηγό, τον υπε- 
ραντιδραστικό Μεταλληνό. Είπε 
συγκεκριμένα ο Χριστόδουλος 
στην Πνύκα: “μέγα μέρος του πλη¬ 
ρώματος της Εκκλησίας της Ελ¬ 
λάδος αντιτίθεται στην παρουσία 
του Ποντίφικα στην Ελλάδα”, και 
συνέχισε, “αι αντιδράσεις αυταί 
εκφράζουν όχι μόνον την ρητήν 
κατάκρισην των απαράδεκτων 
βιαιοτήτων εις βάρος των εμπερι- 
στάτων ορθόδοξων λαών, αλλά 
και την αξίωσιν της ορθοδόξου συ- 
νειδήσεως δια την επίδηλον απο¬ 
δοκιμασίαν των”. 

Οι παλαιομηρολογίτες και ο Με- 
ταλληνός έκφρασαν λοιπόν την 
“αξίωσιν της ορθοδόξου συνειδή- 
σεως”και σωστά “αντιτάχθηκαν” 
και “αντέδρασαν” στην επίσκεψη. 
Σ’ αυτούς λοιπόν και όχι στους με¬ 
τριοπαθείς, όχι στο Βαρθολομαίο, 
όχι στους λογικούς και αφανάτι¬ 
στους παπάδες που εμφανίστηκαν 
στα κανάλια για να καταπραύνουν 
προσωρινά το πλήθος χρωστάμε τη 
συγγνώμη του Πάπα.Πραγματικά 
σ’ αυτή την επίσκεψη φάνηκε ό¬ 
λη η πολιτική μυωπία και η έλ¬ 
λειψη αρχών της ευρωπαϊκής α¬ 
στικής τάξης, όλο το καθυστερη¬ 
μένο και συμβιβαστικό πνεύμα που 
τη διαπερνάει, αυτό που σκιαγρα- 
φήθηκε με τον πιο γλαφυρό τρόπο 
απέναντι στον προελαύνοντα ορ- 
θοδοξοφασισμό. Η συγγνώμη του 
Πάπα έφερε το χειροκρότημα του 
Χριστόδουλου με τον ίδιο τρόπο 
που έφερνε και φέρνει πάντα το 
χειροκρότημα της Ρωσίας η συμ¬ 
μόρφωση της αστικής Ευρώπης 
στις αξιώσεις των εθνοεκκαθαρι- 
στών της Βοσνίας και της Τσετσε- 
νΐας. 

Σήμερα οι Ρώσοι χρειάζονταν 
την επίσκεψη του Πάπα στην Ελ¬ 
λάδα για χάρη της νέας στρατη¬ 
γικής τους, της ευρωρωσικής συμ- 
μαχίας ενάντια στις ΗΠΑ. Έδει¬ 
ξαν όμως και σ' αυτήν σε πιο πό¬ 
λο της συμμαχίας βρίσκεται η α¬ 
ληθινή ισχύ και η ιδεολογικοπο¬ 
λιτική ηγεμονία. Οι ορθοδοξοφα¬ 
σίστες και ταπείνωσαν το σύμμα¬ 
χο τους και πήραν τη συγγνώμη 
του. Τις συνέπειες αυτής της πρά¬ 
ξης θα τις νιώσουν στο μέλλον 
πρώτες οι κατατρεγμένες θρη¬ 
σκευτικές μειονότητες στην Ελ¬ 
λάδα, ειδικά οι καθολικοί και τε¬ 
λικά όλοι οι δημοκράτες. Οι ευ- 
ρωρωσικές αγάπες δεν θα είναι 
και για πολύ. Άλλωστε ο στόχος 
τους είναι να καθησυχαστεί το θύ- 

ΝΕΑ ΑΝΑΤΟΛΗ 


Οι τελευταίες Η υπόθεση του 
εξελίξεις στην αμερικάνικου 
Τ σετσενία κατασκοπευτικού 


Οι ρωσικές δυνάμεις κατοχής σφάζουν αδιάκριτα το λαό της μικρής, 
ηρωικής χώρας. 

Η ακατάπαυστη δράση της τσετσένικης αντίστασης, στην πρωτεύ¬ 
ουσα κι αλλού, πυροδοτεί φριχτές επιχειρήσεις αντιποίνων που διεξά¬ 
γονται σε καθημερινή βάση. Τέτοια ήταν και η επιδρομή στο χωριό 
Γκεχί του νομού Ουρούς-Μαρτάν μέσα στον Απρίλη. Οι Ρώσοι δολοφό¬ 
νησαν άμαχο πληθυσμό ενώ χαρακτηριστική είναι η περίπτωση του 
25χρονου Α. Αυντεμίροφ που κατά τη νοσηλεία του σε νοσοκομείο της 
πόλης δέχθηκε την επίσκεψη ρώσων μυστικών οι οποίοι τον αποτέ- 
λειωσαν. Ανάλογα περιστατικά συνέβησαν σε μεγάλη κλίμακα. Η ΚΟΒ 
δολοφόνησε επίσης, αφού απήγαγε, στα τέλη του μήνα το γάλλο δημο¬ 
σιογράφο Μπρις Φλετιώ κι επιτέθηκε στο ρώσο υπερασπιστή ανθρωπί¬ 
νων δικαιωμάτων Βίκτορ Ποπκόφ και την τσετσένα γιατρό Ρόζα Μου- 
σάροβα που υποστηρίζουν την τσετσένικη υπόθεση.Στο Γκρόζνι πραγ¬ 
ματοποιήθηκε μεγαλειώδης διαδήλωση των κατοίκων με συμμετοχή 
2.000 γυναικών και ηλικιωμένων που ζητούσαν την απόσυρση των ρω¬ 
σικών στρατευμάτων, την απελευθέρωση των κρατουμένων και ειρη¬ 
νικές διαπραγματεύσεις με τον Πρόεδρο Μασκάντοφ. Η διαδήλωση δια¬ 
λύθηκε απ’ το ρωσικό στρατό. Μια άλλη διαδήλωση των τσετσένων 
προσφύγων στην Ινγκουσία έγινε λίγες μέρες νωρίτερα. Οι πρόσφυγες 
διαμαρτυρήθηκαν για τις διώξεις του Πούτιν ενάντια στα ΜΜΕ (Μοντ. 
10-4). 

Στο μεταξύ, η τσετσένικη κυβέρνηση αποποιήθηκε κάθε ευθύνη για 
την τρομοκρατική ενέργεια της ΚΟΒ σε ξενοδοχείο της Ιστανμπούλ 
προσθέτοντας ότι οι τσετσένοι μαχητές δε χτυπούν ποτέ αμάχους (δίίε 
τσετσένικης κυβέρνησης, 23-4). Οι δυτικοί αρχικά επέδειξαν κτηνώδη 
στάση απέναντι στα εγκλήματα των Ρώσων. Ο X. Σολάνα χαρακτήρισε 
τη Ρωσία στρατηγικό εταίρο της Ευρώπης και την κάλεσε “να μοιρα¬ 
στεί με αυτήν την ευθύνη διευθέτησης κρίσεων” (Ελευθεροτυπία. 6-4). 
Τελευταία διαπιστώνεται μια ελαφριά αλλαγή αυτής της στάσης. Ένα 
ενθαρρυντικό γεγονός είναι η απόφαση της τσέχικης κυβέρνησης να 
παραχωρήσει προσωρινό άσυλο σε τσετσένους πρόσφυγες. Τέλος, με 
πρόταση της Ε.Ε. στην Επιτροπή του ΟΗΕ για τα Ανθρώπινα Δικαιώ¬ 
ματα καταδικάστηκε η Ρωσία για ανεπαρκή μέτρα προκειμένου να 
τερματιστούν οι βιαιοπραγίες στην Τσετσενία ”. Η πρόταση ζητά ανε¬ 
ξάρτητη επιτροπή διερεύνησης των βιαιοπραγιών (Βήμα. 29-4). Όλες 
αυτές οι κινήσεις είναι απόρροια της άρνησης των λαών και των αστι¬ 
κών τάξεων της Δύσης να συναινέσουν σε όλα τα εγκλήματα του σο- 
σιαλιμπεριαλισμού. Το έναυσμα γι’ αυτή τους τη στάση το έδωσε η 
άρση της ελευθεροτυπίας στη Ρωσία. 


Η σύγκρουση του αμερικάνικου 
κατασκοπευτικού αεροσκάφους 
ΕΡ-3Ε με κινέζικο στρατιωτικό, 
η προσγείωσή του στη νήσο 
Χαϊνάν και η ομηρία για δυο 
βδομάδες του πληρώματος του 
από τις κινέζικες αρχές 
απασχόλησαν τα ΜΜΕ όλου του 
κόσμου. Στην Ελλάδα 
προβλήθηκε περισσότερο η 
πλευρά του θανάτου του κινέζου 
πιλότου και η άρνηση του Τζ. 
Μπους να ζητήσει συγνώμη για 
το περιστατικό. Τα ελληνικά 
ΜΜΕ κατασκεύασαν την εικόνα 
μιας αλαζονικής υπερδύναμης 
που εισβάλει σε ξένα χωράφια 
και καταστρέφει τα σπαρτά. 

Στην πραγματικότητα, η 
αλήθεια είναι εντελώς 
διαφορετική. Στην προκειμένη 
περίπτωση, πηγή της έντασης 
αποδεικνύεται πως είναι, για 
άλλη μια φορά, ο κινέζικος 
σοσιαλιμπεριαλισμός. Η κινέζικη 
ηγεσία κατηγορεί τους 
Αμερικανούς για αλαζονεία και 
προσβολή της εθνικής αξιοπρέ¬ 
πειας. Όμως, το αμερικάνικο 
αεροσκάφος πετούσε στα 
ανοιχτά της Θάλασσας της Ν. 
Κίνας, μέσα σε διεθνή εναέριο 
χώρο, όταν αεροσκάφος Ρ-8 της 
κινέζικης πολεμικής αεροπορίας 
πλησίασε επικίνδυνα κι άγγιξε 
τον αριστερό του έλικα 
προκαλώντας βλάβη στο 
αμερικάνικο αεροπλάνο. 
Αποτέλεσμα αυτής της 
σύγκρουσης ήταν η πτώση του 


κινέζικου αεροπλάνου. Το 
πλήρωμα “έστειλε 15 φορές σήμα 
στους Κινέζους ζητώντας άδεια 
προσγείωσης χωρίς να λάβει 
απάντηση ” (Βήμα. 22-4). Έτσι 
αναγκάστηκε να προσγειωθεί 
στη νήσο Χαϊνάν. Ο κινέζικος 
στρατός εισέβαλε, τότε, στο 
αεροσκάφος, σταμάτησε την 
καταστροφή του εξοπλισμού τον 
οποίο η κινέζικη κατασκοπία δεν 
είχε καταφέρει ως τότε να 
γνωρίσει, και κράτησε το 
24μελές πλήρωμα για να 
μπορούν οι Κινέζοι να εκβιάζουν 
την αμερικάνικη κυβέρνηση. 

Το αδίκημα της προσβολής της 
“κινέζικης εθνικής αξιοπρέ¬ 
πειας” διαπράχθηκε μόνο στα 
μυαλά των κινέζων 
σοσιαλφασιστών. Κανένα 
αεροσκάφος καμίας χώρας δε 
μπορεί να αναχαιτίζεται επειδή 
πετάει πολύ κοντά στον εναέριο 
χώρο της Κίνας. Υπάρχουν 
διεθνείς κανόνες που ορίζουν τη 
συμπεριφορά σε τέτοιες 
περιπτώσεις. Την κόντρα 
Πεκίνου - Ουάσιγκτον 
προκάλεσε το ζήτημα της 
Ταϊβάν, στην οποία οι Κινέζοι 
αρνούνται την ανεξάρτητη 
υπόσταση και θέλουν να την 
καταλάβουν με τη βία για να την 
υποτάξουν στο φασισμό τους. 
Επικαλούνται την αρχή της μιας 
Κίνας για να υποστηρίξουν τον 
ένα φασισμό για όλους τους 
Κινέζους. Το κατασκοπευτικό 
αεροπλάνο των ΗΠΑ πετούσε 


στην περιοχή όπου βρίσκεται και 
η Ταϊβάν. Οι Κινέζοι θέλουν να 
έχουν την περιοχή αυτή που 
ελέγχεται από τους ίδιους 
αποκλεισμένη από τη Δύση. Οι 
Κινέζοι αντιδρούν επίσης στην 
προμήθεια της χώρας με 
αμερικάνικα οπλικά συστήματα 
άμυνας. 

Κατά τη διάρκεια της 
μακροχρόνιας ομηρίας του 
πληρώματος οι κινέζοι 
σοσιαλιμπεριαλιστές έκαναν 
μπαράζ επιθέσεων σε 
αμερικάνικες στρατιωτικές 
υπηρεσίες και εταιρείες μέσω 
Ίντερνετ. Στα μέσα Μάρτη 
κινέζοι χάκερς παραβίασαν, 
μεταξύ άλλων, σελίδες του 
αμερικάνικου πολεμικού 
ναυτικού και της εταιρείας 
πώλησης χαρτών “Ίντέλλιτζεντ 
Νταιρέκτ”. Σε δίϊβ άλλης 
εταιρείας υπέγραφαν ως 
“Ένωση Χάκερ της Κίνας” 
κείμενο αγανάκτησης για “την 
εισβολή του ιμπεριαλισμού” 
(Ελευθεροτυπία. 19-4). Από την 
άλλη μεριά το κινεζικό κράτος 
απαγορεύει κάθε ελεύθερη 
έκφραση των κινέζων στο 
διαδίκτυο. Ελεύθεροι είναι μόνο 
οι χάκερ του καθεστώτος. 

Με άλλα λόγια το κινέζικο 
κράτος, που υποκριτικά διδάσκει 
κανόνες “καλής συμπεριφοράς” 
στους Αμερικανούς, τη στιγμή 
που παραβιάζει όχι μόνο το 
διεθνές αλλά και το ποινικό 
δίκαιο. 


Οι τελευταίες εξελίξεις στην 

Τ σετσενία 


Οι ρωσικές δυνάμεις κατοχής σφάζουν αδιάκριτα το λαό της 
μικρής, ηρωικής χώρας. 

Η ακατάπαυστη δράση της τσετσένικης αντίστασης, στην πρωτεύ¬ 
ουσα κι αλλού, πυροδοτεί φριχτές επιχειρήσεις αντιποίνων που 
διεξάγονται σε καθημερινή βάση. Τέτοια ήταν και η επιδρομή στο 
χωριό Γκεχί του νομού Ουρούς-Μαρτάν μέσα στον Απρίλη. Οι Ρώσοι 
δολοφόνησαν άμαχο πληθυσμό ενώ χαρακτηριστική είναι η περίπτω¬ 
ση του 25χρονου Α. Αυντεμίροφ που κατά τη νοσηλεία του σε νοσοκο¬ 
μείο της πόλης δέχθηκε την επίσκεψη ρώσων μυστικών οι οποίοι τον 
αποτέλειωσαν. Ανάλογα περιστατικά συνέβησαν σε μεγάλη κλίμακα. 
Η ΚΟΒ δολοφόνησε επίσης, αφού απήγαγε, στα τέλη του μήνα το 
γάλλο δημοσιογράφο Μπρις Φλετιώ κι επιτέθηκε στο ρώσο υπερα¬ 
σπιστή ανθρωπίνων δικαιωμάτων Βίκτορ Ποπκόφ και την τσετσένα 
γιατρό Ρόζα Μουσάροβα που υποστηρίζουν την τσετσένικη υπόθε¬ 
ση.Στο Γκρόζνι πραγματοποιήθηκε μεγαλειώδης διαδήλωση των 
κατοίκων με συμμετοχή 2.000 γυναικών και ηλικιωμένων που ζητού¬ 
σαν την απόσυρση των ρωσικών στρατευμάτων, την απελευθέρωση 
των κρατουμένων και ειρηνικές διαπραγματεύσεις με τον Πρόεδρο 
Μασκάντοφ. Η διαδήλωση διαλύθηκε απ’ το ρωσικό στρατό. Μια 
άλλη διαδήλωση των τσετσένων προσφύγων στην Ινγκουσία έγινε 


λίγες μέρες νωρίτερα. Οι πρόσφυγες διαμαρτυρήθηκαν για τις 
διώξεις του Πούτιν ενάντια στα ΜΜΕ (Μοντ. 10-4). 

Στο μεταξύ, η τσετσένικη κυβέρνηση αποποιήθηκε κάθε ευθύνη για 
την τρομοκρατική ενέργεια της ΚΟΒ σε ξενοδοχείο της Ιστανμπούλ 
προσθέτοντας ότι οι τσετσένοι μαχητές δε χτυπούν ποτέ αμάχους (δίϊε 
τσετσένικης κυβέρνησης, 23-4). Οι δυτικοί αρχικά επέδειξαν κτηνώδη 
στάση απέναντι στα εγκλήματα των Ρώσων. Ο X. Σολάνα χαρακτή¬ 
ρισε τη Ρωσία στρατηγικό εταίρο της Ευρώπης και την κάλεσε “να 
μοιραστεί με αυτήν την ευθύνη διευθέτησης κρίσεων” (Ελευθεροτυπί¬ 
α. 6-4). Τελευταία διαπιστώνεται μια ελαφριά αλλαγή αυτής της 
στάσης. Ένα ενθαρρυντικό γεγονός είναι η απόφαση της τσέχικης 
κυβέρνησης να παραχωρήσει προσωρινό άσυλο σε τσετσένους πρό¬ 
σφυγες. Τέλος, με πρόταση της Ε.Ε. στην Επιτροπή του ΟΗΕ για τα 
Ανθρώπινα Δικαιώματα καταδικάστηκε η Ρωσία για ανεπαρκή 
μέτρα προκειμένου να τερματιστούν οι βιαιοπραγίες στην Τσετσενί¬ 
α” Η πρόταση ζητά ανεξάρτητη επιτροπή διερεύνησης των βιαιο¬ 
πραγιών (Βήμα. 29-4). Όλες αυτές οι κινήσεις είναι απόρροια της 
άρνησης των λαών και των αστικών τάξεων της Δύσης να συναινέ- 
σουν σε όλα τα εγκλήματα του σοσιαλιμπεριαλισμού. Το έναυσμα γι’ 
αυτή τους τη στάση το έδωσε η άρση της ελευθεροτυπίας στη Ρωσία. 


Η επίσκεψη 
Πάπα 

συνέχεια από τη σελ. 14 

μα που δεν είναι οι ΗΠΑ, αλλά 
η ίδια η Ευρώπη. Ως τότε η ε¬ 
πίσκεψη του Πάπα μπορεί να 
μετράει σαν πράξη μεγαλείου. 
Όμως στη ματωμένη εποχή της 
αλήθειας που θα ακολουθήσει 
θα μετράει σαν μια πράξη ά¬ 
θλιου κατευνασμού. Αντίστρο¬ 
φα αν θα μείνει κάτι υπέρ του 
Πάπα σ' αυτό το ταξίδι ήταν 
ότι δεν άφησε τον Χριστόδου¬ 
λο να τον μπλέξει σε σύγκρου¬ 
ση με την Τουρκία και έμμεσα 
τις ΗΠΑ με την παγίδα του 
Κυπριακού. Τα πράγματα είναι 
πάντα αντίστροφα από την ει¬ 
κόνα που δίνει γι’ αυτά το κα¬ 
θεστώς. 

Σημείωση: Όταν λέμε 
"ορθόδοξος φασισμός" και 
"ορθοδοξοφασίστες" εννοούμε 
αυτούς που ντύνονται την 
ορθοδοξία για να ασκήσουν 
πολιτική δικτατορία, και σε 
καμία περίπτωση τους 
ορθόδοξους πιστούς. 

η αϋηθεια μεβα απο τους 
Ρώσους δημοκράτες 


Ε την ΕΠΠάδα εκείνο που μαθαίνει κανείς για τη 
συνεχιζόμενη γενοκτονία των Τοετοένων από 
το ρωσικό σοσιαηιμπεριαηισμό είναι απο¬ 
κλειστικά ότι οι Τοετοένοι είναι τρομοκράτες. 


Τα ελληνικά ΜΜΕ γενικά δεί¬ 
χνουν πάντα τις τρομοκρατικές 
πράξεις που στήνει συνήθως η Κα- 
Γκε-Μπε με τους ισλαμοφασίστες 
τύπου Μπασάγιεφ όταν οι Τσετσέ- 
νοι κατακτούν νίκες είτε στο στρα¬ 
τιωτικό είτε κύρια στο διπλω- 
ματικό-πολιτικό επίπεδο για να 
εκθέσουν τους ίδιους και τους συμ¬ 
μάχους τους. Στην ίδια τη Ρωσία 
θα βρει κάποιος πολύ περισσότε¬ 
ρους δημοκράτες και αντιφασίστες 
που καταγγέλλουν και αποκαλύ¬ 
πτουν τις βαρβαρότητες που δια- 
πράττει ο ρωσικός στρατός στην 
Τσετσενία παρά στην Ελλάδα. 

Γι’ αυτό είναι σπουδαίο όταν εμ¬ 
φανίζονται άρθρα -έστω και ελά¬ 
χιστα- που γκρεμίζουν την ρωσι¬ 
κή προπαγάνδα και χτυπάνε στην 
καρδιά τους φαιοκόκκινους φίλους 
της στην Ελλάδα. 

Ένα τέτοιο άρθρο δημοσιεύτη¬ 
κε στην εφημερίδα “ Νέα” στις 28 
Απρίλη με τίτλο “Οι ήρωες που 
έγιναν βασανιστές” και αφορά 
τη συγκλονιστική εμπειρία μιας 
ρωσίδας δημοσιογράφου που ταξί¬ 
δεψε στην Τσετσενία για να ερευ¬ 
νήσει πληροφορίες για βασανιστή¬ 
ρια, βιασμούς και στρατόπεδα συ¬ 
γκέντρωσης του ρωσικού στρατού. 
Το αναδημοσιεύουμε παρακάτω ό¬ 
πως έχει: 

«ΗΆννα Πολιτκόφσκαγια ανή¬ 
κει στην κατηγορία των έγκριτων 
δημοσιογράφων της Ρωσίας. Γρά¬ 
φει στην εφημερίδα “Νοβάγια Γκα- 
ζέτα” (“Νοναγα Οαζβία”) της Μό¬ 
σχας και πρόσφατα ταξίδεψε στην 
Τσετσενία. για να ερευνήσει πλη¬ 
ροφορίες για βασανιστήρια, βια¬ 
σμούς και στρατόπεδα συγκέντρω¬ 
σης του ρωσικού στρατού. Αν υ¬ 
πήρχαν οποιεσδήποτε αμφιβολίες, 
όσον αφορά την υπόσταση των συ¬ 
γκλονιστικών ιστοριών που είχε 
ακούσει, εξαφανίστηκαν. Η δημο¬ 
σιογράφος έπεσε θύμα κράτησης 
από Ρώσους στρατιώτες. Ένας 
μαζικός τάφος με περισσότερα α¬ 
πό 30 πτώματα ανακαλύφθηκε έ¬ 
ξω από το Γκρόζνι και ήδη έχει 
ξεκινήσει έρευνα... 

“Όλα άρχισαν, όταν 90 οικογέ¬ 
νειες που ζουν σε χωριά της πε¬ 
ριοχής Βέντενο, στη Νότια Τσε¬ 
τσενία, εξέφρασαν από κοινού τη 
διαμαρτυρία τους στην εφημερίδα 
μας. Το κείμενο που διαβάσαμε δεν 
είχε προηγούμενο. Εκατοντάδες 
άνθρωποι ζητούσαν βοήθεια για να 
φύγουν από την Τσετσενία και να 
μεταφερθούν οπουδήποτε στη Ρω¬ 
σία. το συντομότερο δυνατόν. Αι¬ 
τίες: πείνα, αφόρητο κρύο, απόλυ¬ 
τη απομόνωση από τον υπόλοιπο 
κόσμο, ελλιπής ιατρική περίθαλ¬ 
ψη και μια ειδική αναφορά για ε¬ 
πιδρομές των ομοσπονδιακών 
δυνάμεων (που στάθμευαν στα πε¬ 


ρίχωρα του χωριού Χοτούνι) στις 
περιοχές τους. Τα γεγονότα που 
περιγράφονταν θεωρήθηκαν απί¬ 
στευτα όσο και προκλητικά. Έτσι 
έπρεπε να διασταυρωθούν. Η επί¬ 
σκεψη ξεκίνησε στις 18 Φεβρουά¬ 
ριου. Είχα ακούσει δεκάδες τρο¬ 
μακτικές ιστορίες από ανθρώπους 
που είχαν εκτεθεί σε βασανιστή¬ 
ρια και κακομεταχείριση από Ρώ¬ 
σους στρατιώτες. Ιστορίες τόσο 
φοβερές που το χέρι αρνιόταν να 
καταγράψει... Ύστερα, έγινα μάρ¬ 
τυρας γεγονότων, κατά τα οποία 
θύμα ήμουν εγώ η ίδια. Ήταν λες 
και ζωντάνεψαν εικόνες για να ε¬ 
πιβεβαιώσουν ότι είχα ακούσει μέ¬ 
χρι τότε. Τώρα το άτομο στο οποίο 
φώναζαν: “Στοπ! Μην κουνηθείς ”, 
ήμουν εγώ. Και ένας αξιωματικός 
της Ε8Β - διαδόχου της ΚΟΒ - έ¬ 
νας νεαρός υπολοχαγός, ψιθύριζε 
βρώμικα λόγια στο αυτί μου: Εί¬ 
σαι μία από αυτούς... θα ’πρεπε να 
σε πυροβολήσουμε...”. 

Από τους πρώτους που μου πε¬ 
ριέγραψαν σκηνέςβασανισμού ή¬ 
ταν η Ροζίτα, από το χωριό Τοβζε- 
νί. Με δυσκολία κινεί τα χείλη της 
και τα πόδια της, ενώ τα μάτια 
της είναι ανέκφραστα. Πονά στα 
πόδια και τους πνεύμονες. Πριν α¬ 
πό ένα μήνα την μετέφεραν σε έ¬ 
να πραγματικό στρατόπεδο συγκέ¬ 
ντρωσης. στα περίχωρα του Χο¬ 
τούνι, στην περιοχή Βέντενο, εκεί 
όπου σταθμεύουν η 45η βάση αε¬ 
ροπορίας και το 145ο σύνταγμα α¬ 
λεξιπτωτιστών. 

Η Ροζίτα δεν είναι πια νέα. Έ¬ 
χει πολλά παιδιά και πολλά εγγό- 
νια. Το πιο μικρό από αυτά είναι 
τριών ετών και αν και δεν μιλού¬ 
σε καθόλου ρωσικά, από τότε που 
είδε τη σύλληψη της γιαγιάς του 
φωνάζει: “Πέσε κάτω στο έδαφος”. 
Η Ροζίτα συνελήφθη στο σπίτι της 
ξημερώματα, όταν όλοι βρίσκονταν 
στα κρεβάτια τους. Την αιφνιδία- 
σαν. Την πέταξαν σε μια λακκού¬ 
βα, στο στρατόπεδο έξω από το Χο¬ 
τούνι. “Σε έσπρωξαν; Σε κλώτση¬ 
σαν;” “Ναι, αυτό είναι σύνηθες”. 
Αώδεκα ημέρες έμεινε έτσι, εκεί. 
Μια νύχτα ο φρουρός την λυπήθη¬ 
κε και της πέταξε ένα χαλάκι. 
“Κουλουριάστηκα γύρω του. Πά¬ 
νω απ’ όλα, τελικά, ο στρατιώτης 
είναι άνθρωπος”, λέει. Καμία κα¬ 
τηγορία δεν της απαγγέλθηκε, αν 
και την ανέκριναν τρεις φορές. Οι 
αξιωματικοί, τόσο νέοι που θα μπο¬ 
ρούσαν να είναι παιδιά της, της 
συστήθηκαν ως μέλη της Ρ8Β. Πή¬ 
ραν ένα καλώδιο, έβαλαν τη μια 
άκρη του στα δάχτυλα του ενός χε¬ 
ριού της, και την άλλη στα δάχτυ¬ 
λα του άλλου, με το κεφάλι της 
ανάμεσα, έτσι ώστε το καλώδιο να 
εφάπτεται στο πίσω μέρος το λαι¬ 
μού της. 


“Ναι, είπα κάτι τρομερό, ούρλια- 
ξα”, θυμάται. “Πόνεσα πολύ όταν 
άνοιξαν το ρεύμα. Όμως φοβήθη¬ 
κα ότι θα τους προκαλούσα. Γι ’ αυ¬ 
τό και δεν ξαναφώναξα. Ύστερα 
είπαν: “Δεν χορεύεις αρκετά κα¬ 
λά. Ας ενισχύσουμε το ρεύμα”. Και 
το έκαναν”. Και η Ροζίτα φώναζε 
όλο και πιο δυνατά. 

“Γιατί σας βασάνισαν; Ξέρατε;”. 
“Όχι, δεν ρώτησαν τίποτα συγκε¬ 
κριμένο”. Στο μεταξύ, οι αξιωμα¬ 
τικοί διεμήνυσαν σε συγγενείς της 
να συγκεντρώσουν χρήματα, προ- 
κειμένου να την απελευθερώσουν. 
Τους είπαν να βιαστούν, γιατί η 
Ροζίτα δεν θα άντεχε πολύ. Τα χρή¬ 
ματα δεν άργησαν να φτάσουν και 
η Ροζίτα, βρώμικη και αξιολύπη¬ 
τη, έφτασε σερνάμενη στο φυλά¬ 
κιο και βγήκε έξω. Ποια είναι λοι¬ 
πόν η Ροζίτα από το Τοβζενί; Μια 
αντάρτισσα: Αν όχι, γιατί την συ¬ 
νέλαβαν: Αν ναι, γιατί την άφη¬ 
σαν; 

Ο διοικητής του 45ου συντάγμα¬ 
τος είναι ελκυστικός στην εμφά¬ 
νιση και με ξεναγεί εκεί ακριβώς 
όπου κρατήθηκε η Ροζίτα. Μου δεί¬ 
χνει τους λάκκους λέγοντας: “Μό¬ 
νο τους αντάρτες βάζουμε εκεί. Ό¬ 
χι απλούς ανθρώπους”. Ύστερα, η 
αφήγηση του Ίσα, που ζει στο Σελ- 
μεντάουζεν, επίσης στο Βέντενο. 
Τον έφεραν στο στρατόπεδο τον 
Φεβρουάριο. Έσβηναν τσιγάρα πά¬ 
νω του, του έβγαλαν τα νύχια, τον 
χτύπησαν στους πνεύμονες με 
μπουκάλια Πέπσι Κόλα που πε¬ 
ριείχαν νερό. Μετά τον πέταξαν 
στον λάκκο που ονόμαζαν “μπα¬ 
νιέρα”. Ήταν γεμάτος νερό. Εκεί 
πετούσαν καιόμενες ράβδους. Ο Ί¬ 
σα επιβίωσε. Άλλοι όχι. Στον ίδιο 
λάκκο βρίσκονταν άλλοι πέντε. Οι 
νεαροί αξιωματικοί που τους ανέ- 
κριναν, τους είπαν ότι είχαν ωραία 
οπίσθια και τους βίασαν. Προσθέ¬ 
τοντας ως δικαιολογία: “Οι γυναί¬ 


κες σας δεν θα μας άφηναν...” 

Οι εμπειρίες σαν κι αυτές της 
Ροζίτα και του Ίσα δείχνουν ότι 
στον πόλεμο στην Τσετσενία οι ρό¬ 
λοι βασανιστών και θυμάτων έχουν 
αντιστραφεί. Αύο λεπτά αφότου α¬ 
ποχαιρέτησα τον διοικητή με συνέ¬ 
λαβαν. Είσαι μία από αυτούς. Τα 
έγγραφά σου είναι ψευδή”, μου εί¬ 
παν. Με ανέκριναν σε μία σκηνή 
επί ώρες. Νεαροί αξιωματικοί μου 
θύμισαν επιτιμητικά ότι ενερ¬ 
γούσαν μόνο κατ’ εντολήν του προ¬ 
έδρου Πούτιν. Παραλείπω τις πιο 
αηδιαστικές λεπτομέρειες των α¬ 
νακρίσεων, γιατί είναι απόλυτα 
αισχρές. Ήταν όμως αυτές οι λε¬ 
πτομέρειες - που οι βασανιστές 
μου δεν μπορούσαν να φανταστούν 
- που παρείχαν τη βασική απόδει¬ 
ξη ότι όλα όσα μου είχαν πει νω¬ 
ρίτερα οι Τσετσένοι ήταν αληθι¬ 
νά...”. 

“Ανδούλευες για μας, θα “χες 
τα πάντα. Αλλά ήρθες για να 
δεις τους λάκκους” 

“...Κάποιες φορές έμπαινε μέσα 
ένας ανώτερος αξιωματικός, ένας 
αντισυνταγματάρχης με σκούρα, 
βλακώδη μάτια, που μου έλεγε ότι 
αν φερόμουν καλά θα είχα “ευνοϊ¬ 
κή μεταχείριση”. Στο μεταξύ, οι 
“νεώτεροι” ασχολούνταν με το να 
αγγίζουν τα πιο ευαίσθητα σημεί¬ 
α: κοιτούσαν τις φωτογραφίες των 
παιδιών μου και δεν παρέλειπαν 
να μου λένε τι θα τους συνέβαινε. 
Τελικά, ο αντισυνταγματάρχης που 
προσπάθησε να με συγκινήσει, λέ¬ 
γοντας ότι ξοδεύει αδίκως τον χρό¬ 
νο του, κοίταξε το ρολόι του και 
είπε: “Πάμε. Θα σε πυροβολήσω”. 
Με έβγαλε έξω, στο σκοτάδι. “Έ¬ 
τοιμη ή όχι, έρχομαι”, μου είπε. 
Ξαφνικά, ακούστηκε ένας δυνατός 
κρότος, στριγγλιές. και είδα φλό¬ 
γες. Φάνηκε να του αρέσει που με 
είδε να τρέμω από φόβο. Με είχε 


οδηγήσει σε κοντινή απόσταση από 
τη ζώνη πυράς. “Έλα”, μου είπε. 
“Εδώ είναι το μπάνιο. Βγάλε τα 
ρούχα σου”. Όταν αντιλήφθηκε ό¬ 
τι δεν θα το έκανα, θύμωσε πολύ. 
“Ένας αντισυνταγματάρχης σε 
θέλει με όλη του την καρδιά, πα¬ 
νάθλια σκύλα”, επαναλάμβανε... 
Ένας άλλος αξιωματικός, που μου 
είπε ότι ανήκε στην Ε8Β, μπήκε 
στο μπάνιο. “Δεν θέλει να κάνει 
μπάνιο”, του είπε ο αντισυνταγ- 
ματάρχης. Ο άλλος, της Ρ8Β, ακού- 
μπησε κάποια μπουκάλια στο τρα¬ 
πέζι και είπε: “Τότε θα την πά¬ 
ρω”. Κάναμε βόλτες στο σκοτάδι. 
Τελικά, με διέταξε να κατεβώ τις 
σκάλες. Ήταν η αποθήκη όπου θα 
έμενα μέχρι να με απελευθερώ¬ 
σουν, στις 22 Φεβρουάριου. Στον 
τοίχο ένα πόστερ έγραφε “119ο Πα- 
ραστρατιωτικό Σύνταγμα”. Ζήτη¬ 
σα να μου απαγγελθούν κατηγο¬ 
ρίες. Ή να με στείλουν φυλακή, 
όπου θα με επισκέπτονταν συγγε¬ 
νείς μου. “Αποκλείεται. Είσαι μία 
από τους ληστοσυμμορίτες Αν δού¬ 
λευες για μας, θα τα πάντα. 
Αλλά ήρθες για να δεις τους λάκ¬ 
κους. Είσαι μια σκύλα...”. Ο εφιάλ¬ 
της τελείωσε με μια πτήση στο 
Μοζντόκ και από εκεί στη Μόσχα. 
Όλα αυτά συμβαίνουν στη χώρα 
μας, εδώ, τώρα. Υπό το υπάρχον 
Σύνταγμα. Υπό έναν “θεληματικό” 
πρόεδρο, εγγυητή. Ενώ το γραφείο 
του γενικού εισαγγελέα λειτουρ¬ 
γεί ακόμη. Ενώ υπερασπιστές των 
ανθρωπίνων δικαιωμάτων, κυ¬ 
βερνητικών και ανεξάρτητων ορ¬ 
γανώσεων, εργάζονται για να δια¬ 
σφαλίζουν τα δικαιώματα των πο¬ 
λιτών. 

Παρ’ όλα αυτά, υπάρχουν λάκ¬ 
κοι, ηλεκτροφόρα καλώδια. “χοροΓ, 
“έτοιμη ή όχι, έρχομαι”. Και κα¬ 
νείς δεν θα τολμήσει να πει ότι 
δεν τα είδα, δεν τα άκουσα, δεν τα 
άγγιξα. Τα έζησα η ίδια...”. 


ΣΧΕΤΙΚΑ ΜΕ ΤΗΝ ΑΚΑΝΟΝΙΣΤΗ 
ΕΚΔΟΣΗ ΤΗΣ ΕΦΗΜΕΡΙΔΑΣ 

Έχουμε εκφράσει τον τελευταίο καιρό με άλλο ένα τέτοιο σημείωμα τη λύπη μας στους 
αναγνώστες για την ακανόνιστη και όλο και πιο καθυστερημένη έκδοση της Νέας Ανατολής. 

Πέρα από την ταλαιπωρία που φέρνουμε στους ανανγνώστες, ιδιαίτερα σ’ εκείνους που παίρνουν την 
εφημερίδα από τα περίπτερα, αυτή η έλλειψη κανονικότητας χτυπάει την έκδοση και τη διακίνησή 
της, γιατί χάνεται σταδιακά η συνέπεια. Όταν η έκδοση δεν είναι στην ώρα της, δεν είμαστε ούτε κι 
εμείς που γράφουμε τα άρθρα, ούτε και ο τυπογράφος. 

Προσπαθήσαμε να φανούμε συνεπείς, αλλά αποτύχαμε. 

Καταλήγουμε τώρα στο συμπέρασμα ότι δεν μπορούμε να πετύχουμε την κανονικότητα παρά μόνο αν 
ρίξουμε πολύ την ποιότητα της εφημερίδας, δηλαδή αν γράφουμε λίγα στοιχειώδη απαραίτητα άρθρα. 
Και να γιατί. Η έλλειψη κανονικότητας οφείλεται βασικά στους αρθρογράφους. Οι αρθρογράφοι δεν 
μπορούν να γράφουν σε τακτούς χρόνους γιατί συμμετέχουν ταυτόχρονα σε καθοδηγητικές και 
πρακτικές δουλειές που τον τελευταίο ενάμισι χρόνο όλο και πυκνώνουν. Τα Λιπάσματα απαιτούν 
τεράστια συγκέντρωση και διαρκή δουλειά. Εδώ δεν πρόκειται για ένα σωματείο. Είναι ένα 
απόσπασμα εργατών που συγκρούεται διαρκώς μ’ ένα καθεστώς. Ανάλογα, άλλα μικρότερης 

συνέχεια στη σελ. 13 







